%%title%യുക്തിവാദത്തിന്റെ ദേവാലയത്തില് നാസ്തികതയുടെ ദൈവമുണ്ട് % | Thelicham\nയുക്തി അധിഷ്ടിതമായ ഒരു ചിന്താരീതിയാണ് യുക്തിവാദം (rationalism). അന്തഃപ്രജ്ഞയുടെ സഹായമില്ലാതെ വസ്തുനിഷ്ഠമായി അറിവിനെ വിശകലം ചെയ്ത് സത്യം കണ്ടെത്താന് ശ്രമിക്കുന്ന ചിന്താ രീതിയെ യുക്തിചിന്ത എന്ന് സാമാന്യമായി പറയുന്നു. അന്തഃപ്രജ്ഞയെ (intuition)സമ്പൂര്‍ണ്ണമായി ത്യജിക്കുന്ന രീതിയെ തീവ്രയുക്തിവാദം എന്നും, അന്തഃപ്രജ്ഞയ്ക്ക് താരതമ്യേന പ്രാധാന്യം കുറച്ചു നല്‍കുന്ന രീതിയെ മിതയുക്തിവാദമെന്നും പറയുന്നു. എന്നാല് സാമാന്യമായി നിലനില്‍ക്കുന്ന ഒരു തെറ്റിദ്ധാരണ ‘യുക്തിവാദം’ എന്നത് ‘നിരീശ്വരവാദം’ എന്നതിന്റെ പര്യായമാണ് എന്നാണ്. അതിനിടയില് സെമി പാരഡോക്‌സിക്കല് ബൈനറിയുണ്ട്.\nഉദാഹരണത്തിന്, ആധുനിക യുക്തിവാദത്തിന്റെ മര്‍മ്മമായ പരിണാമവാദം മറ്റൊരു രൂപത്തില് നൂറ്റാണ്ടുകള്‍ക്ക് മുമ്പേ നിഗമിച്ച പലരും ദൈവ വിശ്വാസികളായിരുന്നു. ചാള്‍സ് ഡാര്‍വിന് തന്റെ ഒറിജിന് ഓഫ് സ്‌പെസിസിലൂടെ പരിണാമത്തെ വില്പന ചെയ്യുന്നതിനും നൂറ്റാണ്ടുകള്‍ക്ക് മുന്നേ ഇസ്്‌ലാമിക ലോകത്ത് പ്രകൃതി നിരീക്ഷണവും ചെറിയ വ്യതിയാനങ്ങളില് നിന്നും പുതിയ ജീവര്‍ഗങ്ങള് ഉത്ഭവിക്കുന്നു എന്ന സങ്കല്പവും നിലനിന്നിരുന്നു.\nഇബ്‌നു ഖല്‍ദൂന് അദ്ദേഹത്തിന്റെ കിതാബുല് ഇബറിന്റെ മുഖദ്ദിമയില് മനുഷ്യന് കുരങ്ങില് നിന്നും പരിണമിച്ചുണ്ടായതാണെന്നുള്ള ആശയം പങ്കുവെക്കുന്നുണ്ട്. ഇബ്‌നു ഹൈതം(മ.1039) കിതാബുല് മനാസിറിലും അല്‍ബിറൂനി(മ.1048) കിതാബുല് ജമാഹിരിലും ധാതുക്കളില് നിന്ന് തുടങ്ങി സസ്യങ്ങളിലൂടെയും, ജന്തുക്കളിലൂടെയും പുരോഗമിച്ച് മനുഷ്യനിലെത്തുന്ന പരിണാമ വീക്ഷണം മുന്നോട്ട്‌വെക്കുന്നുണ്ട്.\nഅല്‍ജാഹിസി (മ.869)ന്റെ ദി ബുക്ക് ഓഫ് അനിമല്‍സ് എന്ന പുസ്തകത്തില് നിന്നും ഉപര്യുക്ത ആശയം വരുന്ന ഒരു ഭാഗം നോക്കാം.\nAnimals engage inastruggle for existence; for resources, to avoid being eaten and to breed. Environmental factors influence organisms to develop new characteristics to ensure survival, thus transforming into new species. Animals that survive to breed can pass on their successful characteristics to offspring (Book of Animals)\nയുക്തിവാദികള് പലരും നിരീശ്വരവാദികള് ആവാമെങ്കിലും യുക്തിവാദവും നിരീശ്വരവാദവും രണ്ടും രണ്ടാണ്. സമാന്യമായി, ദൈവം, പരലോകം, ആത്മാവ് തുടങ്ങിയ കാര്യങ്ങള് നിരാകരിക്കുന്ന വിശ്വാസമോ, ദര്‍ശനമോ ആണ് നിരീശ്വരവാദം.\nഎല്ലാ വിശ്വാസങ്ങളെയും സന്ദേഹത്തോടെ (സ്‌കെപ്റ്റിസം) വീക്ഷിക്കുകയും ഇന്ദ്രിയങ്ങളില് നിന്ന് നമുക്കു നേരിട്ടുകിട്ടുന്ന അനുഭവങ്ങളും, ചിന്ത, അറിവ്, ബുദ്ധി എന്നിവയും ഉപയോഗിച്ചു വിശകലനം ചെയ്തു സത്യം കണ്ടെത്താന് ശ്രമിക്കുക്കുകയും ചെയ്യുന്ന ഒരു രീതിയാണിത്. പുരാതന ഭാരതത്തില് നില നിന്നിരുന്ന ഒരു യുക്തിവാദ ചിന്താധാരയായ ചര്‍വാകദര്‍ശനം ഇതിന്റെ ഉദാഹരണമാണ്. നിരീശ്വരവാദത്തിന്റെ പിതാവായി തത്വചിന്താ ചരിത്രകാരന്മാര് കണക്കാക്കുന്നത് ഗ്രീക്ക് ചിന്തകനായ അനക്‌സഗോറസി (മ.428 ബി.സി) നെയാണ്. പ്രപഞ്ചം എന്നെന്നും ഉണ്ടായിരുന്നുവെന്നും അതിന് ആരംഭമില്ലെന്നുമാണ് ഇദ്ദേഹം സിദ്ധാന്തിച്ചത്. എക്കാലത്തെയും പ്രമുഖരായ നിരീശ്വര ചിന്താഗതിക്കാരുടെ വീക്ഷണം ഇതായിരുന്നു.\nഇല്‍മുല്‍കലാം ഖണ്ഡിച്ച നാസ്തിക വാദം\nന്യായനിദാനങ്ങളും യുക്തി പ്രമാണങ്ങളും നിരത്തി ഇസ്്‌ലാമിക വിശ്വാസത്തെ സ്ഥിരപ്പെടുത്തുകയും എതിര്‍വാദങ്ങളെ അസ്ഥിരപ്പെടുത്തുകയും ചെയ്യുന്ന ജ്ഞാന ശാസ്ത്രമാണ് ഇല്‍മുല്‍കലാം. അബൂ ഹാമിദില് ഗസ്സാലി, സഅ്ദുത്തഫ്താസാനി, ഫഖ്‌റുദ്ധീന് റാസി, നാസിറുദ്ധീനുത്തൂസി തുടങ്ങിയ വിശ്വാസ വിചക്ഷണര് പ്രധാനമായും നേരിട്ടത് നാസ്തികന്മാരിലെ അജ്ഞേയവാദികളോടാണ്. ‘സൂഫസ്താഇയ്യ'(sophist) എന്നറിയപ്പെടുന്ന ഈ വിഭാഗം പ്രാപഞ്ചികതയുടെ ആദിനിദാനത്തെയും സൃഷ്ടിഭിന്ന സൃഷ്ടാവിനേയും മാത്രമല്ല ചരാചരോണ്മയെയും ഉണ്മയുടെ അസ്തിത്വത്തെ തന്നെയും നിരാകരിച്ചവരായിരുന്നു. സത്യത്തില്, ആധുനിക പദാര്‍ത്ഥ വാദികളുടെ തലവനായ റിച്ചാര്‍ഡ് ഡോകിണ്‍സ് പോലും അജ്ഞേയവാദിയാണെന്ന് ‘ഗോഡ് ഡില്യൂഷണലൂടെ’ സഞ്ചരിച്ചാല് ബോധ്യമാവും.\nദൈവം ഉണ്ട് എന്നോ ഇല്ല എന്നോ മനുഷ്യ ബുദ്ധിയ്ക്ക് തെളിയിക്കാനാവുന്നില്ല എന്നാണ് അദ്ദേഹം പറയുന്നത്. അത് തന്നെയാണ് അജ്ഞേയ വാദം.\nആസ്തികവാദികള് ദൈവമുണ്ടെന്നു വിശ്വസിക്കുന്നു. നാസ്തികര് ഈശ്വരന്റെ അസ്തിത്വത്തെ നിഷേധിക്കുന്നു.എന്നാല് അജ്ഞേയതാവാദികള് ഈ രണ്ടു വാദങ്ങളും തെളിയിക്കാന് പറ്റില്ല എന്നു വിശ്വസിക്കുന്നു. അജ്ഞേയതാവാദികളില് തന്നെ നാസ്തിക അജ്ഞേയതാവാദികള് ദൈവം ഇല്ല എന്നു വിശ്വസിക്കുകയും എന്നാല് ഉണ്ടാവാനുള്ള സാധ്യത തള്ളികളയാത്തവരുമാണ്(agnostic atheism). എന്നാല് ആസ്തിക അജ്ഞേയതാവാദികള്(agnostic theism) ദൈവത്തില് വിശ്വസിക്കുന്നവരും അതേ സമയം തന്നെ ദൈവം ഉണ്ടെന്നു തെളിയിക്കാനാവില്ല എന്നു കരുതുന്നവരുമാണ്. മറ്റൊന്ന്, ഉദാസീന അഥവാ പ്രായോഗിക അജ്ഞേയതാവാദമാണ് (Apathetic or pragmatic agnosticism).\nദൈവം ഉണ്ടോ ഇല്ലയോ എന്നത് കാര്യമാക്കേണ്ടതില്ല എന്ന വാദമാണിത്. വേറൊന്ന് ദൃഢ അജ്ഞേയതാവാദം (strong agnosticism) ആണ്. ദൈവം ഉണ്ടോ ഇല്ലയോ എന്നത് നിര്‍ണയിക്കാനാവില്ല എന്ന വാദമാണിത്. ഒടുവില് ഉണ്ടായത്. മൃദു അജ്ഞേയതാവാദം(weak agnosticism) ആണ്.ദൈവം ഉണ്ടോ ഇല്ലയോ എന്നത് ഇപ്പോള് നിര്‍ണയിക്കാനാവില്ല എങ്കിലും ഭാവിയില് സാധിച്ചേക്കാം എന്ന വാദമാണിത്. മൈബദി പോലോത്ത തത്വശാസ്ത്ര ഗ്രന്ഥങ്ങളില് ‘ഇനാദിയ്യ, ഇന്‍ദിയ്യ, ലാഅദ്രിയ്യ തുടങ്ങിയ പേരുകളില് ഇവരെ പരിചയപ്പെടുത്തുന്നുണ്ട്.\nഎന്നാല് പദാര്‍ത്ഥവാദം (Materialism) എന്ന പദം ഇന്ന് എല്ലാറ്റിനേയും ഉള്‍ക്കൊള്ളുന്ന വിധം സാങ്കേതിമായി ഉപയോഗിക്കുന്നു.\nനിരീശ്വരവാദത്തില് ഈ നൂറ്റാണ്ടില് നടന്ന/നടക്കുന്ന മുന്നേറ്റങ്ങളെ സൂചിപ്പിക്കുന്നതിനാണ് ഈ പദം ഉപയോഗിക്കുന്നത്. സാം ഹാരിസ്, ഡാനിയല് സി ഡെന്നത്ത്, റിച്ചാര്‍ഡ് ഡോക്കിന്‍സ്, വിക്ടര് ജെ സ്‌റ്റെന്‍ജര്, ക്രിസ്റ്റഫര് ഹിച്ചന്‍സ് എന്നിവരുടെ എഴുത്തുകളാണ് പുത്തന് നിരീശ്വരവാദ സമീപനങ്ങളെ രൂപപ്പെടുത്തിയിരിക്കുന്നത്. ജനിതകശാസ്ത്രത്തിലും പ്രപഞ്ച വിജ്ഞാനീയത്തിലും മറ്റും നടന്ന നൂതന കണ്ടെത്തലുകളാണ് മതനിഷേധത്തിന്റെയും, ഈശ്വര നിഷേധത്തിന്റെയും ദര്‍ശനങ്ങള് രൂപപ്പെടുത്താന് ഇവര് ഉപയോഗിക്കുന്നത്. മുന്‍തലമുറയുടെ നിരീശ്വരവാദങ്ങളുടെ അടിത്തറ തത്ത്വചിന്തയായിരുന്നുവെങ്കില് പുതുനിരീശ്വരവാദം ശാസ്ത്രത്തിലാണ് ഊന്നുന്നത്.\n‘ദൈവം ഉണ്ടെന്ന’ പ്രസ്താവന ഒരു ഹൈപൊതിസിസ് ആണെന്നും, ഇത് ശാസ്ത്രീയ പരീക്ഷണത്തിന് വിധേയമാക്കുമ്പോള് തെറ്റാണെന്ന് തെളിയിക്കാന് കഴിയുമെന്നും ഡോക്കിന്‍സും വിക്ടര് സ്‌റ്റെന്‍ജറും വാദിക്കുന്നു. ജീവോല്‍പ്പത്തിയും ഗാലക്‌സികളും മാനസിക പ്രതിഭാസങ്ങളും തലച്ചോറുമൊക്കെ നാച്വറലിസത്താല് വിശദീകരിക്കപ്പെടാന് കഴിയുമെന്നാണ് ഇവരുടെവാദം. ദൈവമുണ്ടെന്നതിന് തെളിവുകളില്ല എന്നതിനര്‍ഥം ദൈവം ഇല്ലെന്നതിന്റെ തെളിവാണെന്ന് പുതുനിരീശ്വരവാദം സമര്‍ഥിക്കാന് ശ്രമിക്കുന്നു.\nനാസ്തികത സമം സെമിറ്റിക് വിരുദ്ധത\nപ്രാചീന നിരീശ്വരത്വം അന്വേഷണാത്മകമാണെങ്കില് നവനാസ്തികത വിമര്‍ശനാത്മക വിചാരങ്ങളാണ്. സംഘടിത നിരീശ്വര വാദങ്ങള് ഈ നൂറ്റാണ്ടിന്റെ പ്രത്യേകതയാണ്. വാനവേദ മതങ്ങളോട് മൊത്തത്തിലും ഇസ്്‌ലാമിനോട് വിശേഷിച്ചുമുള്ള വിരോധമാണ് അതിന്റെ മുഖമുദ്ര.\nപത്തൊന്‍പതാം ശതകത്തില്‍തന്നെ ലോകത്തിന്റെ വിവിധ ഭാഗങ്ങളില് നിരീശ്വരവാദസംഘടനകള് രൂപം കൊണ്ടിരുന്നു. പ്രത്യക്ഷത്തില് മാനവ സംഗമത്തിന് ശ്രമിക്കുന്നുവെങ്കിലും അമാനവരെ കണ്ടെത്താനുള്ള ഉല്‍സാഹമാണ് ഇവയുടെ പ്രായോഗിക അജണ്ട എന്ന്. വംശീയവെറിയിലധിഷ്ഠിതമായ തിയറികള് ആവിഷ്‌ക്കരിച്ച് തങ്ങള്‍ക്കുള്‍ക്കൊള്ളാന് കഴിയാത്തവരെ ‘ഹോമോസാപ്പിയന്’ പരിധിയില് നിന്ന് പോലും പുറന്തള്ളാന് അവര് ശ്രമിക്കുന്നു. ‘പരിണാമം പൂര്‍ണ്ണമായ മനുഷ്യരാണ് നിരീശ്വരവാദികള് എങ്കില് അര്‍ദ്ധ പരിണാമം മാത്രം പിന്നിട്ട വികല ബുദ്ധിക്കാരാണ് മതവിശ്വാസികള്’ തുടങ്ങിയ റിച്ചാര്‍ഡ് ഡോകിണ്‍സിന്റെ പരാമര്‍ശങ്ങള് അതാണറിയിക്കുന്നത്.\nഅറിവില്ലാത്തൊരു വിഷയത്തില് അന്വേഷണങ്ങളുടെയും നിരീക്ഷണങ്ങളുടെയും മാത്രം അടിസ്ഥാനത്തില് തീരുമാനങ്ങളെടുക്കുക എന്നതാണ് യുക്തിയുടെയും ശാസ്ത്രത്തിന്റെയും രീതിയെന്നിരിക്കെ ഇല്ലാ എന്ന റെഡിമേഡ് മുന്‍ധാരണയുടെ പുറത്ത് ദൈവത്തിന് നേരെയുള്ള സകലവിധ അന്വേഷണ നിരീക്ഷണ ചിന്തകള്‍ക്കും താഴിടുന്ന നിരീശ്വര അന്ധവിശ്വാസികള് സ്വയം യുക്തിവാദികളെന്ന് പൊങ്ങച്ചം പറയുന്നത് യുക്തിയോട് തന്നെ ചെയ്യുന്ന ആഭാസകരമായ സമീപനമല്ലേ?\n‘നമുക്കറിയില്ല’ അതുകൊണ്ട് അങ്ങനെയൊന്ന് ഇല്ല എന്ന് വാദിക്കുന്ന നിരീശ്വര യുക്തി തന്നെ ശാസ്ത്ര വിരുദ്ധതയുടെയും പ്രാചീനതയുടെയുമാണ്. അറിവില്ലാത്ത വിഷയങ്ങളിലെ അന്വേഷണങ്ങള് തന്നെയാണ് മനുഷ്യനെയിന്ന് ശാസ്ത്രപുരോഗതിയുടെ ഉത്തുംഗതയില് നിര്‍ത്തിയിരിക്കുന്നത്. ഗവേഷണ നിരീക്ഷണങ്ങളിലൂടെ മുന്‍ധാരണകള് തിരുത്തുകയോ പരിഷ്‌കരിക്കുകയോ ചെയുന്ന സമീപനമാണ് ശാസ്ത്രത്തിന്റെ മെതഡോളജി തന്നെ. അവിടെ ദൈവ നിഷേധ കടുംപിടുത്തങ്ങള്‍ക്കുള്ള സ്ഥാനം ശാസ്ത്രത്തിന്റെ ചവറ്റുകൊട്ടയില് മാത്രമായി ചുരുങ്ങുന്നു. പ്രപഞ്ചാതീതവും ഭൗതികേതരവുമായ ഒരസ്തിത്വത്തെ ഉള്‍ക്കൊള്ളണമെങ്കില് ദാര്‍ശനികമായെങ്കിലും അങ്ങനൊരു സാധ്യതയെ ഗ്രഹിക്കാനുള്ള മനോവികാസവും നിലവാരവും വേണം. എന്നാല് ഭൗതികവാദം വ്യക്തിപരമായ അജ്ഞതയെ മാത്രമാണ് തുണക്ക് പിടിക്കുന്നത്. മനുഷ്യനെ സംബന്ധിച്ച് അവന്റെ മസ്തിഷ്‌കം പ്രവര്‍ത്തിക്കുന്നത് ഭൗമകേന്ദ്രീകൃതമായാണ്. ഭൂമിയില് ജനിച്ച് ജീവിക്കുന്ന അവന്റെ ചിന്താമണ്ഡലം അവനെ ചുറ്റിയുള്ള പ്രകൃതിക്ക് സമാന്തരമായാണ് ഉരുത്തിരിയുന്നത്. പദാര്‍ത്ഥപരമായി അതിനപ്പുറമൊന്നുമില്ലെന്ന അന്ധമായ നിഷേധവാദം കൊണ്ട് ആ മസ്തിഷ്‌കത്തെ കബളിപ്പിക്കാനും എളുപ്പമായിരിക്കും. എന്നാല് പൊട്ടക്കിണര് മാത്രം ലോകമായിക്കരുതി ജീവിതം തീര്‍ക്കുന്ന തവളക്ക് സമാനമായ യുക്തി മാത്രമാണത്. മനുഷ്യമസ്തിഷ്‌കത്തിന്റെ ഘടനാപരമായ ന്യുനതയെ വൃത്തികെട്ട രൂപത്തില് ആശ്രയിക്കുകയും ന്യായീകരിക്കുകയുമാണ് ഇത്തരമൊരു യുക്തിവാദം. മനുഷ്യമസ്തിഷ്‌കത്തിന്റെ ഈ രൂപത്തിലുള്ള ദുര്‍ബലാവസ്ഥകളെ മനസ്സിലാക്കാന് ശാസ്ത്രനിലവാരത്തില് തന്നെ ഇന്നൊരുപാട് ഉദാഹരണങ്ങള് ലഭ്യമാണ്.\nനാം ജീവിക്കുന്നത് മൂന്ന് സ്‌പേസ് ഡയമെന്‍ഷനുകളോടൊപ്പം സമയത്തിന്റേതായ ഒരു ഡയമെന്‍ഷനും കൂടിച്ചേര്‍ന്ന ചതുര്‍മാന ലോകത്താണെന്ന് എല്ലാവര്‍ക്കുമറിയാം. എന്നാല് സ്‌പേസിന്റെതായ ഒരു ഡയമെന്‍ഷനില് മാത്രമാണ് നില്‍ക്കുന്നതെന്ന് ഉദാഹരണമായി ഒന്ന് ചിന്തിച്ച് നോക്കിയാല് അവിടെയുണ്ടാവുക വശങ്ങളിലേക്കുള്ള ഒരു വര മാത്രമായിരിക്കും.അപ്പോള് മുന്നോട്ടോ പിറകോട്ടോ മുകളിലേക്കോ താഴേക്കോ നോക്കിയാലോ? അങ്ങനെയുള്ള അവസ്ഥകളേ അവിടെയുണ്ടാവില്ല! നമുക്ക് അങ്ങനൊരു അവസ്ഥയെ മനസ്സില് കാണാനും പറ്റില്ല! എന്ന് മാത്രമല്ല അങ്ങനൊരു ഡൈമെന്‍ഷണല് ലോകത്ത് ജീവിക്കുന്നവര്‍ക്ക് നമ്മുടെ ചതുര്‍മാന ലോകത്തെയും ഉള്‍ക്കൊള്ളാന് കഴിയില്ല. ഇനി ഈ ചതുര്‍മാന തലം മാത്രമാണോ നമ്മുടെ പ്രപഞ്ചം ? തീര്‍ച്ചയായും അതുമല്ല.\nഅഞ്ചാമത്തെ ഡയമെന്‍ഷനെക്കുറിച്ച് പറയുന്ന കലുസാ ക്ലെയിന് തിയറി മുതല് 11 ഡയമെന്‍ഷനുകളെ പ്രഡിക്റ്റ് ചെയ്യുന്ന സ്റ്റ്രിംഗ് തിയറി വരെ ഇന്ന് നിലവിലുണ്ട്. എന്നാല് ഇത്തരം അവസ്ഥകളെ മനസ്സിലാക്കാനോ ഉള്‍ക്കൊള്ളാനോ നമ്മുടെ മസ്തിഷ്‌കത്തിന് കഴിയാത്തത് അവയൊന്നും ഭൂമി കേന്ദ്രീകൃതമായി വികസിച്ച നമ്മുടെ മസ്തിഷ്‌ക പരിധിയിലോട്ട് വരാത്തതാണ് എന്നത് കൊണ്ടാണ്. ഇനി റിലേറ്റിവിറ്റി തിയറി അനുസരിച്ച് ഉയര്‍ന്ന വേഗതയിലും, ഉയര്‍ന്ന ഗുരുത്വ പ്രതലത്തിലുമെല്ലാം സമയം പതുക്കെയാവുമെന്നും നാം നില്‍ക്കുന്ന പ്രതലത്തിനും സ്ഥിതിക്കുമെല്ലാം ആപേക്ഷികമായാണ് സമയം പ്രവര്‍ത്തിക്കുന്നത് എന്നും ഗ്രഹിക്കാന് ശ്രമിച്ചാലോ അപ്പോഴും മസ്തിഷ്‌കപരമായ ഈ വൈചിത്രം നമുക്ക് അനുഭവിക്കാന് കഴിയും. കാരണം നമ്മുടെ നിത്യജീവിതപരിധിയില് വരാത്തവയെല്ലാം നമ്മുടെ ചിന്താമണ്ടലത്തിനും അപ്പുറമാണ്.\nഇതിങ്ങനെയൊക്കെയാണെങ്കില് തീര്‍ച്ചയായും സ്ഥലകാല നൈരന്തര്യങ്ങള്‍ക്ക് തുടക്കമാവുന്ന ബിഗ്ബാങ്ങിനും ഹേതുവായ ഈ പ്രപഞ്ചത്തിനെയും സ്ഥലകാല മാനങ്ങളെയും സൃഷ്ടിച്ച സൃഷ്ടാവ് പദാര്‍ത്ഥപരമായ നമ്മുടെ സകലവിധ മുന്‍ധാരണകള്‍ക്കും അതീതനായിരിക്കുമല്ലോ? അങ്ങനുള്ളപ്പോള് ശാസ്ത്രം ദൈവത്തേക്കണ്ടെത്തിയില്ല, അതുകൊണ്ട് ദൈവമില്ല എന്ന് വാദിക്കുന്നത് എത്ര ബാലിശമായ നിലപാടാണ്. ശാസ്ത്രം ഭൗതിക ലോകത്തെ പഠിക്കാനുള്ള മനുഷ്യന്റെ മാധ്യമമാണ്. അതുംകൊണ്ട് ദൈവത്തെ ഖണ്ഡിക്കാന് ഇറങ്ങുന്നവര്‍ക്കുള്ളത് ദൈവത്തിലുള്ള അജ്ഞതമാത്രമല്ല ശാസ്ത്രമെന്താണെന്നതിലുള്ള അടിസ്ഥാനപരമായ വിവരമില്ലായ്മ കൂടിയാണ്.”The purpose of science is to investigate the unexplained, not to explain the uninvestigated” Dr.Stephen Rorke.\nദൈവത്തെ ആരുണ്ടാക്കി എന്നതാണ് സകല നാസ്തികരുടെയും പ്രധാന സംഭ്രാന്തി. ഇത്തരം ചോദ്യങ്ങളുടെ പിന്‍പിലെ ആശയം ദൈവം എവിടെ നിന്നോ വന്നു എന്നാണ്. അതിനുശേഷം എവിടെ നിന്നായിരിക്കണം എന്നവര് സ്വയം അനുമാനിക്കുകയും ചെയ്യുന്നു. വാസ്തവത്തില് ഇത്തരം ചോദ്യങ്ങള് അര്‍ത്ഥമില്ലാത്ത ചോദ്യങ്ങളാണ്. ‘നീലനിറത്തിന്റെ മണം എന്താണ്’ എന്നു ചോദിക്കുന്നതു പോലെ തന്നെയാണ് ഇത്തരം ചോദ്യങ്ങള്. നീലനിറം മണമുള്ള വസ്തുക്കളുടെ കൂട്ടത്തില് ഉള്‍പ്പെടുത്താവുന്നതല്ലല്ലൊ. അതുകൊണ്ട് ആ ചോദ്യം അസ്ഥാനത്താണ്. എന്നു പറഞ്ഞതുപോലെ ദൈവം സൃഷ്ടിക്കപ്പെട്ട അല്ലെങ്കില് ഉണ്ടാക്കപ്പെട്ട വസ്തുക്കളുടെ കൂട്ടത്തില് ഉള്‍പ്പെടുത്താവുന്ന വസ്തു അല്ലാത്തതു കൊണ്ട് ആ ചോദ്യവും അസ്ഥാനത്തുള്ള ചോദ്യമാണ്. ദൈവം ഉണ്ടാക്കപ്പെട്ടവനല്ല. അവന് കാരണങ്ങള്‍ക്ക് അതീതനാണ്.\nഉണ്ടാക്കപ്പെട്ട പദാര്‍ത്ഥത്തിന്റെ സ്വഭാവമാണ് കാര്യകാരണ അധീനത്വവും കാലാനുബന്ധവും. പടച്ചവനെ ആരുണ്ടാക്കി എന്നതിന്റെ ഗ്രാഹ്യാശയം, അവന് ‘മുമ്പ്’ എന്ന അവസ്ഥ/കാലം ഉണ്ടായിരുന്നു എന്നാണ്. അങ്ങനെ ഒരവസ്ഥ ഇല്ലായിരുന്നു. കാരണം കാലത്തെ അവന് പടച്ചതാണ്. കാലത്തിന് അതീതനാണ് സ്രഷ്ടാവ്. ‘അനാദി’ എന്ന പദത്തിത്തിന്റെ ആശയമാണത്. മാത്രവുമല്ല, ആ ചോദ്യം വഴി യുക്തിവാദം മതവിശ്വാസമായി മാറുകയാണ്. കാരണം കാലമാണോ ഈശ്വരനാണോ സ്രഷ്ടാവ് എന്ന മതാന്തര് സംവാദമാണപ്പോഴാ തര്‍ക്കം.\nയൂറോപ്യന് റാഷനിലിസ്റ്റുകള് തന്നെ ഉപയോഗിക്കുന്ന ചില താര്‍ക്കിക സാങ്കേതിക തത്വങ്ങള് മുഖേനെയും ദൈവാസ്തിക്യം അംഗീകരിക്കേണ്ടി വരും.\nഒന്ന്: ജീവാസ്തിത്വ വാദം (ഓന്തോളജിക്കല് ആര്‍ഗ്യുമെന്റ്)\nഅസ്ഥിത്വം അവകാശപ്പെട്ടു കൊണ്ട് ഒരു കാര്യം പരിചയപ്പെടുത്തപ്പെട്ടു കഴിഞ്ഞാല് അത് നിഗ്രഹിക്കപ്പെടാത്ത കാലത്തോളം പോസിബിലിറ്റി ആ അസ്ഥിത്വത്തിന് തന്നെയാണ്. അതായത് ഞാനാണ് സ്രഷ്ടാവ് എന്ന വാദം ഇവിടെ നിലവിലുണ്ട്. ഇനി ആ വാദത്തെ ഖണ്ഡിക്കുകയാണ്. അതായത് ദൈവമുണ്ടെന്നല്ല ഇല്ലെന്നാണ് തെളിയിക്കപ്പെടേണ്ടത്. ദൈവാസ്തിത്വം നിഷേധിക്കുവാന് യുക്തിവാദികള് പറയുന്ന ന്യായം എന്താണ്? ദൈവം എന്ന ശക്തിയെ ആരും കാണുകയോ പഞ്ചേന്ദ്രിയങ്ങള് വഴി അനുഭവിക്കുകയോ ചെയ്തിട്ടില്ല എന്നതാണ്. എന്നാല് ഇതേ ന്യായം സ്ഥൂലപരിണാമത്തിനും ബാധകമാണ്. ആരും കാണുകയോ പഞ്ചേന്ദ്രിയങ്ങള് വഴി അനുഭവിക്കുകയോ പരീക്ഷണനിരീക്ഷണങ്ങളിലൂടെ തെളിയിക്കുകയോ ചെയ്ത ഒന്നല്ല സ്ഥൂലപരിണാമം. എന്നിട്ടും ഇവര് എന്ത് കൊണ്ട് ആ സിദ്ധാന്തം തള്ളുന്നില്ല? എന്നല്ല, അതിനെ ശക്തമായി പിന്തുണക്കുകയും തെളിയിക്കപ്പെട്ട സത്യം എന്ന വ്യാജേന പ്രചരിപ്പിക്കുകയും ചെയ്യുകയാണ്.\nരണ്ട്: രൂപകല്‍പ്പനാ വാദം (കോസ്‌മോളജിക്കല് ആര്‍ഗ്യുമെന്റ്)\nകൊട്ടിഘോഷിക്കപ്പെട്ട ജീവോല്‍പ്പത്തി സിദ്ധാന്തങ്ങളെല്ലാം തെറ്റായ അന്തരീക്ഷ മാതൃകകളില് ആയിരുന്നു എന്നും ഭൂമിയുടെ ആദിമ അന്തരീക്ഷത്തില് ആകസ്മികമായി ജീവന് ഉരുത്തിരിഞ്ഞുണ്ടാവാന് സാധ്യത വിരളമാണെന്നും വരെ പറയാന് ശാസ്ത്രം നിര്‍ബന്ധിതമായിരിക്കുന്നു. ജീവോല്പ്പത്തി പരീക്ഷണങ്ങളുടെ അടിസ്ഥാനമായ ഭൂമിയുടെ ആദിമ അന്തരീക്ഷത്തെ കുറിച്ചുള്ള ധാരണകള് വരെ ശാസ്ത്രലോകം ഇതിനകം നിരാകരിച്ചു കഴിഞ്ഞു.\nഅനുകൂല സാഹചര്യത്തില് ആകസ്മികമായി ഒരു പ്രോടീന് തന്മാത്ര രൂപപ്പെടാനുള്ള സാധ്യത 10113 ല് ഒന്ന് മാത്രമാണ്. അത്തരം ആയിരക്കണക്കിന് വ്യത്യസ്ത പ്രോടീനുകള് വേണം ഒരു ജീവന്. ഒരുതരം പ്രോടീനുകള് അല്ല, വിവിധതരം പ്രോടീനുകള് ഈ സാധ്യതകളെ ഉപയോഗപ്പെടുത്തി പരസ്പരം കൂടിച്ചേര്‍ന്നത് എങ്ങനെയെന്നു വിശദീകരിക്കാന് ഏറെ പാടുപെടേണ്ടി വരും. ചിന്തിക്കുന്നുവെങ്കില്, ജീവന് ഏറ്റവും സങ്കീര്‍ണ്ണവും കണിശമായ കൃത്യതയോടെ നിര്‍മ്മിക്കപ്പെട്ടതുമാണ് എന്ന് മനസ്സിലാക്കാന് ആര്‍ക്കാണ് പ്രയാസം?\nകോശത്തിന്റെ അതിസങ്കീര്‍ണ്ണത നമ്മെ ഇരുത്തി ചിന്തിപ്പിക്കേണ്ടതാണ്. കോശഘടകങ്ങള് നിരന്തരം അതിസങ്കീര്‍ണ്ണ മാര്‍ഗ്ഗങ്ങളിലൂടെ പരസ്പരം സംവേദനം നടത്തിക്കൊണ്ടിരിക്കുന്നു. ഈ ഘടകങ്ങള് എല്ലാം പരസ്പര ഏകോപനത്തോടെ ഒന്നിച്ചു പ്രവര്‍ത്തിക്കുന്നവയും ഒന്നിന് മറ്റൊന്നില്ലാതെ പ്രസക്തിയില്ലാത്തവയുമാണ്. എങ്ങനെയാണ് പരസ്പരം ഏകോപനത്തോടെ പ്രവര്‍ത്തിക്കുന്ന, എന്നാല് വ്യത്യസ്ത ധര്‍മങ്ങള് നിര്‍വഹിക്കുന്ന ഘടകങ്ങള് ഒരു സൂക്ഷ്മ കോശത്തിനകത്തു സംവിധാനിക്കപ്പെട്ടിരിക്കുന്നത്?\nറിച്ചാര്‍ഡ് ഡോക്കിന്‍സിന്റെ വാക്കുകള് തന്നെ കടമെടുത്താല് ‘ഒരു കോശത്തിന്റെ ന്യൂക്ലിയസ്സില് മാത്രം 30 വോള്യം വരുന്ന എന്‍സൈക്ലോപീഡിയ ബ്രിട്ടാനിക്കയില് ഉള്‍കൊള്ളുന്ന വിവരത്തെക്കാള് കൂടുതല് വിവരങ്ങള് ഉള്‍ക്കൊള്ളുന്നു’. ബുദ്ധിയുള്ള മനുഷ്യന് വര്‍ഷങ്ങളോളം ഗവേഷണം നടത്തി ഉണ്ടാക്കുന്ന ഈ ചിപ്പുകള് പോലും വളരെ ലളിതമായ സൃഷ്ടി ആണെന്നിരിക്കെ അതിസങ്കീര്‍ണ്ണമായ നമ്മുടെ ശരീരത്തിലെ കോടാനുകോടി ചിപ്പുകള് വെറുതെ അലക്ഷ്യമായി ഉണ്ടായി എന്ന് വിശ്വസിക്കുന്നതല്ലേ അന്ധ വിശ്വാസം ?\nദൈവകണം ഏറെ ചര്‍ച്ചയായ ഒരു ശാസ്ത്രീയ വിപ്ലവമാണ്. ഖുര്‍ആനിക സത്യത്തിലേക്ക് വിരള്‍ചൂണ്ടുന്ന ഒരംശം അവിടെയും ദര്‍ശിക്കാം.\nപ്രപഞ്ചം പന്ത്രണ്ട് അടിസ്ഥാന പദാര്‍ത്ഥങ്ങളും (fundamental particles) നാലു അടിസ്ഥാ)ന ബലങ്ങളും (fundamental forces) കൊണ്ടാണ് രൂപപ്പെട്ടിരിക്കുന്നതെന്നാണ് ശാസ്ത്രലോകം കണക്കാക്കുന്നത്. ഈ സിദ്ധാന്തത്തെ സ്റ്റാന്റേര്‍ഡ് മോഡല് എന്നു വിളിക്കുന്നു. ഇതില് പതിനൊന്ന് അടിസ്ഥാന പദാര്‍ത്ഥങ്ങളും നേരത്തെ കണ്ടെത്തിക്കഴിഞ്ഞുവെങ്കിലും, ഇതിനെ കൃത്യമായി വിശദീകരിക്കാനുള്ള, അവയ്ക്ക് പിണ്ഡം (mass) നല്‍കുന്ന പന്ത്രണ്ടാം അടിസ്ഥാന വസ്തു കണ്ടെത്തേണ്ടതുണ്ടായിരുന്നു. അതാണ് ശാസ്ത്ര ചരിത്രത്തിലെ ഏറ്റവും വലിയ സംഭവമായ ദൈവകണം.\nഈ കണം കണ്ടുപിടിക്കുന്നതിനുവേണ്ടി യൂറോപ്പിന്റെ സെന്റര് ഫോര് ആറ്റമിക് റിസര്‍ച്ച് (സേണ്) 1990കളിലാണ് ഹിഗ്‌സ് ബോസോണ് സംബന്ധിച്ച പരീക്ഷണങ്ങള് ആരംഭിച്ചത്. ലോകത്തിലെ ഏറ്റവും വലിയ പരീക്ഷണയന്ത്രം ഇതിനു വേണ്ടി നിര്‍മിക്കപ്പെട്ടു. എല്‍എച്ച്‌സി (ലാര്‍ജ് ഹാഡ്രോണ് കൊളൈഡര്) കണികാത്വരകമായിരുന്നു ആ പരീക്ഷണ ശാല. ഫ്രാന്‍സിന്റെയും സ്വിറ്റ്‌സര്‍ലന്‍ഡിന്റെയും അതിര്‍ത്തിയില് ജനീവക്കടുത്തായി സ്ഥിതി ചെയ്യുന്ന ഇതിന്റെ വൃത്താകാര ടണലിന് 27 കി.മീറ്റര് നീളമുണ്ട്. ഉന്നതോര്‍ജമുള്ള പ്രോട്ടോണ് കണങ്ങളെ എതിര്‍ദിശയില് ഈ ടണലിലൂടെ പായിച്ചു കൂട്ടിയിടിപ്പിക്കുകയായിരുന്നു ആ പരീക്ഷണം. 350 ട്രില്യന് പ്രോട്ടോണ് കൂട്ടിമുട്ടലുകളാണ് സംഘം നടത്തിയിരിക്കുന്നത്. ഒരു പ്രോട്ടോണ് ഊര്‍ജമാക്കി മാറ്റിയാല് ലഭ്യമാകുന്നതിന്റെ 7000 മടങ്ങു ഊര്‍ജത്തില് സഞ്ചരിക്കത്തക്ക വിധമാണ് ഇതു സാധിച്ചിരിക്കുന്നത്. എല്‍എച്ച്‌സിയില് എതിര്‍ദിശയില് സഞ്ചരിക്കുന്ന ബീമുകളായ പ്രോട്ടോണുകള് നാലിടങ്ങളിലായി സെക്കന്റില് 3100 കോടി തവണ അന്യോനം കടന്നുപോയി. ഇതിനിടെ 1,24000 പ്രോട്ടോണുകള് കൂട്ടിയിടിപ്പിച്ചത് രേഖപ്പെടുത്താന് ഉയര്‍ന്ന റെസലൂഷനോടു കൂടിയ മൂന്ന് കൂറ്റന് ഡിറ്റക്ടറുകള് സ്ഥാപിച്ചു. അറ്റ്‌ലസ് കോംപാക്റ്റ്, മ്യൂവോണ് സോളിനേയ്ഡ്, എലാര്‍ജ് അയോണ് എക്‌സ്‌പെരിമെന്റ് എന്നിവയാണത്. ഇതില് ആദ്യത്തെ രണ്ടു ഡിറ്റക്ടറുകള് ശേഖരിച്ച വിവരങ്ങളെ സേണ് അപഗ്രഥിച്ചാണ് പരമാണുവിനേക്കാള് ചെറിയ കണമായ ദൈവകണത്തെ സംബന്ധിച്ച സൂക്ഷ്മജ്ഞാനത്തിന് ഭൗതിക ശാസ്ത്രം വിശദീകരണം നല്‍കിയത്.\nഇനി ഖുര്‍ആനില് ചെന്നു നോക്കാം: നബിയേ! താങ്കളുടെ കാര്യത്തിലാണെങ്കിലും ഖുര്‍ആനില് നിന്ന് ഏതു ഭാഗം ഓതുകയാണെങ്കിലും നിങ്ങള് എന്തു ചെയ്യുകയാണെങ്കിലും തത്സമയം അതിനൊക്കെ സാക്ഷിയായി നാമുണ്ട്. ആകാശങ്ങളിലും ഭൂമിയിലും ഒരണുവോളമുള്ളതോ അതിലും ചെറുതോ വലുതോ ആയ ഒന്നും തന്നെ വ്യക്തമായ രേഖയില് രേഖപ്പെടുത്താതെ താങ്കളുടെ റബ്ബിന്റെ ശ്രദ്ധയില് നിന്നു മറഞ്ഞിരിക്കുകയില്ല (യൂനുസ് 61) ക്വാണ്ടം ഫിസിക്‌സില് കണികയോ തരംഗമോ അല്ലാത്ത സൂക്ഷമ വസ്തുക്കളെ പരിചയപ്പെടുത്തുന്നുണ്ട്. വസ്തുവോ വസ്തുതയോ കണികയോ തരംഗമോ അല്ലാത്ത നിരംശംയ കണം നുഖ്ത്വ: യെക്കുറിച്ച് ഖുര്‍ആനിക പണ്ഡിതന്മാര് നേരത്തെ സംസാരിച്ചിട്ടുണ്ട്.\nമൂന്ന്: ധാര്‍മ്മികവാദം (മോറല് ആര്‍ഗ്യുമെന്റ്).\nഇത് പരിശോധിച്ചാല് കാര്യം ഏറെ വ്യക്തമാവും. ദൈവ വിശ്വാസികളല്ലാത്തവര് മനസാക്ഷിയില് വിശ്വസിച്ചു കൊണ്ടാണ് ജീവിത മൂല്യങ്ങള് നിര്‍ണ്ണയിക്കുന്നത്. സനാതന ധര്‍മ്മങ്ങള് നന്മയാണെന്ന് വിവേചിച്ച് കൊടുക്കുന്ന മനസാക്ഷി ശരീരത്തില് എവിടെയാണെന്ന് യുക്തിവാദികള്‍ക്ക് പറയാനാവില്ല. കാരണത്തില് വിശ്വസിക്കാത്തവര് എന്തിന് ബലാല്‍സംഘവും കവര്‍ച്ചയും അഴിമതിയും അമൂര്‍ത്തമായ മൂല്യബോധത്തെ മുന്‍നിര്‍ത്തി പറയുന്നു? അവിടെ യുക്തി സ്രഷ്ടാവിന്റെ ശാസനകളോട് യോചിക്കേണ്ടി വരികയാണ്. കാരണം സൃഷ്ടികളില് ആത്മാവും മനസാക്ഷിയും സംവിധാനിച്ച അവനറിയാം അവരുടെ മനോഗതങ്ങള്. അവനാണ് ഏകനായ അല്ലാഹു.\nനാല്: ദാര്‍ശനികവാദം (വിഷനറി ആര്‍ഗ്യുമെന്റ്)\nലക്ഷ്യമില്ലാത്ത ജീവിതം മാത്രമാണ് നാസ്തികതയുടെ ഫലം. യുക്തിവാദികള് ഒരുപക്ഷെ, സംസാരവൈഭവം കൊണ്ടോ തര്‍ക്കശാസ്ത്രം കൊണ്ടോ പിടിച്ചു നിന്നേക്കാം. എന്നാല് അവന് മുമ്പില് പ്രഹേളികയായ ഒന്നാണ് ജീവിത ലക്ഷ്യം എന്താണ് എന്ന ചിന്ത. ഏതൊരു കാര്യത്തെ ഉണ്ടാക്കുകയാണെങ്കിലും അതിന് പിന്നില് ഒരു ലക്ഷ്യമുണ്ടാകണം എന്ന് പ്രാചീന കാലം മുതലേ ഗ്രീക്ക് ചിന്തകന്മാരുടെ വാദമാണ്. ചതുര്‍നിമിത്തങ്ങള് അഥവാ അല് ഇലലുല് അര്‍ബഅ:(ഇല്ലതുന് സൂരിയ്യ, മാദ്ദിയ്യ, ഗാഇയ്യ, ഫാഇലിയ്യ)യില് മൂന്നാമത്തേത് അതാണ്. പരലോകത്തെയും ദൈവത്തെയും നിഷേധിക്കുന്ന ഒരുവന്റെ ജീവിതം ലക്ഷ്യ ബോധമില്ലാത്തതാണു എന്നര്‍ത്ഥം. അവര് കാര്‍പീഡിയന് സിദ്ധാന്തക്കാരാണ്. മരണം വരെ നൈമിഷികസ്വാദനവാദിയായി ജീവിക്കുക, അത്ര തന്നെ! അപ്പോള്‍പ്പിന്നെ മാരക രോഗി, വിഷാദ രോഗി, വികലാംഗന്, ദരിദ്രന് തുടങ്ങിയവര് ജീവിക്കേണ്ടതില്ല. അവര് ആത്മഹത്യ ചെയ്യട്ടെ എന്നതാകും യുക്തിവാദം. കാരണം നിരന്തരം ദു:ഖിക്കുകയോ ഭയക്കുകയോ ചെയ്യേണ്ടി വരുന്ന അവസ്ഥയാണ് മതവിശ്വാസം എന്ന ആരോപണം ഉന്നയിക്കുന്നവരാണവര്.\nജാതിവിരുദ്ധ പ്രസ്ഥാനങ്ങളുടെയും സാമൂഹിക പരിഷ്‌കരണ ശ്രമങ്ങളുടെയും മറ്റും ഭാഗമായാണ് ആധുനിക ഇന്ത്യയില് നിരീശ്വരവാദ ആശയങ്ങള് ആദ്യമായി പ്രചരിപ്പിക്കപ്പെട്ടിട്ടുള്ളത്. പടിഞ്ഞാറന് തത്ത്വചിന്തയുടെ സ്വാധീനവും നവീന മനുഷ്യനു വേണ്ടിയുള്ള അന്വേഷണങ്ങളും ഇന്ത്യന് സാമൂഹിക പരിഷ്‌കര്‍ത്താക്കളില് ഒരു വിഭാഗത്തെയും ചെറുവിഭാഗം സ്വാതന്ത്ര്യസമര പ്രവര്‍ത്തകരെയും നിരീശ്വരവാദത്തിലേക്ക് നയിച്ചു. ഭഗത്സിംഗ്, പെരിയോര്, ഇ.വി. രാമസ്വാമി നായ്ക്കര്, ജവാഹര്‍ലാല് നെഹ്‌റു, സഹോദരന് അയ്യപ്പന് തുടങ്ങിയവര് ഇക്കൂട്ടത്തില് പ്രമുഖരായിരുന്നു. ‘ജാതിവേണ്ട, മതംവേണ്ട, ദൈവം വേണ്ട’ എന്ന് ആഹ്വാനം ചെയ്ത് സഹോദരന് അയ്യപ്പന് കേരളത്തില് യുക്തിവാദത്തിന് അടിത്തറപാകി.\nയുക്തിവാദപ്രസ്ഥാനത്തിന്റെ ജീവനാഡിയായിരുന്ന എ.ടി. കോവൂര് ഇന്ത്യയിലൂടനീളം സഞ്ചരിച്ച് അന്ധവിശ്വാസങ്ങള്‍ക്കെതിരെ പ്രവര്‍ത്തനങ്ങള് നടത്തി. ശ്രീലങ്കയും ഇദ്ദേഹത്തിന്റെ പ്രവര്‍ത്തന മേഖലയായിരുന്നു. സത്യസായി ബാബയെപ്പോലുള്ളവരുടെ അമാനുഷശക്തിയെ ചോദ്യംചെയ്യുകയും അത് തെളിയിക്കാന് അവരെ വെല്ലുവിളിക്കുകയും ചെയ്തു. അത്തരമൊരു മുഖാമുഖത്തിന് സത്യസായിബാബയോട് നിരന്തരം ആവശ്യപ്പെട്ടെങ്കിലും അദ്ദേഹം അതിന് തയ്യാറായില്ല. ഇന്ത്യയിലും കേരളത്തിലുമുള്ള യുക്തിവാദികള്‍ക്ക് നേതൃത്വം നല്‍കുകയായിരുന്നു അദ്ദേഹം. പക്ഷെ , മതങ്ങളെ കുറിച്ചുള്ള മുന്‍ധാരണകള് അദ്ദേഹത്തെ ആത്യന്തിക സത്യത്തിലെത്തിക്കുന്നതില് നിന്നും തടഞ്ഞു.\nസഹോദരനയ്യപ്പനോടെ കേരളത്തിലെ നാസ്തികത കൂടുതല് സംഘടിതവും വര്‍ഗീയോന്മുഖവുമായി . സി.വി. കുഞ്ഞിരാമന്, കെ. രാമവര്‍മ തമ്പാന്, സി. കൃഷ്ണന്, എം.സി. ജോസഫ്, കുറ്റിപ്പുഴ കൃഷ്ണപ്പിള്ള, ആര്. സുഗതന്, വി.ടി. ഭട്ടതിരിപ്പാട്, ഡോ. പി.പി. ആന്റണി(കുസുമം), എം.പി. വര്‍ക്കി തുടങ്ങിയവര് ഈ ഘട്ടത്തിലെ പ്രമുഖരായിരുന്നു. ഇവര് ഒന്നിച്ചല്ല പ്രവര്‍ത്തിച്ചിരുന്നത്. മാത്രമല്ല ഇവരുടെ ആശയങ്ങള് യാഥാസ്ഥിതിക വിഭാഗങ്ങള്‍ക്ക് അസ്വീകാര്യവുമായിരുന്നു. 1917ല് സഹോദരസംഘം രൂപീകരിക്കുകയും മിശ്രഭോജനം പ്രോത്സാഹിപ്പിക്കുകയും ചെയ്തു. സഹോദരന് പത്രത്തിലൂടെ വിപ്ലവകരമായ ചിന്താഗതികള് പ്രസിദ്ധീകരിക്കപ്പെട്ടു. ആദ്യം പുറത്തുവന്ന യുക്തിവാദിലേഖനം എം.പി. വര്‍ക്കിയുടെ ‘യഥാര്‍ഥ ക്രിസ്തു’വായിരുന്നു. സഹോദരനിലാണ് അത് അച്ചടിച്ചുവന്നത്.\nരാമവര്‍മത്തമ്പാന് പ്രസിഡന്റും എം.സി. ജോസഫ് സെക്രട്ടറിയുമായി 1935ല് കൊച്ചിയില് യുക്തിവാദി സംഘം രജിസ്റ്റര് ചെയ്തു. തിരുവനന്തപുരത്തും മറ്റുപലയിടങ്ങളിലും ചെറിയ സംഘങ്ങള് പ്രവര്‍ത്തിച്ചിരുന്നു. ഇടമറുകിന്റെ നേതൃത്വത്തില് ഇസ്ത്രാ എന്ന മാസിക പ്രസിദ്ധീകരിക്കുന്നുണ്ടായിരുന്നു. 1953ല് ആലുവ അദൈ്വതാശ്രമം സ്‌കൂളില്‍വച്ച് യുക്തിവാദിസമ്മേളനം, സഹോദരന് അയ്യപ്പന്, കുറ്റിപ്പുഴ തുടങ്ങിയവരുടെ നേതൃത്വത്തില് നടക്കുകയുണ്ടായി. 1946ല് അഖില കൊച്ചി മിശ്രവിവാഹസംഘം രൂപീകൃതമായി. 1958ല് ഇത് കേരള മിശ്രവിവാഹ സംഘമായി മാറി. 1983ല് സംഘം പിളര്‍ന്നു. ജോസഫ് ഇടമറുകിന്റെ നേതൃത്വത്തില് ഇന്ത്യന് റാഷണലിസ്റ്റ് അസോസിയേഷനും 1984ല് കേരള യുക്തിവാദിസംഘടനയും രൂപീകൃതമായി. അഖിലേന്ത്യാ സംഘടനക്കു കേരളത്തില് വേരുകള് നഷ്ടപ്പെട്ടു. നേരത്തേ പരമാര്‍ശിക്കപ്പെട്ടവരെക്കൂടാതെ ക്യാപ്റ്റന് ലക്ഷ്മി, പവനന്, യു. കലാനാഥന്, രാജഗോപാല് വാകത്താനം , ശ്രീനി പട്ടത്താനം, പ്രേംനാഥ്, പ്രഭ, പാറുക്കുട്ടിയമ്മ, കെ. പരമേശ്വരന്, വി.കെ പവിത്രന്, ജബ്ബാര് മാഷ് തുടങ്ങിയവരാണ് കേരളത്തിലെ പ്രമുഖ യുക്തിവാദി നേതാക്കള്.\nമലയാള സാഹിത്യത്തിലേക്കും പതിയെ വഴി വെട്ടുകയാണ് നാസ്തികത്വം. കമ്മ്യൂണിസ്റ്റ് സര്‍ക്കാരിന്റെ ചെലവില് തന്നെ അത് നടക്കുന്നത് പല ഘട്ടങ്ങളില് ഇവിടം കണ്ടതാണ്.\nകേരളത്തില് ഭൗതികവാദം പരമകാഷ്ഠയില് നിന്നിരുന്ന കാലത്ത്, 1972ല് പുറത്തിറങ്ങിയ ‘അച്ഛനും ബാപ്പയും’ എന്ന സിനിമയ്ക്ക് വേണ്ടി വയലാര് എഴുതി, ദേവരാജന് ചിട്ടപ്പെടുത്തി, യേശുദാസ് ആലപിച്ച ഗാനത്തിന്റെ പല്ലവിയാണിത്. ഈ നാല് വരികള് ലോകത്താകമാനമുള്ള യുക്തിവാദ, നിരീശ്വര, കമ്യൂണിസ്റ്റ്, വിഭാഗങ്ങളുടെ ദൈവ, മത വിശ്വാസങ്ങളെ കുറിച്ചുള്ള വീക്ഷണത്തിന്റെ ആകെത്തുകയാണ്.\nഇത് കൂടാതെ ആധുനിക നാസ്തിക നേതാവായ റിച്ചാര്‍ഡ് ഡോകിന്‍സിന്റെ വീക്ഷണങ്ങള് മലയാളത്തിലേക്ക് ഭാഷാന്തരം കൊണ്ടിട്ടുണ്ട്. സോഷ്യല് മീഡിയാ യുക്തിവാദികളുടെ പ്രധാന സ്രോതസ് മറ്റൊന്നല്ല. ഡോകിന്‍സിന്റെ ഗോഡ് ഡെല്യുഷ്യന് എന്ന കൃതിയുടെ മലയാള ആഖ്യാനത്തില് ഇങ്ങനെ വായിക്കാം. ‘ഭ്രാന്താശുപത്രിയില് ചെന്നാല് നെപ്പോളിയനും ഹിറ്റ്‌ലറുമൊക്കെയാണെന്ന് സങ്കല്‍പിച്ച് ജീവിക്കുന്ന നിര്‍ഭാഗ്യവാന്‍മാരെ കണ്ടെത്താനാകും. ചെവിയില് പൂവും വെച്ച് നടക്കുന്നവരെന്ന് നാം പലരെയും കളിയാക്കാറുണ്ടല്ലോ. അവരുടെ സഹചമായ വിശ്വാസങ്ങളൊക്കെ ‘മാനസിക പ്രശ്‌നമായി’ അവഗണിക്കാനാണ് നമുക്ക് താല്‍പര്യം. മതവിശ്വാസം ഇതില്‍നിന്നൊക്കെ വ്യത്യസ്തമായ ഒന്നാണെന്ന് തെളിയിക്കാന് ആര്‍ക്കും ഇന്നുവരെ സാധിച്ചിട്ടില്ല. പക്ഷെ, സമൂഹത്തില് ധാരാളംപേര് ഒരേ വിഭ്രാന്തിയുമായി മുന്നോട്ട് പോകുമ്പോള് അത് മാനസിക പ്രശ്‌നമല്ലാതാകും. യുക്തിസഹമല്ലാത്ത വിശ്വാസങ്ങളുമായി നടക്കുന്നവരെ സംബോധന ചെയ്യാന് നിരവധി വിളിപ്പേരുകള് നമുക്കുണ്ട്. പക്ഷെ അത്തരം വിശ്വാസങ്ങള് വളരെ സാധാരണമെങ്കില് നാം അതിനെ മതവിശ്വാസമെന്ന് വിളിച്ചാദരിക്കും. അല്ലെങ്കില് പദങ്ങള് കടുത്തതായിരിക്കും. ഭ്രാന്ത്, മാനസികപ്രശ്‌നം, വിഭ്രാന്തി അങ്ങനെ പോകുന്നു ഉപയോഗിക്കാനിടയുള്ള കഠിന പദങ്ങള്’ (നാസ്തികനായ ദൈവം: റിച്ചാര്‍ഡ് ഡോക്കിന്‍സിന്റെ ലോകം. സി. രവിചന്ദ്രന്, ഡി.സി. ബുക്‌സ്. പേജ് 22) എന്നാല്, നാസ്തികന്മാരിലെ ലിബറലുകള് ഇത്തരം സിദ്ധാന്തങ്ങള് മറ്റൊരു മതം തന്നെയാണ് എന്ന ആത്മവിമര്‍ശം ഉന്നയിച്ച് ഡോകിണ്‍സിനെ തള്ളുന്ന പഠനങ്ങളും മലയാളത്തില് പുറത്തിറങ്ങിയിട്ടുണ്ട്.\nനവനാസ്തികത ഒരു ജീവിത പദ്ധതിയാണെന്നും സാമ്പ്രദായിക ഈശ്വരനിഗ്രഹം തെറ്റായ അജണ്ടയാണെന്നുമുള്ള വിശദീകരണമാണ് അക്കാദമിക് എയ്തിസം നല്‍കുന്നത്. അതൊരു ഒളിച്ചോട്ടം കൂടിയാണ്.\nറയമണ്ട് കോര്‍സയുടെ’എത്തിസം ആസ് എ പോസിറ്റീവ് സോഷ്യല് ഫോഴ്‌സ്’ എന്ന പുസ്തകത്തിന്റെ ആമുഖത്തില് യുക്തിവാദം ഒരു ജീവിത രീതിയാണ് എന്നും മതത്തിനെതിരായ ആശയപരമായ ഒരു നിലപാട് മാത്രമല്ല എന്നും പറയുന്നുണ്ട്. മാത്രവുമല്ല ദൈവത്തിന് പകരം എന്താണ് പകരം വെക്കുന്നത് എന്നും വ്യക്തമാക്കേണ്ട ബാധ്യത ഈ പ്രസ്ഥാനങ്ങള്‍ക്ക് ഉണ്ട് എന്നും അദ്ദേഹം വ്യക്തമാക്കുന്നു. ദൈവത്തില് വിശ്വസിക്കലും ആരാധനയും മാത്രമല്ല മതം എന്നതാണ് അദ്ദേഹം ഉന്നയിക്കുന്ന മറ്റൊരു വാദഗതി. സമുഹത്തെ ചലിപ്പിക്കാന് കഴിയുന്ന ഒരു പ്രത്യയശാസ്ത്രവും കുടിയാവണം യുക്തിവാദം. ദൈവത്തിനെതിരായ കലാപങ്ങള് ഇനി വില പോവില്ല, അതിനാല് മതവിശ്വാസങ്ങളെ പരമാവധിയുക്തി വല്‍ക്കരിക്കാനാണ് അദ്ദേഹം പറയുന്നത്.\nദൈവത്തെ ഇനി തോല്‍പ്പിക്കാനാവില്ല എന്ന്! എമ്മാ ഗോള്‍ഡ്മന് 1916ല് എഴുതിയ യുക്തിവാദത്തിന്റെ തത്വശാസ്ത്രം എന്ന ലേഖനത്തില് പറയുന്നുണ്ട്. കാലത്തിന്റെ പ്രയാണത്തില് ദൈവം മനുഷ്യജീവിതത്തിന്റെ എല്ലാ മേഖലകളിലും സ്വാധീനമുള്ള ശക്തിയായി മാറികഴിഞ്ഞു. അതായത് ദൈവവിശ്വാസത്തെ മറികടക്കാന് കഴിയില്ലെന്ന് സമ്മതിക്കാമെന്നര്‍ത്ഥം. മത വിശ്വാസ വിശ്വാസത്തേക്കാള് സമഗ്രതയുള്ള ബദല് നിര്‍ദ്ധേശിക്കാന് പറ്റാത്ത കാലത്തോളം നാസ്തികത്വം അസംസ്‌കൃതമാണെന്ന് ഏത് നിരീശ്വരവാദിയും മൗനമായി സമ്മതിക്കുന്നുണ്ട്


‘സര്‍ക്കാര് പരിശോധനയില്ല, തൊഴില് നിയമങ്ങള് ബാധകമല്ല’; തെലങ്കാനയിലെ വ്യവസായ അന്തരീക്ഷത്തെക്കുറിച്ചുള്ള റിപ്പോര്‍ട്ടുകള് ഇങ്ങനെ\n‘സര്‍ക്കാര് പരിശോധനയില്ല, തൊഴില് നിയമങ്ങള് ബാധകമല്ല’; തെലങ്കാനയിലെ വ്യവസായ അന്തരീക്ഷത്തെക്കുറിച്ചുള്ള റിപ്പോര്‍ട്ടുകള് ഇങ്ങനെ\nവ്യവസായികളുടെ പറുദീസയെന്ന് കിറ്റെക്‌സ് എംഡി സാബു ജേക്കബ് അവകാശപ്പെടുന്ന തെലുങ്കാനയിലെ തൊഴിലിടങ്ങളിലെ സാഹചര്യങ്ങള് തുറന്ന് പറഞ്ഞ് ഹൈദരാബാദില് സ്ഥിരതാമസമാക്കിയ മലയാളി യുവാവ്. തെലങ്കാനയിലെ മിക്ക വ്യവസായ സ്ഥാപനങ്ങളിലും നടക്കുന്നത് തൊഴിലാളി വിരുദ്ധ പ്രവര്‍ത്തനങ്ങളാണെന്നും എന്നാല് രാഷ്ട്രീയസ്വാധീനമുള്ള സമ്പന്നര് നടത്തുന്ന വ്യവസായ സ്ഥാപനങ്ങളായത് കൊണ്ടാണ് ഇതൊന്നും സര്‍ക്കാര് സംവിധാനങ്ങള് ചോദ്യം ചെയ്യപ്പെടാതെ പോകുന്നതെന്നും യുവാവ് ആരോപിക്കുന്നു. ശക്തമായ സര്‍ക്കാര് സംവിധാനമുള്ള കേരളത്തില് തൊഴിലാളികളെ പട്ടിണിക്കിട്ടു പണിയെടുപ്പിക്കാന് സാബുവിന് പറ്റിയെങ്കില് ഇവിടത്തെ സ്ഥിതി എന്തായിരിക്കുമെന്നും നല്ല കൈക്കൂലി കൊടുത്താല് വേണമെങ്കില് […]\n11 July 2021 6:06 AM GMT\nവ്യവസായികളുടെ പറുദീസയെന്ന് കിറ്റെക്‌സ് എംഡി സാബു ജേക്കബ് അവകാശപ്പെടുന്ന തെലുങ്കാനയിലെ തൊഴിലിടങ്ങളിലെ സാഹചര്യങ്ങള് തുറന്ന് പറഞ്ഞ് ഹൈദരാബാദില് സ്ഥിരതാമസമാക്കിയ മലയാളി യുവാവ്. തെലങ്കാനയിലെ മിക്ക വ്യവസായ സ്ഥാപനങ്ങളിലും നടക്കുന്നത് തൊഴിലാളി വിരുദ്ധ പ്രവര്‍ത്തനങ്ങളാണെന്നും എന്നാല് രാഷ്ട്രീയസ്വാധീനമുള്ള സമ്പന്നര് നടത്തുന്ന വ്യവസായ സ്ഥാപനങ്ങളായത് കൊണ്ടാണ് ഇതൊന്നും സര്‍ക്കാര് സംവിധാനങ്ങള് ചോദ്യം ചെയ്യപ്പെടാതെ പോകുന്നതെന്നും യുവാവ് ആരോപിക്കുന്നു.\nശക്തമായ സര്‍ക്കാര് സംവിധാനമുള്ള കേരളത്തില് തൊഴിലാളികളെ പട്ടിണിക്കിട്ടു പണിയെടുപ്പിക്കാന് സാബുവിന് പറ്റിയെങ്കില് ഇവിടത്തെ സ്ഥിതി എന്തായിരിക്കുമെന്നും നല്ല കൈക്കൂലി കൊടുത്താല് വേണമെങ്കില് കൊല വരെ നടത്താന് സാധിക്കുമെന്നും ഫേസ്ബുക്കില് പങ്കുവെച്ച അനുഭവക്കുറിപ്പില് യുവാവ് പറയുന്നു.\nമധു, ഞങ്ങളുടെ കമ്മ്യുണിറ്റിയില് വണ്ടി കഴുകാന് വരുന്ന ആളാണ് .അഞ്ചു മണിക്ക് വന്നു ഞങ്ങളുടെ ലെയിനിലെ തന്നെ ഒരു അഞ്ചു കാര് കഴുകി ഇടും. ബക്കറ്റും ബ്രുഷും സ്പോഞ്ചും എല്ലാം അവന് തന്നെ കൊണ്ട് വരും. ഷാംപു മാത്രം നമ്മള് വീടിനു പുറത്തു വെച്ചാല് മതി. അത് കഴിഞ്ഞാല് ഉടന് തന്നെ ഗാര്‍ഡന് നനയ്ക്കാന് തുടങ്ങും. പിന്നെ ചില വീടുകളില് എല്ലാ വീകെന്റിലും ചെന്ന് ചിലന്തിവല ഒക്കെ അടിക്കും. ടെമ്പററി ഡ്രൈവര് ആകും. എന്റെ അയല്‍ക്കാരന് മൈക്രോസോഫ്ട് ഉദ്യോഗസ്ഥന് വീക്കെന്‍ഡില് എവിടേലും അടിച്ചു ഓഫാകുമ്പോല് മധു ഓട്ടോ വിളിച്ചു പോയി പുള്ളിയെ ഡ്രൈവ് ചെയ്തു തിരികെ എത്തിക്കും..അങ്ങനെ എന്ത് വേണമെങ്കിലും ചെയ്യുന്ന ഒരു യുവാവ്. പക്ഷെ ഒന്‍പതു മണിക്കും രാത്രി പത്തു മാണിക്കും ഇടയില് ഇവനെ കിട്ടില്ല. ഒരിക്കല് ഒരു ഡ്രൈവറുടെ ആവശ്യം വന്നപ്പോള് ഞാന് വിളിച്ചു. കിട്ടിയില്ല, പിന്നെ ഒരു ഊബര് വിളിച്ചു പോകേണ്ടി വന്നു. പിറ്റേന് രാവിലെ മധുവിനെ കണ്ടപ്പോള് ഞാന് കാര്യം ചോദിച്ചു. അപ്പോഴാണ് മനസിലായത് ഇവാന് വര്‍ക്ക് ചെയ്യുന്നത് വെങ്കീസ് എന്ന കമ്പനിയില് ആണ്. ഫേമസ് കമ്പനിയാണ്. പ്രൊസസ്ഡ് ഫുഡ് ആണ് അവരുടെ മെയിന്. ഇവിടെ അടുത്താണ് ഫാക്ടറി. റിങ് റോഡിലൂടെ പോകുമ്പോള് കാണാം. പതിന്നാലു മണിക്കൂര് ഒക്കെ വര്‍ക്ക് ആണ് മിക്ക ദിവസങ്ങളിലും. രാവിലെ ഒന്‍പതിന് പണിക്കു കേറുന്നവന് രാത്രി പന്ത്രണ്ടിന് ഒക്കെയാണ് വീട്ടില് എത്തുന്നത്. ദിവസം മുന്നൂറ്റന്പത് രൂപയാണ് അവന്റെ ശമ്പളം. ഞെട്ടിപ്പോയി. ഒരു മാസം പതിനോരായിരം. ഞാന് കണക്കു കൂട്ടി നോക്കി. ആധുനിക വാക്‌സിനുകളും, പ്രോസസ്ഡ് ഫുഡ്ഡും, ഹെല്‍ത്‌കെയര് ഉല്പന്നങ്ങളും ഉണ്ടാക്കുന്ന ഒരു വന് കമ്പനി അവരുടെ ഒരു യൂണിറ്റിലെ സ്‌കില്‍ഡ് ലേബരര്‍ക്കു കൊടുക്കുന്ന ദിവസക്കൂലി 350 കുണുവയെക്കാള് കൂടുതല് അവനു ഞങ്ങളുടെ ഈ ലെയിനിലെ അഞ്ചു ഫാമിലികള് കൊടുക്കുന്നുണ്ട്. അവന് വേറെ ലെയിനിലും പല വീടുകളിലും വര്‍ക്ക് ചെയ്യുന്നുണ്ട്. ഒരു ആവറേജ് കണക്കു വെച്ച് ഈ കമ്യുണിറ്റിയില് നിന്ന് മാത്രം ഒരു മാസം ഇരുപത്തിനായിരത്തിനു അടുത്ത് അവനു കിട്ടും. കോവിദഃ തുടങ്ങിയ കാലത്തു സ്‌കൂളൊക്കെ പൂട്ടിയപ്പോള് ഞങ്ങള് അഞ്ചാറ് പേര് ചേര്‍ന്ന് അവന്റെ മകള്‍ക്കു ഒരു ടാബ് വാങ്ങി കൊടുത്തിരുന്നു. വെങ്കീസ് ആകട്ടെ, മൂന്നു മാസത്തേക്ക് പ്രൊഡക്ഷന് കുറഞ്ഞു എന്നതിന്റെ പേരില് മുന്നൂറ്റന്പത് എന്നത് കുറച്ചു ഇരുന്നൂറ്റന്പത് ആക്കുകയും ചെയ്തു. ചുരുക്കം പറഞ്ഞാല് അവന്റെ ബ്രാന്‍ഡഡ് കമ്പനി അവരുടെ തൊഴിലാളിക്ക് വേണ്ടി ചെയ്തതില് കൂടുതല് കുറച്ചു ചെറിയ ഫാമിലികള് ചേര്‍ന്ന് അവനു വേണ്ടി ചെയ്തിട്ടുണ്ട്. പ്ലസ്ടു സയന്‍സ് പാസായവന് ആണ്. പരമ്പരാഗത തൊഴില് പശു വളര്‍ത്തല് ആണ്. ‘ചാണകം വാരിയാല് ഇതിനെക്കാളും അന്തസ്സുണ്ട്, അണ്ണാ’ എന്നാണു അവന് ഒരിക്കല് പറഞ്ഞത്.\nഅപ്പൊ പറഞ്ഞു വന്നത് ഇതാണ്. കോളേജിലെ കുട്ടികളുടെ കൂടെ വ്യവസായശാലകള് സന്ദര്‍ശിക്കാനുള്ള അനുപമ മുഹൂര്‍ത്തങ്ങള് ഒരുപാടു വീണു കിട്ടിയിട്ടുണ്ട്, അഞ്ചാറ് വര്‍ഷത്തെ കരിയറിനുള്ളില്. പലയിടത്തും താഴെത്തട്ടിലെ തൊഴിലാളികളുടെ അവസ്ഥ വളരെ വളരെ മോശമാണ്. എല്ലാവരും ആര്‍ത്തുല്ലസിച്ചു കുടിക്കുന്ന സാധനമാണ് ആര്‍സി കോള. റമ്മിലൊഴിച്ചു കഴിക്കാന് മറ്റു ഏതു സോഡയെക്കാളും നല്ലതാണു. ഹൈദരാബാദില് നല്ല ഡിമാന്‍ഡ് ഉള്ള സാധനം ആണ്. പല ഫേമസ് റെസ്റ്റാറ്റാന്റിലും ബിരിയാണി + ആര്‍സി കോള എന്ന ബോര്‍ഡ് കാണാം. എന്റെ വീടീന്ന് അഞ്ചു കിലോമീറ്റര് അകലെയാണ് ഇതിന്റെ ഏക ഫാക്ടറി. പോയി നോക്കിയാല് അറിയാം അവസ്ഥ. തൊഴിലാളികള്‍ക്ക് യൂണിഫോം ഇല്ല, പ്രൊട്ടക്ഷന് ഗീയര് ഇല്ല. മൂത്രമൊഴിക്കാന് ആശ്രയം അടുത്ത പറമ്പ്. ഫുഡ് കഴിക്കുന്നത് റോഡ്സൈഡില്. അല്ലെങ്കില് തൊട്ടടുത്തുള്ള ഫങ്ഷന് ഹാളിന്റെ പരിസരത്തു. ഇങ്ങനെ എത്രയെത്ര ഉദാഹരണങ്ങള്. ഒരു പുരുഷനായ മധുവിന് മുന്നൂറ്റന്പത് രൂപ മാത്രം ദിവസക്കൂലി കൊടുക്കുമ്പോള് ഒരു സ്ത്രീക്ക് അതിലും എത്രയോ താഴെ ആയിരിക്കും വെങ്കീസ് കൊടുക്കുന്നത്.\nഇതൊന്നും അന്വേഷിക്കാന് ഒരുത്തനും വരത്തില്ല. കാരണം ഗോവെര്‌ന്മേന്റില് തന്നെ ഉള്ള റെഡ്ഡിമാരും റാവുമാരും ഒക്കെയാണ് ഇതൊക്കെ നടത്തുന്നത്. അങ്ങനെയുള്ള സ്ഥലത്തേക്കാണ് കിറ്റെക്‌സ് സാബു ലുങ്കിയുടുത്തു വരുന്നത്. നല്ലതാ സാബുവേ. ആള്‍ക്കാരെ പിഴിയാന് കേരളത്തിനേക്കാളും നല്ല സ്ഥലമാണ് തെലങ്കാന. ശക്തമായ ഗവണ്മെന്റ് സംവിധാനം ഉള്ള കേരളത്തില് ആള്‍ക്കാരെ പട്ടിണിക്കിട്ടു പണിയെടുപ്പിക്കാന് സാബുവിന് പറ്റിയെങ്കില് ഇവിടത്തെ സ്ഥിതി എന്തായിരിക്കും. നല്ല കൈക്കൂലി കൊടുത്താല് സാബുവിന് വേണമെങ്കില് കൊല വരെ നടത്തവും. ആരും ചോദിച്ചോണ്ടു വരത്തില്ല.\nവാല്: സാബുവിന് രണ്ടു കാര്യങ്ങള് സംഭവിക്കാം. ഒന്ന്, കൈക്കൂലി കൊടുത്തു സാബു മെഴുകും. രണ്ടു, ഇവിടെ രാഷ്ട്രീയത്തില് ഇറങ്ങിയാല് റെഡ്ഡിമാരും, റാവുമാരും നായിഡുമാരും കൂടെ ചേര്‍ന്ന് സാബുവിനെ പൊരിച്ചു തിന്നും.\nAlso Read:‘കേരളത്തിലേക്ക് ഇനി ഒരു രൂപ ചെലവാക്കില്ല’; തെലുങ്കാനയില് ലഭിച്ചത് രാജകീയ സ്വീകരണമെന്ന് സാബു ജേക്കബ്\nദേശീയ മാധ്യമമായ ദി ന്യൂസ് മിനിറ്റ് തെലങ്കാനയിലെ വ്യവസായ സാഹചര്യങ്ങളില് ഇളവുവരുത്തിയ ഫെബ്രുവരിയിലെ ഒരു സര്‍ക്കാര് ഉത്തരവിനെക്കുറിച്ച് ഈവര്‍ഷം മാര്‍ച്ച് 15 ന് പ്രസിദ്ധീകരിച്ച റിപ്പോര്‍ട്ട് ഈ വിവരങ്ങളെ സാധൂകരിക്കുന്നതാണ്.\nവ്യവസായ സൗഹൃദ ഘടകങ്ങളുടെ അടിസ്ഥാനത്തില് ലോക ബാങ്ക് പ്രസിദ്ധീകരിക്കുന്ന സൂചികയായ ഈസ് ഓഫ് ഡുയിംഗ് ബിസിനസ് റാങ്കിംഗില് രണ്ടാം സ്ഥാനത്ത് നിന്ന് മൂന്നാം സ്ഥാനത്തേക്ക് പിന്തള്ളപ്പെട്ടതിന് പിന്നാലെ ഈ വര്‍ഷം ഫെബ്രുവരിയില് സംസ്ഥാനത്തെ വ്യവസായങ്ങളുടെ പാലിക്കല് ഭാരത്തില് ( കംപ്ലയന്‍സ് ബര്‍ഡന് ) ഇളവുവരുത്തി തെലങ്കാന ചീഫ് സെക്രട്ടറി സോമേഷ് കുമാര് വിവിധ വകുപ്പുകള്‍ക്ക് നിര്‍ദ്ദേശം നല്‍കിയതായാണ് ഈ റിപ്പോര്‍ട്ടു പറയുന്നത്.\nഒരു വ്യവസായത്തിന്റെ പ്രവര്‍ത്തനത്തില് അതത് സര്‍ക്കാര് നിശ്ചയിച്ചിട്ടുള്ള നിയമങ്ങളെയും ചട്ടങ്ങളെയുമാണ് പാലിക്കല് ഭാരം എന്നു പറയുന്നത്. ബജറ്റുകള്, മാനവവിഭവശേഷി, സുരക്ഷാ സംവിധാനങ്ങള് എന്നിവ അടങ്ങുന്ന വ്യവസ്ഥകള് അടങ്ങുന്നതാണ് പാലിക്കല് ഭാരം.\nഇതനുസരിച്ച് സര്‍ക്കാര് മുന്‍പ് പരിശോധിച്ച് ഉറപ്പുവരുത്തേണ്ടിയിരുന്ന 623 ഓളം വ്യവസ്ഥകളില് ഇളവ് നല്‍കുന്നതായിരുന്നു ചീഫ് സെക്രട്ടറിയുടെ ഉത്തരവ്. ഒരു പരാതിയോ അപകടമോ ഉണ്ടാകാത്ത പക്ഷം വ്യവസായ സ്ഥാപനങ്ങളില് പരിശോധനകള് ഉണ്ടാകില്ലെന്ന ഗുരുതര പ്രഖ്യാപനം ഈ ഉത്തരവിന്റെ പൊതുനിര്‍ദേശങ്ങളുടെ പട്ടികയില് ഉള്‍പ്പെടുന്നു.\nതൊഴിലാളികളുടെ അവധിദിവസങ്ങള്, മെഡിക്കല് സൗകര്യങ്ങളുടെ ലഭ്യത, ശുചിമുറികള്, ഷെല്‍ട്ടറുകള്, ഉച്ചഭക്ഷണം, കുടിവെള്ള വിതരണം തുടങ്ങിയ അടിസ്ഥാന സൗകര്യങ്ങള് പോലും പുതിയ സര്‍ക്കാര് ഉത്തരവ് പ്രകാരം പരിശോധിക്കപ്പെടാതെ പോകുമെന്ന് റിപ്പോര്‍ട്ട് ചൂണ്ടിക്കാണിക്കുന്നു.\nതൊഴിലാളികളുടെ അവകാശവുമായി ബന്ധപ്പെട്ട ഈ വ്യവസ്ഥകള്‍ക്ക് പുറമെ ഫാക്ടറികളിലെ മാലിന്യ സംസ്‌കരണം, രാസ, വിഷ വസ്തുക്കളുടെ പരിധി, തീ പിടിക്കാതിരിക്കാനും പടരാതിരിക്കാനുമുള്ള സുരക്ഷാ നടപടികള്, അഗ്‌നിശമന ഉപകരണങ്ങളുടെയും പതിവ് അറ്റകുറ്റപ്പണി, മറ്റ് സുരക്ഷാ ക്രമീകരണങ്ങള് എന്നിങ്ങനെ വ്യവസായ സ്ഥാപനങ്ങള് കര്‍ശനമായി പാലിക്കേണ്ട നിയമങ്ങളിലും ഉത്തരവുപ്രകാരം സര്‍ക്കാര് പരിശോധനകളുണ്ടാകില്ല എന്നതായിരുന്നു ഫലം.\nവനിതാ തൊഴിലാളികളുടെ അവകാശങ്ങള്, ബാലവേല നിരോധനം, അപകടകരമായ യന്ത്രങ്ങളില് പ്രവര്‍ത്തിപ്പിക്കുന്നതിനുള്ള നിയന്ത്രണങ്ങള് എന്നിവയിലെല്ലാം ഉത്തരവു പ്രകാരം നിയമങ്ങളെ കാറ്റില് പറത്തി വ്യവസായികള്‍ക്ക് തെലങ്കാനയില് പ്രവര്‍ത്തിക്കാം. സര്‍ക്കാര് ഇടപെടില്ല.\n‘1984 ലെ ഭോപ്പാല് വിഷവാതക ദുരന്തത്തെത്തുടര്‍ന്ന് കര്‍ശനമാക്കിയ ഫാക്ടറീസ് നിയമത്തിലെ നിയന്ത്രണങ്ങള്‍ക്കെതിരാണ് ഈ വ്യവസ്ഥകളില് പലതും. ഈ വര്‍ഷം ബന്തുപ്പള്ളിയിലെ കെമിക്കല് യൂണിറ്റില് ഉണ്ടായ തീപിടുത്തവും കഴിഞ്ഞ വര്‍ഷം മെയ് മാസത്തില് വിശാഖപട്ടണത്ത് എല്‍ജി പോളിമര്‍സില് ഉണ്ടായ വാതക ചോര്‍ച്ച അപകടവും മറന്നാണ് സര്‍ക്കാര് ഈ ഇളവുകളുമായി വ്യവസായികളെ സ്വീകരിക്കുന്നത് എന്നത് അവിശ്വസനീയമാണ്. അപകടമുണ്ടായി നിരപരാധികളായ പാവപ്പെട്ട തൊഴിലാളികളുടെ ജീവന് നഷ്ടപ്പെടുമ്പോള് മാത്രമേ ഇത്തരം ഗുരുതരമായ വീഴ്ചകള് സര്‍ക്കാര് അറിയുക പോലുമുള്ളൂ എന്ന അവസ്ഥ ദുരന്തത്തെ ക്ഷണിച്ചുവരുത്തുന്നതാണ്’-വിഷയത്തില് ന്യൂസ് മിനിറ്റിനോട് പ്രതികരിച്ച മുന് ഐഎഎസ് ഉദ്യോഗസ്ഥന് ഇഎഎസ് ശര്‍മ്മ അഭിപ്രായപ്പെടുന്നു.\nAlso Read: കിറ്റെക്‌സിലും സഹകരണത്തിലും പിന്തുണ; സതീശനെ പിണറായി മന്ത്രിയാക്കണമെന്ന് സുരേന്ദ്രന്; ‘ഉളുപ്പില്ലാതെ സതീശന്’


Nayattu malayalam movie നായാട്ട് ത്രില്ലിംഗ് മൂഡിലേക്ക് 'അപ്പലാളേ'\nഎടി വെള്ളിനിലാ കള്ള്‌കൊടങ്കട്ടവളേ, നായാട്ട് ത്രില്ലിംഗ് മൂഡിലേക്ക് 'അപ്പലാളേ'\nNayattu malayalam movie Nayattu malayalam movie\nPublished on : 03 Apr, 2021 , 7:55 am\nമാര്‍ട്ടിന് പ്രക്കാട്ട് സംവിധാനം ചെയ്ത നായാട്ടിലെ പുതിയ ഗാനം ചര്‍ച്ചയാകുന്നു. അന്‍വര് അലിയുടെ വരികള്‍ക്ക് വിഷ്ണു വിജയ് ഈണമിട്ട ഗാനം സിനിമയുടെ ത്രില്ലര് ട്രാക്കിലേക്കുള്ള സൂചനകള് നല്‍കുന്നതാണ്. മധുവന്തി നാരായണനാണ് ആലാപനം.\nപ്രവീണ് മൈക്കിള് പൊലീസ് ഡ്രൈവറുടെ റോളിലാണ് കുഞ്ചാക്കോ ബോബന്. പൊലീസ് കഥാപാത്രങ്ങളായ ജോജു ജോര്‍ജ്ജും നിമിഷാ സജയനും. ജോസഫിന് ശേഷം ഷാഹി കഹീര് തിരക്കഥയെഴുതിയ ത്രില്ലറുമാണ് നായാട്ട്. ഏപ്രില് എട്ടിനാണ് റിലീസ്. അയ്യപ്പനും കോശിയും എന്ന സൂപ്പര്‍ഹിറ്റിന് ശേഷം സംവിധായകന് രഞ്ജിത്തും പിഎം ശശിധരനും നേതൃത്വം നല്‍കുന്ന ഗോള്‍ഡ് കോയിന് മോഷന് പിക്‌ചേഴ്‌സും മാര്‍ട്ടിന് പ്രക്കാട്ടിന്റെ മാര്‍ട്ടിന് പ്രക്കാട്ട് ഫിലിംസും ചിത്രം നിര്‍മ്മിച്ചിരിക്കുന്നു.\nചോദിച്ചുവാങ്ങിയ വേഷമാണ് നായാട്ടിലെ പ്രവീണ് മൈക്കിള് എന്ന് കുഞ്ചാക്കോ ബോബന് ദ ക്യു അഭിമുഖത്തില് പറഞ്ഞിരുന്നു. ചാന്‍സ് ചോദിച്ചപ്പോള് മാര്‍ട്ടിന് പറഞ്ഞത് ഈ കുഞ്ചാക്കോ ബോബനെയല്ല വേണ്ടതെന്നാണ്. അങ്ങനെ മാര്‍ട്ടിന്റെ നിര്‍ദ്ദേശമനുസരിച്ച് കഥാപാത്രത്തിനായുളള പരിശ്രമങ്ങള് തുടങ്ങിയെന്നും കുഞ്ചാക്കോ ബോബന്.\nമാർട്ടിനോട് പറഞ്ഞു, എനിക്ക് നിങ്ങളുടെ കൂടെ വർക്ക് ചെയ്യാൻ ആഗ്രഹം ഉണ്ടെന്നു,ഇത് ഞാൻ അങ്ങനെ പിടിച്ചു വാങ്ങിയ റോളാണ്;\nഒരു സര്‍വൈവല് ത്രില്ലര് ചിത്രത്തിന്റെ വകഭേദങ്ങള് എല്ലാം കോര്‍ത്തിണക്കിയ ചിത്രമാണ് നായാട്ട്. ചിത്രത്തിനു വേണ്ടി ക്യാമറ ചലിപ്പിച്ചിരിക്കുന്നത് ഷൈജു ഖാലിദ് ആണ്. എഡിറ്റിംഗ് മഹേഷ് നാരായണന്. അഗ്‌നിവേശ് രഞ്ജിത്ത് എക്‌സിക്യൂട്ടീവ് പ്രൊഡ്യൂസറും, ബിനീഷ് ചന്ദ്രന് ലൈന് പ്രൊഡ്യൂസറുമാണ്. പ്രൊഡക്ഷന് ഡിസൈനര് ദിലീപ് നാഥ്. സൗണ്ട് ഡിസൈനിങ് അജയന് ആടാട്ടും, വസ്ത്രാലങ്കാരം സമീറ സനീഷും . മേക്കപ്പ് റോണക്‌സ് സേവിയര്. ഓള്‍ഡ് മങ്ക്‌സ് ആണ് നായാട്ടിന്റെ ഡിസൈന്‍സ്.


ഫ്രാങ്കോ മുളയ്ക്കല് കേസ്: അന്വേഷണ സംഘത്തിന്റെ നിര്‍ണായക യോഗം ഇന്ന് | Reporter Live\nഫ്രാങ്കോ മുളയ്ക്കല് കേസ്: അന്വേഷണ സംഘത്തിന്റെ നിര്‍ണായക യോഗം ഇന്ന്\nBy Web Desk\tSeptember 12, 2018 9:53 am A+ A-\nകൊച്ചി: ജലന്തര് ബിഷപ്പ് ഫ്രാങ്കോ മുളയ്ക്കലിനെതിരായ കന്യാസ്ത്രീയുടെ ലൈംഗിക ആരോപണ പരാതിയുടെ അന്വേഷണ പുരോഗതികള് വിലയിരുത്തുന്നതിനായി ഇന്ന് അന്വേഷണ സംഘത്തിന്റെ നിര്‍ണായക യോഗം ചേരും. രാവിലെ പതിനൊന്നു മണിക്കാണ് യോഗം ചേരുന്നത്. കൊച്ചി റേഞ്ച് ഐജി വിജയ് സാഖറയുടെ നേതൃത്വത്തിലാണ് യോഗം ചേരുന്നത്. അന്വേഷണ സംഘവും കോട്ടയം ജില്ലാ പൊലീസ് മേധാവിയും യോഗത്തില് പങ്കെടുക്കും. ബിഷപ്പിന്റെ അറസ്റ്റുമായി ബന്ധപ്പെട്ട കാര്യങ്ങളെക്കുറിച്ചും വീണ്ടും ചോദ്യം ചെയ്യുന്നതിനെക്കുറിച്ചും യോഗത്തില് ചര്‍ച്ച ചെയ്യും.\nഐജിയുടെ നിര്‍ദേശ പ്രകാരമുള്ള അന്വേഷണം പൊലീസ് പൂര്‍ത്തിയാക്കി. ഫ്രാങ്കോ മുളയ്ക്കലിനെ വീണ്ടും ചോദ്യം ചെയ്യാനാണ് അന്വേഷണ സംഘത്തിന്റെ തീരുമാനം. ചോദ്യം ചെയ്യലിന് ഹാജരാകാന് ആവശ്യപ്പെട്ട് വ്യാഴാഴ്ച അന്വേഷണം സംഘം ഫ്രാങ്കോ മുളയ്ക്കലിന് നോട്ടീസ് അയക്കും. ഒരാഴ്ചക്കുള്ളില് അന്വേഷണ സംഘത്തിനു മുന്നില് ഹാജരാകാനാണ് ആവശ്യപ്പെടുക. ഏറ്റുമാനൂരില് വച്ചാണ് അന്വേഷണ സംഘം ബിഷപ്പിനെ ചോദ്യം ചെയ്യുക.\nജലന്തര് ബിഷപ്പിന്റെ മൊഴികളില് പൊരുത്തക്കേടുകളുള്ളതായി അന്വേണത്തില് പൊലീസ് കണ്ടെത്തിയിരുന്നു. പരാതിയില് പറയുന്ന ദിവസം താന് കുറവില്ലങ്ങാട് മടത്തില് ഉണ്ടായിരുന്നില്ലെന്നായിരുന്ന ബിഷപ്പിന്റെ മൊഴി. തൊടുപുഴ മഠത്തില് ആയിരുന്നു എന്നായിരുന്നു ബിഷപ്പ് പറഞ്ഞിരുന്നത്. എന്നാല് തൊടുപുഴ മഠത്തിലെ രേഖകള് പ്രകാരം ആ ദിവസം ബിഷപ്പ് അവിടെ എത്തിയിരുന്നില്ല.\nSep 12, 2018 9:53 am\nകന്യാസ്ത്രീമാരുടെ സമരം സഭയ്‌ക്കെതിരെയുള്ള ഗൂഢാലോചനയെന്ന് ജലന്തര് ബിഷപ്പ്\nഉന്നത ബന്ധങ്ങള് ഉപയോഗിച്ച് ബിഷപ്പ് അപകടപ്പെടുത്താന് ശ്രമിക്കുന്നു; വത്തിക്കാന് സ്ഥാനപതിക്ക് കന്യാസ്ത്രീയുടെ കത്ത്\nനന്മയേക്കുറിച്ചും തിന്മയേക്കുറിച്ചുമുള്ള ഫ്രാങ്കോയുടെ ‘താത്വിക അവലോകനം’ ഇങ്ങനെ (വീഡിയോ)


സംസ്ഥാനത്ത് ബാറുകൾ തുറക്കണമെന്ന് എക്സൈസ് വകുപ്പ് - Express Kerala\nതിരുവനന്തപുരം : സംസ്ഥാനത്ത് ബാറുകൾ തുറക്കണമെന്ന് എക്സൈസ് വകുപ്പ്. പഞ്ചാബ്, ബംഗാള്, കര്‍ണാടക, തമിഴ്നാട് തുടങ്ങിയ സംസ്ഥാനങ്ങളില് ബാറുകള് തുറന്ന പശ്ചാത്തലത്തില് കേരളത്തിലും തുറക്കാമെന്നാണ് എക്സൈസ് കമ്മിഷണറുടെ ശുപാര്‍ശ. കോവിഡ് നിയന്ത്രങ്ങൾ പാലിച്ചുള്ള നിർദേശമാണ് പുറപ്പെടുവിക്കുക എന്നാണ് സൂചന.\nബാറുകളിലും ബീയര് പാര്‍ലറുകളിലും നിലവില് പ്രത്യേക കൗണ്ടര് വഴി പാഴ്സല് വില്‍പന മാത്രമാണുള്ളത്. അതിനായി ബെവ്കോ ആപ്പില് ബുക്ക് ചെയ്യണം. ലൈസന്‍സ് ഫീസ് ഇനത്തില് വന് തുക നല്‍കുന്ന തങ്ങള്‍ക്ക് ഇതു വന് സാമ്പത്തിക ബാധ്യത വരുത്തുന്നതായി ബാര് ഹോട്ടല് ഉടമകളുടെ സംഘടന അറിയിച്ചിരുന്നു. മറ്റു സംസ്ഥാനങ്ങളില് ബാറുകള് തുറന്നതു പോലെ കേരളത്തിലും തുറക്കണമെന്നാവശ്യപ്പെട്ടു സംഘടന നിവേദനവും നല്‍കി.\nസംസ്ഥാനത്ത് 596 ബാറുകളും 350 ബിയര് വൈന് പാര്‍ലറുകളുമുണ്ടെന്നാണ് കണക്ക്. ബാറുകള് തുറന്നാല് പാഴ്സല് വില്‍പന അവസാനിപ്പിക്കും. രാവിലെ9മുതല് രാത്രി9വരെയാകും പ്രവര്‍ത്തന സമയം. നിശ്ചിത അകലത്തില് കസേരകള് ഇടണമെന്നും ഒരു മേശയില്2പേര് മാത്രമേ പാടുള്ളൂവെന്നും നിര്‍ദേശം നല്‍കും.


അഭിനന്ദന് വര്‍ധമാനെ പരിഹസിക്കുന്ന പരസ്യവുമായി പാക് ടെലിവിഷന്; പ്രതിഷേധം – Jaihind TV\nഅഭിനന്ദന് വര്‍ധമാനെ പരിഹസിക്കുന്ന പരസ്യവുമായി പാക് ടെലിവിഷന്; പ്രതിഷേധം\nലോകകപ്പ് ക്രിക്കറ്റിന്‍റെ പശ്ചാത്തലത്തില് ഇന്ത്യന് വിംഗ് കമാന്‍ഡര് അഭിനന്ദന് വര്‍ധമാനെ പരിഹസിക്കുന്ന പരസ്യവുമായി പാകിസ്ഥാന് ടി.വി ചാനല്. ഇന്ത്യ-പാകിസ്ഥാന് മത്സരത്തിന് മുന്നോടിയായി ജാസ് ടി.വി ചെയ്ത പരസ്യമാണ് വിവാദമായത്.\nജൂണ് 16 ന് നടക്കാനിരിക്കുന്ന ഇന്ത്യ-പാക് മത്സരത്തിന് മുന്നോടിയായിട്ടാണ് ജാസ് ചാനല് പരസ്യം ഒരുക്കിയിരിക്കുന്നത്. അഭിനന്ദനോട് മുഖസാദൃശ്യമുള്ള, അഭിനന്ദന് മീശ വെച്ച ആളെയാണ് ടി.വി ചാനല് പരസ്യത്തില് കാണിക്കുന്നത്. ക്യാമറയ്ക്ക് മുന്നില് കയ്യില് ഒരു കപ്പ് ചായയുമായിരുന്ന് ചോദ്യങ്ങള്‍ക്ക് മറുപടി പറയുന്ന രീതിയിലാണ് പരസ്യം. പാക് വിമാനങ്ങളെ പിന്തുടരുന്നതിനിടെ പാക് സൈന്യത്തിന്‍റെ പിടിയിലകപ്പെട്ട അഭിനന്ദന് വര്‍ധമാനെ പാക് സൈന്യം ചോദ്യം ചെയ്യുന്നതു പോലെ തന്നെയാണ് ടി.വിയിലെ പരസ്യവും.\nടോസ് കിട്ടിയാല് എന്തു ചെയ്യും എന്ന ചോദ്യത്തിന് ‘സോറി സര് എനിക്കത് പറയാനുള്ള അനുമതിയില്ല’ എന്ന് അഭിനന്ദനുമായി സാദൃശ്യമുള്ളയാള് പറയുന്നു. പ്ലേയിംഗ് ഇലവനില് ആരൊക്കെയുണ്ടാകുമെന്ന ചോദ്യത്തിനും ‘ക്ഷമിക്കണം ഉത്തരം പറയാനാവില്ലെ’ന്ന്മറുപടി. ശരി, ചായ എങ്ങനെയുണ്ടെന്ന അടുത്ത ചോദ്യത്തിന് ‘ചായ വളരെ നന്നായിരിക്കുന്നു’ എന്ന് മറുപടി. തുടര്‍ന്ന് ഇദ്ദേഹത്തിന് പോകാന് അനുമതി നല്‍കുന്നു. കപ്പുമായി പോകാന് എഴുന്നേല്‍ക്കുമ്പോള് കപ്പ് ഇവിടെ വെച്ചിട്ട് പോകൂ എന്നുപറഞ്ഞ് ബലമായി പിടിച്ചുവാങ്ങുകയും ചെയ്യുന്നതാണ് പരസ്യം. ഇത്തവണ കപ്പ് നമുക്ക് എന്ന ഹാഷ് ടാഗോടെയാണ് പരസ്യം അവസാനിക്കുന്നത്.\nകപ്പ് പാകിസ്ഥാനുതന്നെ എന്നതാണ് പരസ്യത്തിലൂടെ ജാസ് ചാനല് ഉദ്ദേശിക്കുന്നത്. ഇന്ത്യന് സൈനികനെയും അതിലൂടെ ഇന്ത്യയെയും പരിഹസിക്കുകയാണ് പാക് ചാനല് ചെയ്യുന്നത്. ഇതിനെതിരെ വ്യാപക പ്രതിഷേധമാണ് ഉയരുന്നത്.


ഇനി മുതല് സ്‌കൂളുകളിലെ എല്ലാ കുട്ടികളും പുസ്തകം വായിക്കും. ഏത് പുസ്തകം വായിച്ചു? എന്തു തോന്നി? തുടങ്ങിയ കാര്യങ്ങള് സ്‌കൂള് വിദ്യാര്‍ഥികള് ആഴ്ചയിലൊരിക്കല് അസംബ്ലിയില് പറയുംചെയ്യും. അതായത് സ്‌കൂള് ലൈബ്രറിയില് നിന്നെടുത്ത് വായിച്ച ഒരു പുസ്തകത്തെ പറ്റി അഞ്ചുമിനിറ്റ് ഒരാള് സംസാരിക്കണം. എഴുതിവായിച്ചാലും മതി. വിദ്യാഭ്യാസവകുപ്പിന്റെ വായനപരിപോഷണ പരിപാടിയിലിലൂടെയാണ് സ്‌കൂളുകളില് പുസ്തകാവലോകനം നിര്‍ബന്ധമാക്കിയിരിക്കുന്നത്. ആദ്യഘട്ടത്തില് യു.പി., ഹൈസ്‌കൂള് വിദ്യാര്‍ഥികള്‍ക്കാണ് വിദ്യാഭ്യാസവകുപ്പിന്റെ വായനപരിപോഷണ പരിപാടി. വിദ്യാരംഗം കലാസാഹിത്യവേദി നല്‍കിയ നിര്‍ദ്ദേശമാണ് വിദ്യാഭ്യാസവകുപ്പ് നടപ്പാക്കുന്നത്. സര്‍ക്കാര്, എയ്ഡഡ് സ്‌കൂളുകള് ഇതില്‍പെടും.\nഇതുപ്രകാരം സ്‌കൂള് ലൈബ്രറികള് അടച്ചിടല് ഇനി നടക്കില്ല. കുട്ടികള് നിര്‍ബന്ധമായും വായിച്ചിരിക്കേണ്ട 1500 പുസ്തകങ്ങളുടെ പട്ടിക തയ്യാറാക്കി നല്‍കിയിട്ടുണ്ട്. ബാലസാഹിത്യത്തിനുപുറമേ നോവല്, കഥ, കവിത തുടങ്ങിയവയാണ് പട്ടികയിലുള്ളത്. ഹൈസ്‌കൂളുകള്‍ക്ക് പുസ്തകം വാങ്ങാന് നേരത്തേ പണം അനുവദിച്ചിരുന്നു. അസംബ്ലിസമയത്ത് കുട്ടികളെ നിര്‍ത്തി സംസാരിക്കുന്നതില് അപ്രായോഗികത തോന്നിയാല് വലിയ ഹാളിലേക്ക് മാറ്റും. കരിക്കുലവുമായി ബന്ധപ്പെട്ട പുസ്തകങ്ങള് ഉള്‍പ്പെടുത്തി ക്ലാസ് ലൈബ്രറിയുടെ പ്രവര്‍ത്തനം ശക്തമാക്കാനും പദ്ധതിയുണ്ട്.\nമാത്രമല്ല, കഴിഞ്ഞവര്‍ഷം വിദ്യാരംഗം സര്‍ഗോത്സവത്തില്‍നിന്ന് തിരഞ്ഞെടുക്കപ്പെട്ട കുട്ടികളുടെ കഥകളും കവിതകളും ഉള്‍പ്പെടുത്തി രണ്ടുസമാഹാരം സാഹിത്യ അക്കാദമി പുറത്തിറക്കും. ഓരോന്നിലും കുറഞ്ഞത് 50 രചനകള് വീതം ഉണ്ടാകും. വിദ്യാരംഗത്തിന്റെ ആദ്യ സംരംഭമാണിതെന്ന് പൊതുവിദ്യാഭ്യാസ ഡയറക്ടര് കെ.വി. മോഹന്‍കുമാറും കോഓര്‍ഡിനേറ്റര് കെ.സി. അലി ഇക്ബാലും പറഞ്ഞു.


കൃഷ്ണന് നായരുടെ മൃതദേഹം സംസ്കരിച്ചു | Former DGP Krishnannair is cremated - Malayalam Oneindia\nതിരുവനന്തപുരം: ഒക്ടോബര് ഒമ്പത് തിങ്കളാഴ്ച അന്തരിച്ച മുന് ഡി ജി പി എന്.കൃഷ്ണന് നായരുടെ മൃതദേഹം സംസ്കരിച്ചു. ഒക്ടോബര് 10 ചൊവാഴ്ച സംസ്ഥാന പൊലീസ് ബഹുമതികളോടെ മൃതദേഹം തൈക്കാട്് വൈദ്യുതി ശ്മശാനത്തില് ആയിരുന്നു ശവസംസ്കാരം.\nകൃഷ്ണന്‍നായരുടെ ആഗ്രഹപ്രകാരമായിരുന്നു തൈക്കാട് ശ്മശാനത്തില് ചടങ്ങുകള് നടത്തിയത്. ചൊവാഴ്ച രാവിലെ സ്വദേശമായ കൊല്ലത്തു നിന്നും മൃതദേഹം തിരുവനന്തപുരത്തെത്തിച്ചു.\nരാഷ്ട്രീയ , സാമൂഹിക, സാസ്കാരിക , ഉദ്യോഗസ്ഥ രംഗങ്ങളിലെ നിരവധി പ്രമുഖര് അന്ത്യോപചാരങ്ങള് അര്‍പ്പിക്കാനെത്തിയിരുന്നു. മുഖ്യമന്ത്രി ഇ കെ നായനാര്‍ക്ക് വേണ്ടിയും പ്രതിപക്ഷ നേതാവ് എ കെ ആന്റണിക്കു വേണ്ടിയും റീത്തുകള് സമര്‍പ്പിക്കപ്പെട്ടു.


മഹീന്ദ്രയുടെ പടക്കുതിര; മികച്ച മൈലേജുമായി 2021 സുപ്രോ അവതരിപ്പിച്ചു - Malayalam DriveSpark\nമഹീന്ദ്രയുടെ പടക്കുതിര; മികച്ച മൈലേജുമായി 2021 സുപ്രോ അവതരിപ്പിച്ചു\nPublished: Thursday, July 8, 2021, 18:37 [IST]\nമഹീന്ദ്രയുടെ പുതിയ വാണിജ്യ വാഹനങ്ങള് സുപ്രോ പ്രോഫിറ്റ് ട്രക്കുകള് എന്ന പേരില് പുറത്തിറക്കി. സൂപ്പര് പ്ലാറ്റ്‌ഫോമിനെ അടിസ്ഥാനമാക്കിയാണ് ഇത് വികസിപ്പിച്ചിരിക്കുന്നതെന്ന് കമ്പനി അറിയിച്ചു.\nചെറുകിട ട്രക്കുകളുടെ സൂപ്പര് ശ്രേണി രണ്ട് ഡെറിവേറ്റീവുകളായ മിനി, മാക്‌സി എന്നിവയില് ലഭ്യമാണ്. മിനി മോഡലിന് 5.40 ലക്ഷം രൂപയും മാക്‌സി മോഡലിന് 6.22 ലക്ഷം രൂപയുമാണ് എക്‌സ്‌ഷോറൂം വില.\nഈ പുതിയ കാര്‍ഗോ ശ്രേണി താങ്ങാവുന്നതും കൂടുതല് ശക്തവുമാണെന്നും, പേലോഡ് ശേഷി കൂടുതല് ഉണ്ടെന്നും കമ്പനി അവകാശപ്പെടുന്നു. ഇവയുടെ ഉയര്‍ന്ന ഇന്ധനക്ഷമത ഉടമകള്‍ക്ക് ഉയര്‍ന്ന ലാഭം ഉറപ്പാക്കുന്നുവെന്നും മഹീന്ദ്ര അറിയിച്ചു.\n3 വര്‍ഷം / 80,000 കിലോമീറ്റര് (ഏതാണോ ആദ്യം എത്തുന്നത്) എന്ന ക്ലാസ്-പ്രമുഖ വാറണ്ടിയോടെയാണ് സൂപ്പര് ട്രക്കുകള് വാഗ്ദാനം ചെയ്യുന്നത്. ''തങ്ങളുടെ ഉപഭോക്താക്കള്‍ക്ക് ഇഷ്ടപ്പെടുന്ന ചെറുകിട വാണിജ്യ വാഹന പ്ലാറ്റ്‌ഫോമുകളിലൊന്നായി സുപ്രോ മാറിയെന്നാണ് എം & എം ലിമിറ്റഡ് ഓട്ടോമോട്ടീവ് ഡിവിഷന് സിഇഒ വീജയ് നക്ര പറഞ്ഞത്.\nഅതിന്റെ കാര്യക്ഷമതയും എഞ്ചിനീയറിംഗ് കഴിവുകളും കണക്കിലെടുത്താണ് ഉപഭോക്താക്കള്‍ക്കിടയില് ഹിറ്റായതെന്നും, പുതിയ സുപ്രോ പ്രോഫിറ്റ് ട്രക്ക് സമാരംഭിച്ചതോടെ, ഉപഭോക്താക്കളുടെ ലാഭക്ഷമതയില് ശ്രദ്ധ കേന്ദ്രീകരിച്ച് തങ്ങള് ഉല്‍പ്പന്ന നിര്‍ദ്ദേശം ഗണ്യമായി വര്‍ദ്ധിപ്പിന്നുവെന്നും അദ്ദേഹം പറഞ്ഞു.\nപുനെക്കടുത്തുള്ള മഹീന്ദ്രയുടെ ചകന് അധിഷ്ഠിത നിര്‍മാണ കേന്ദ്രത്തില് നിര്‍മ്മിച്ച സുപ്രോ പ്ലാറ്റ്‌ഫോം കര്‍ശനവും പൂര്‍ണ്ണവുമായ ടെസ്റ്റ് സൈക്കിള് റണ്‍സിന് വിധേയമായിട്ടുണ്ട്, മാത്രമല്ല എല്ലാ പ്രകടനം, സുരക്ഷ, വിശ്വാസ്യത പാരാമീറ്ററുകള് എന്നിവയിലും ഇത് സാധൂകരിക്കപ്പെട്ടു.\nവിവിധ ബോഡി ഫോമുകളിലായി എട്ട് ഓഫറുകളുള്ള വൈവിധ്യമാര്‍ന്ന പാസഞ്ചര്, കാര്‍ഗോ വാഹനങ്ങള് ആര്‍ക്കിടെക്ചര് വാഗ്ദാനം ചെയ്യുന്നു, വ്യത്യസ്ത ഉപഭോക്തൃ വിഭാഗങ്ങളെ ഉള്‍ക്കൊള്ളുന്ന എഞ്ചിന് ഓപ്ഷനുകളും വാഹനത്തിന് ലഭിക്കുന്നു.\nസുപ്രോ മിനി സവിശേഷതകള്\nമിനിയില് നിന്ന് ആരംഭിച്ചാല് 909 സിസി രണ്ട് സിലിണ്ടര് ഡയറക്ട് ഇഞ്ചക്ഷന് ഡീസല് മോട്ടോറാണ് സൂപ്പര് പ്രോഫിറ്റിന്റെ അടിസ്ഥാന പതിപ്പിന് കരുത്ത് പകരുന്നത്. ഇത് 26 bhp കരുത്തും 55 Nm torque ഉം ഉത്പാദിപ്പിക്കുന്നു. ഈ യൂണിറ്റ് 4-സ്പീഡ് മാനുവല് ഗിയര്‍ബോക്‌സുമായി ജോടിയാക്കുന്നു.\nപവര്, ഇക്കോ എന്നീ രണ്ട് ഡ്രൈവ് മോഡുകളിലും ഇത് വാഗ്ദാനം ചെയ്യുന്നു. കൂടാതെ ക്ലാസ്-ലീഡിംഗ് 23.30 കിലോമീറ്റര് മൈലേജും വാഗ്ദാനം ചെയ്യുന്നു. സിഎന്‍ജി പവര്‍ട്രെയിന് ഉപയോഗിച്ചും ഇത് വാഗ്ദാനം ചെയ്യുന്നു.\nഇത് 27 bhp കരുത്തും 60 Nm torque ഉം ആണ് ഉത്പാദിപ്പിക്കുന്നത്. 170 mm ഗ്രൗണ്ട് ക്ലിയറന്‍സ് നല്‍കുകയും ചെയ്യുന്നു. കൂടാതെ, 750 കിലോഗ്രാം പേലോഡ് ശേഷിയും ഇത് വാഗ്ദാനം ചെയ്യുന്നു.\nസുപ്രോ മാക്‌സി സവിശേഷതകള്\n14 ഇഞ്ച് വലുപ്പമുള്ള വലിയ ചക്രങ്ങളില് സഞ്ചരിക്കുന്ന സൂപ്പര് മാക്‌സി 196 mm ഉയര്‍ന്ന ഗ്രൗണ്ട് ക്ലിയറന്‍സ് വാഗ്ദാനം ചെയ്യുന്നു. കൂടാതെ, 1040 കിലോഗ്രാം പേലോഡ് ശേഷി വാഗ്ദാനം ചെയ്യുന്നു.\n7.5 അടി (മിനി), 8.2 അടി (മാക്‌സി) ഡെക്ക് നീളത്തിലും ക്യാബിന്-ബോഡി-ചേസിസ് (CBC) രൂപത്തിലും സുപ്രോയുടെ കാര്‍ഗോ വേരിയന്റുകള് ലഭ്യമാണ്. കൂടുതല് കരുത്തുറ്റ ഡയറക്റ്റ് ഇഞ്ചക്ഷന് (DI) ടര്‍ബോ ഡീസല് എഞ്ചിനും സുപ്രോ മാക്‌സി വാഗ്ദാനം ചെയ്യുന്നു.\nഇത് 47 bhp കരുത്തും 100 Nm torque ഉം ആണ് നല്‍കുന്നത്. ഈ മോട്ടോര് 21.94 കിലോമീറ്റര് ഇന്ധനക്ഷമതയാണ് നല്‍കുന്നത്. ഈ യൂണിറ്റ്4സ്പീഡ് ഗിയര്‍ബോക്‌സുമായി ജോടിയാക്കുന്നു. മിനിയില് നിന്ന് വ്യത്യസ്തമായി, സുപ്ര മാക്‌സിക്ക് സിഎന്‍ജി ഓപ്ഷന് കമ്പനി വാഗ്ദാനം ചെയ്യുന്നില്ല.\nMahindra Launched 2021 Supro Profit Truck, Price, Mileage Details Here. Read in Malayalam.\nStory first published: Thursday, July 8, 2021, 18:37 [IST]


ഡൽഹിയിൽ ഈമാസം 149 പേർക്ക് ഡെങ്കി | 28Sep2021\nഡൽഹിയിൽ ഈമാസം 149 പേർക്ക് ഡെങ്കി\nഈവർഷം ആകെ 273 കേസുകൾ\nന്യൂഡൽഹി : ഡൽഹിയിൽ ഈമാസം ഇതുവരെ 149 പേർക്ക് ഡെങ്കിപ്പനി റിപ്പോർട്ട് ചെയ്തു. ഒരാഴ്ചയ്ക്കിടെ 60 പുതിയ ഡെങ്കി കേസുകളാണ് റിപ്പോർട്ട് ചെയ്തത്. ഈവർഷം ഇതുവരെ 273 പേർക്കാണ് ഡൽഹിയിൽ ഡെങ്കി സ്ഥിരീകരിച്ചത്.\nഈവർഷം സെപ്റ്റംബർ 25 വരെ 102 പേർക്ക് മലേറിയയും 52 ചിക്കുൻഗുനിയ കേസുകളും റിപ്പോർട്ട് ചെയ്തു. ഈവർഷം 273 പേർക്ക് ഡെങ്കി സ്ഥിരീകരിച്ചത് 2019-നുശേഷമുള്ള ഏറ്റവും കൂടിയ കണക്കാണ്. 2019-ൽ 282 പേർക്കാണ് ഡെങ്കി സ്ഥിരീകരിച്ചത്.\nകഴിഞ്ഞവർഷം സെപ്റ്റംബറിൽ 188 പേർക്കാണ് സംസ്ഥാനത്ത് ഡെങ്കി ബാധിച്ചത്. 2019 സെപ്റ്റംബറിൽ 190 പേർക്കും ഡെങ്കി ബാധിച്ചു. കഴിഞ്ഞ ആറ് വർഷമെടുത്താൽ സെപ്റ്റംബറിലെ ഡെങ്കി കേസുകൾ ഇക്കുറി കുറവാണെന്ന് സർക്കാർ വൃത്തങ്ങൾ പറഞ്ഞു.\nവൃത്തിയുള്ള വെള്ളത്തിൽ വളരുന്ന കൊതുകുകളാണ് ഡെങ്കി പരത്തുന്നത്. എന്നാൽ മലേറിയ പരത്തുന്ന കൊതുകുകൾ വളരുന്നത് മലിനജലത്തിലാണ്. ജൂലായ് മുതൽ നവംബർ വരെയുള്ള മാസങ്ങളിലാണ് സാധാരണയായി ഇത്തരം പകർച്ചവ്യാധികൾ വ്യാപിക്കുന്നത്. ചിലപ്പോൾ ഡിസംബർ പകുതി വരെയും ഇത് നീണ്ടുപോയേക്കും.\nഓൺലൈൻ ക്ലാസ് : പകുതിയോളം അധ്യാപകർ അസന്തുഷ്ടരെന്ന് സർവേ\nന്യൂഡൽഹി : കോവിഡ് സാഹചര്യത്തിൽ ഓൺലൈൻ മാർഗത്തിൽ ക്ലാസ് നടത്തുന്നതിൽ 43 ശതമാനം അധ്യാപകരും ..\nഡൽഹിയിൽ 37 പേർക്കുകൂടി കോവിഡ്\nതലസ്ഥാനത്ത് ഇന്നലെ കനത്ത മഴ\nഡൽഹിമലയാളികൾക്ക് ക്ഷേമബോർഡ് വേണം -നവോദയം\nഗുരുഗ്രാമും ഫരീദാബാദുമെല്ലാം വനമേഖല; കെട്ടിടം പൊളിക്കൽ അപ്രായോഗികം


2020 ല് നൈജീരിയായില് കൊല്ലപ്പെട്ടത് അറുനൂറ് ക്രൈസ്തവര് : Marian Pathram\n2020 ല് നൈജീരിയായില് കൊല്ലപ്പെട്ടത് അറുനൂറ് ക്രൈസ്തവര്\nനൈജീരിയ: നൈജീരിയായില് ക്രൈസ്തവര് വ്യാപകമായ രീതിയിലുള്ള മതപീഡനം നേരിടുന്നതായി റിപ്പോര്‍ട്ട്. പുതുവര്‍ഷത്തിലെ ആദ്യ നാലു മാസത്തിനിടയില് മരണനിരക്ക് വന്‍തോതില് ഉയര്‍ന്നതായും റിപ്പോര്‍ട്ട് പറയുന്നു. ഇന്റര്‍നാഷനല് സൊസൈറ്റി ഫോര് സിവില് ലിബര്‍ട്ടീസ് ആന്റ് ദ റൂള് ഓഫ് ലോയുടെ റിപ്പോര്‍ട്ട് അനുസരിച്ച് ഈ വര്‍ഷത്തിന്റെ തുടക്കത്തില് 620 ക്രൈസ്തവരാണ് നൈജീരിയായില് കൊല്ലപ്പെട്ടിരിക്കുന്നത്. ദേവാലയങ്ങള്‍ക്ക് നേരെ ആക്രമണവും നിര്‍ബാധം തുടരുന്നു.\nഇസ്ലാമിക് ജിഹാദികള്, ഫുലാനി ഹെര്‍ഡ്‌സ്മാന്, ബോക്കോ ഹാരം എന്നിവരാണ് ക്രൈസ്തവരുടെ ജീവന് ഭീഷണിയായി മാറിയിരിക്കുന്നത്. 2009 മുതല് 32,000 ക്രൈസ്തവര് നൈജീരിയായില് കൊല്ലപ്പെട്ടിട്ടുണ്ട്. തട്ടിക്കൊണ്ടുപോയി മോചനദ്രവ്യം ആവശ്യപ്പെടല് തുടങ്ങിയവയ്ക്കും ക്രൈസ്തവര് ഇരകളാകുന്നുണ്ട്.\nഈവര്‍ഷത്തിന്റെ തുടക്കത്തിലായിരുന്നു ഗുഡ് ഷെപ്പേര്‍ഡ് സെമിനാരിയില് നിന്ന് നാലു വൈദികവിദ്യാര്‍ത്ഥികളെ തട്ടിക്കൊണ്ടുപോയതും അതിലൊരാള് വധിക്കപ്പെട്ടതും.\nമേല്‍ക്കൂരയില്ലാത്ത ദേവാലയത്തില് ആനന്ദത്തോടെ ദിവ്യബലിയര്‍പ്പിക്കുന്ന വിശ്വാസികള്, ആഫ്രിക്കയില് നിന്നുള്ള വീഡിയോ വൈറലാകുന്നു\nവിശുദ്ധ ഫൗസ്റ്റീനയുടെ തിരുനാള് റോമന് കലണ്ടറില്


വെറുതെ കോറിയിടുന്നത്: വിശ്വനാഥന് ആനന്ദിന് ഒന്നാം സ്ഥാനം നിഷേധിക്കപ്പെട്ടു!\nPosted by മൂര്‍ത്തി at 9:01 PM\nപ്രതീക്ഷിച്ചിരുന്നതില് നിന്നും വിരുദ്ധമായി , ഇന്ന് പുറത്തിറങ്ങിയ ഫിഡെയുടെ ലോകചെസ്സ് റേറ്റിങ്ങ് ലിസ്റ്റില് വിശ്വനാഥന് ആനന്ദിന് ഒന്നാം സ്ഥാനം ഇല്ല. ബള്‍ഗേറിയയുടെ വാസലിന് ടൊപലോവ് തന്നെയാണ് 2791 പോയിന്റോടെ പുതിയ ലിസ്റ്റിലും ഒന്നാം സ്ഥാനത്ത്. ആനന്ദ് 2778 പോയിന്റോടെ രണ്ടാം സ്ഥാനത്താണ്.\nഅത് ശരിക്കും ഒരു അടിയായിപ്പോയി.ഉറപ്പിച്ച സ്ഥാനം കൈവിട്ടുപോയത് കഷ്ടമായിപ്പോയി.\nആനന്ദ് ലോക ഒന്നാം നമ്പര്.ഫിഡെ തെറ്റ് തിരുത്തുന്നു മൊറേലിയ-ലിനാറസ് ടൂര്‍ണ്ണമെന്റുകൂടി ഏപ്രിലിലെ റേറ്റിങ്ങിനായി കണക്കിലെടുക്കാന് ഫിഡെ തീരുമാനിച്ചു. ഫിഡെ റേറ്റിങ്ങ് കമ്മിറ്റി ചെയര്‍മാന് കാസ്ട്രോ അബുന്‍ഡോ അറിയിച്ചതാണ് ഇക്കാര്യം. വിശ്വനാഥന് ആനന്ദിന് അഭിനന്ദനങ്ങള്!


ബിഗ് ബോസ് മലയാളം2മോഹൻലാൽ ഫെബ്രുവരി 14 : Boss Malayalam2February 14 Episode 41 Mohanlal Live Updates\nBigg Boss Malayalam2Mohanlal February 14 Jesla Veena Rajith Kumar Aarya Today Episode Live Updates\nBigg Boss Malayalam 2: വേദനയാൽ പുളയുന്ന പവനെ ഒന്നിലധികം തവണ ചികിത്സ നൽകിയെങ്കിലും വേദനയ്ക്ക് ശമനം ഉണ്ടാകുന്നില്ല\nFebruary 14, 2020 11:22:46 pm\nBigg Boss Malayalam 2, Episode 41 Live Updates:ബിഗ് ബോസ് വീട്ടിൽ അസാധാരണമായ കാര്യങ്ങളാണ് നടക്കുന്നത്. മഞ്ജുവും സാജുവും കെട്ടിവെച്ചിട്ട് പോയ നാരങ്ങ അച്ചാർ തിരിച്ചുവരുമ്പോൾ അഴിഞ്ഞ് കിടക്കുന്നു. ജെസ്‌ല ഒരു മൂലക്കിരുന്നു ഉറഞ്ഞുതുള്ളുന്നു. സമാധാനിപ്പിക്കാൻ വന്നവരെ അക്രമിക്കുന്നു. ഇതെല്ലാം കണ്ട് ഞെട്ടിയിരിക്കുകയാണ് മഞ്ജു.\nയഥാർത്ഥത്തിൽ ഇത് മഞ്ജുവിനുള്ള പാഷാണം ഷാജിയുടെ പണിയായിരുന്നു. എന്നാൽ ഇത് മനസിലാക്കാതെ പ്രാർഥനയും കരച്ചിലുമായി സാജുവിന് മുന്നിൽ കീഴടങ്ങിയിരിക്കുകയാണ് മഞ്ജു. മറ്റ് മത്സരാർഥികളും സ്വാഭാവികമായ അഭിനയം കാഴ്ചവെച്ചതോടെ മഞ്ജു പൂർണമായും കാര്യങ്ങൾ വിശ്വസിച്ചു. നാടകീയ രംഗങ്ങൾ മന്ത്രജപത്തിൽ അവസാനിപ്പിച്ച് കഥയ്ക്കും തിരശീലയിട്ടതോടെ വീട്ടിൽ വീണ്ടും സന്തോഷത്തിന്റെ നിമിഷങ്ങൾ.\nരോഗം ബിഗ് ബോസ് വീട്ടിൽ നിന്ന് ഒരു അംഗത്തെ കൂടി പുറത്താക്കിയിരിക്കുകയാണ്. കഠിനമായ നടുവ് വേദനയെ തുടർന്ന് പരിശോധനയ്ക്ക് വിധേയനായ പവന് കൂടുതൽ പരിചരണവും വിദഗ്ധ ചികിത്സയും ആവശ്യമായതിനാൽ സ്വന്തം ഇഷ്ടപ്രകാരം പുറത്ത് പോകുകയാണ്.\nവേദനയിൽ പുളഞ്ഞ് പവൻ; മുഖം മുഴുവൻ നീരുമായി രജിത്\nടാസ്ക്കിനിടയിൽ പറ്റിയ പരുക്ക് പവന്റെ നടുവിനെ സാരമായി തന്നെ ബാധിച്ചു. അസഹ്യമായ നടുവ് വേദനയെ തുടർന്ന് പുലർച്ചെ തന്നെ വൈദ്യ സഹായം തേടിയിരിക്കുകയാണ് പവൻ. രാവിലെ എഴുന്നേറ്റത്തോടെ രജിത്തിനും അസുഃഖം ബാധിച്ചതായി കാണുന്നു. കഴിഞ്ഞ ദിവസം കഴിച്ച ഗുളികയുടെ അലർജിയിൽ രജിത്തിന്റെ മുഖം മുഴുവൻ നീര് വച്ചിരിക്കുകയാണ്. വേദനയാൽ പുളയുന്ന പവനെ ഒന്നിലധികം തവണ ചികിത്സ നൽകിയെങ്കിലും വേദനയ്ക്ക് ശമനം ഉണ്ടാകുന്നില്ല. പവനെ വിദഗ്ധ ചികിത്സയ്ക്കായി ആശുപത്രിയിലേക്ക് കൊണ്ടുപോവുകയാണ്.\nജെസ്‌ലയ്ക്ക് രജിത്തിന്റെ സ്നേഹ ചുംബനം\nവാലന്റൈൻസ് ദിനത്തിൽ വീട്ടിലുള്ള തങ്ങളുടെ പ്രിയപ്പെട്ടവർക്ക് ആശംസകൾ അറിയിക്കാൻ ബിഗ് ബോസ് മത്സരാർഥികൾക്ക് അവസരം ഒരുക്കുകയാണ്. രജിത് ജെസ്‌ലക്കാണ് പ്രണയദിനാശംസകൾ അറിയിക്കുന്നത്. ജെസ്‌ല തിരിച്ചും രജിത്തിനാണ് ആശംസ അറിയിക്കുന്നത്. പ്രണയദിനത്തിൽ ചുംബനവും നൽകുന്നു രജിത്. മറ്റുള്ളവരും അങ്ങനെ പ്രണയദിന ആശംസകൾ അറിയിക്കുന്നു.\nവാലന്റൈൻസ് ദിനത്തിൽ മത്സരാർഥികൾക്കായി കാൻഡിൽ നൈറ്റ് ഡിന്നറും ബിഗ് ബോസ് ഒരുക്കിയിട്ടുണ്ട്. എന്നാൽ ഇതിനായി ഒരു ടാസ്ക് ഒരുക്കിയിട്ടുണ്ട്. മത്സരാർഥികളിൽ ഒരാൽ മലരമ്പനാകുക. ശേഷം വീട്ടിലെ സ്ത്രീകൾ തിരഞ്ഞെടുക്കുന്ന അവരുടെ പങ്കാളിയെ സ്നേഹ അമ്പുകളാൽ വീഴ്ത്തി അവരെ ഒന്നിപ്പിക്കുക എന്നതാണ് ടാസ്ക്. രജിത് മലരമ്പനാകുന്നു. വീണ ഫുക്രുവിനെയും ആര്യ സാജുവിനെയും മഞ്ജു പ്രദീപിനെയും ജെസ്ല സൂരജിനെയുമാണ് തിരഞ്ഞെടുത്തത്. ബാക്കിയുള്ളവർ ആദ്യ ശ്രമത്തിൽ തന്നെ ലക്ഷ്യം കണ്ടപ്പോൾ മഞ്ജുവിന് മാത്രം മൂന്നാം തവണയാണ് സാധിച്ചത്.\nഎനിക്കും ഒരു പ്രണയമുണ്ടെന്ന് തുറന്ന് പരഞ്ഞ് രജിത് കുമാർ. പ്രപഞ്ച സൃഷ്ടാവായ സർവേശ്വരനോടാണ് തനിക്ക് പ്രണയമെന്ന് രജിത് പറഞ്ഞപ്പോൾ തന്റെ നഷ്ടപ്രണയത്തെ കുറിച്ച് മനസ് തുറക്കുകയാണ് പ്രദീപ്. തനിക്ക് ഒരു കുട്ടിയുമായി പ്രണയമുണ്ടായിരുന്നെന്നും എന്നാൽ ഇടയ്ക്ക് വെച്ച് പിരിഞ്ഞെന്നും ഇപ്പോൾ അവർ കുടുംബവും കുട്ടിയുമായി സന്തോഷത്തോടെ ജീവിക്കുന്നുവെന്നും പ്രദീപ്. ഇക്കാരണത്താലാണ് വിവാഹം കഴിക്കാതിരുന്നതെന്നും ആ കുട്ടിയുടെ പേര് ഐശ്വര്യ റായ് എന്നാണെന്നും പ്രദീപ്.


മക്കളെ ഉപേക്ഷിച്ച് ഭര്‍ത്താവിന്റെ പണവുമായി കാമുകനോടൊപ്പം ഒളിച്ചോടിയ യുവതി കീഴടങ്ങി - MALABAR FLASH\nHome Kanhangad Kasaragod Love missing News കാസര്‍കോട് കേരളം കേരള വാര്‍ത്ത മക്കളെ ഉപേക്ഷിച്ച് ഭര്‍ത്താവിന്റെ പണവുമായി കാമുകനോടൊപ്പം ഒളിച്ചോടിയ യുവതി കീഴടങ്ങി\nമക്കളെ ഉപേക്ഷിച്ച് ഭര്‍ത്താവിന്റെ പണവുമായി കാമുകനോടൊപ്പം ഒളിച്ചോടിയ യുവതി കീഴടങ്ങി\nകാഞ്ഞങ്ങാട്: ഭര്‍ത്താവിന്റെ വീടും സ്ഥലവും വിറ്റ നാല് ലക്ഷം രൂപ കാമുകന് നല്‍കി രണ്ടു മക്കളെ വീട്ടിലുപേക്ഷിച്ച് മുങ്ങിയ യുവതി കാമുകനോടൊപ്പം മലപ്പുറം പോലീസില് കീഴടങ്ങി.[www.malabarflash.com]\nമൂവാരിക്കുണ്ടിലെ ദൈനബിയുടെ മകള് സെഫീന(28)യാണ് കാമുകന് മലപ്പുറം സ്വദേശിയായ ഇസ്മായിലിനോടൊപ്പം താനൂര് പോലീസില് കീഴടങ്ങിയത്.\nകഴിഞ്ഞ വെള്ളിയാഴ്ച രാവിലെയാണ് പത്തും എട്ടും വയസ് പ്രായമുള്ള രണ്ട് പെണ്‍മക്കളെ സഹോദരിയുടെ വീട്ടിലേല്‍പ്പിച്ച് മൂന്നുവയസുള്ള മൂന്നാമത്തെ പെണ്‍കുഞ്ഞിനെയും കൊണ്ട് സെഫീന ഇസ്മായിലിനോടൊപ്പം മുങ്ങിയത്.\nസംഭവം സംബന്ധിച്ച് സെഫീനയുടെ ബന്ധു നിസാറിന്റെ പരാതിയില് ഹൊസ്ദുര്‍ഗ് പോലീസ് കേസെടുത്ത് അന്വേഷണം നടത്തിവരുന്നതിനിടയിലാണ് ഇരുവരും താനൂര് പോലീസില് കീഴടങ്ങിയത്.\nതിങ്കളാഴ്ച രാത്രിയോടെ സെഫീനയെയും ഇസ്മായിലിനെയും മകളെയും ഹൊസ്ദുര്‍ഗ് പോലീസ് കാഞ്ഞങ്ങാട്ടേക്ക് കൊണ്ടുവന്നു.\nപൂച്ചക്കാട് ചേറ്റുകുണ്ട് സ്വദേശിയായ ഇലക്ട്രീഷ്യന് യഹീയയുടെ ഭാര്യയാണ് സെഫീന. ഏറെക്കാലം ഗള്‍ഫിലായിരുന്ന യഹിയ ആവിക്കരയില് വാങ്ങിയ വീടും സ്ഥലവും ഏഴുലക്ഷം രൂപക്ക് വില്‍ക്കുകയും അഞ്ചുലക്ഷം രൂപ അഡ്വാന്‍സായി വാങ്ങുകയും ചെയ്തിരുന്നു. ഇതില് നാലുലക്ഷം സെഫീനയുടെ പേരിലാണ് ബാങ്കില് നിക്ഷേപിച്ചിരുന്നത്. ഈ തുക പിന്‍വലിച്ചാണ് സെഫീന കാമുകനോടൊപ്പം മുങ്ങിയത്.\nഞാണിക്കടവില് സെഫീനയുടെ ക്വാര്‍ട്ടേഴ്‌സിന്റെ തൊട്ടടുത്ത് വാടക വീട്ടില് താമസിച്ചുവന്നിരുന്ന ഇസ്മായിലുമായി സെഫീന ഏറെക്കാലമായി അടുപ്പത്തിലായിരുന്നു. ഇസ്മയിലിന് ഭാര്യയും രണ്ട് മക്കളുമുണ്ട്. ഇവര് ഇപ്പോള് മൂന്നാമത് ഗര്‍ഭിണിയുമാണ്.


Malayalam Movie News on Tamil- Karthika quits Naan Kadavul /അവസാന നിമിഷം കാര്‍ത്തികയും കാലുമാറി - Malayalam Filmibeat\nഅവസാന നിമിഷം കാര്‍ത്തികയും കാലുമാറി\nനാന് കടവുളിന്റെ ചിത്രീകരണം പൂര്‍ത്തിയാവുമ്പോഴെക്കും സംവിധായകന് ബാല പുതിയൊരു റെക്കോര്‍ഡിനുടമയാവാനുളള എല്ലാ സാധ്യതയും തെളിഞ്ഞു കാണുന്നുണ്ടെന്നാണ് കോളിവുഡിലെ കുശുകുശുപ്പ്.\nവേറൊന്നുമല്ല ആ റെക്കോര്‍ഡ്, ഒരു ചിത്രത്തിനിടെ വച്ച് ഏറ്റവുമധികം താരങ്ങള് പിന്‍മാറിയെന്ന് റെക്കോര്‍ഡാവും ബാലയ്ക്ക് ലഭിക്കുക. അജിത്തായിരുന്നു ചിത്രത്തില് നിന്ന് ആദ്യം പിന്‍മാറിയത്. പിന്നീട് ഭാവനയുടെ ഊഴമായിരുന്നു.\nചിത്രത്തിലെ നായികാ സ്ഥാനം അലങ്കരിക്കാന് ആദ്യമെത്തിയത് ഭാവനയായിരുന്നു. എന്നാല് അധികം താമസിയാതെ ഭാവനയും ഗുഡ്‌ബൈ പറഞ്ഞ് പിരിഞ്ഞു. പിന്നീടെത്തിയത് കാര്‍ത്തികയാണ്.\nചിത്രത്തില് അഭിനയിച്ചു വരവേ കാര്‍ത്തിക ടൈഫോയിഡ് പിടിപെട്ടു കിടപ്പിലായി. ഇപ്പോള് ബെഡ് റെസ്‌റ്റിലാണ് നായിക. അതിനാല് ഇനി ചിത്രത്തില് അഭിനയിക്കാന് താല്‍പര്യമില്ലെന്ന് കാര്‍ത്തിക ബാലയെ അറിയിച്ചു കഴിഞ്ഞു.\nഅതോടെ ബാല വീണ്ടും ഓട്ടമാരംഭിച്ചു. പുതിയ നായികയെയും തേടി. പ്രശ്‌നമെന്തെന്ന് വച്ചാല് നായിക ഉള്‍പ്പെടാത്ത എല്ലാ ഭാഗങ്ങളുടെയും ചിത്രീകരണം പൂര്‍ത്തിയായി കഴിഞ്ഞു. അത് കൊണ്ട് തന്നെ അടിയന്തരമായി ഒരു നായികയെ തപ്പിയെടുത്ത് പടം തീര്‍ക്കാനുളള വെപ്രാളത്തിലാണ് ബാല.


അടച്ചാക്ഷേപിക്കരുത്…. സൗദിയിലെ എല്ലാ വിദേശികളും ഓടു പൊളിച്ച് കയറി വന്നവരല്ല. – Pravasi Corner\nസൗദിയില് സ്വദേശികള്‍ക്ക് കൂടുതല് തൊഴില് അവസരങ്ങള് ലഭ്യമാക്കുന്നതിനുള്ള നിര്‍ദ്ദേശങ്ങളുമായി ഒരു പ്രമുഖന് കഴിഞ്ഞ ദിവസം രംഗത്തെത്തിയിരുന്നു. വിദേശ തൊഴിലാളികളുടെ ലഭ്യത തൊഴില് വിപണിയില് കുറക്കുന്നതിലൂടെ മാത്രമേ സ്വദേശികള്‍ക്കുള്ള അവസരങ്ങള് സൃഷ്ടിക്കപ്പെടൂ എന്നാണ് അദ്ദേഹത്തിന്റെ വാദം.\nഇതെല്ലം കേള്‍ക്കുമ്പോള് ചിലപ്പോള് ചിരിയാണ് വരുന്നത്. വിദേശ തൊഴിലാളികളുടെ ലഭ്യത കുറക്കേണ്ടത് ആരാണ്? വിദേശ തൊഴിലാളികളാണോ? അതോ അവരുടെ മാതൃ രാജ്യങ്ങളോ? സൗദി അറേബ്യ വിസ നല്‍കുന്നത് കൊണ്ടാണല്ലോ വിദേശ തൊഴിലാളികള് രാജ്യത്തേക്ക് കടന്നു വരുന്നത്. അത് കൊണ്ട് ആ വിസ കൊടുക്കല് അങ്ങ് നിര്‍ത്തിയാല് പോരെ. എന്താണ് അത് ചെയ്യാത്തത്.\nപറയുമ്പോള് എല്ലാം പറയണമല്ലോ. നല്ലത് മാത്രമല്ല, വിദേശികളായ തൊഴിലാളികള് അനുഭവിക്കുന്ന നല്ലതല്ലാത്ത കാര്യങ്ങള് കൂടി പറയാന് സാധിക്കണം.\nഓരോ ദിവസവും ആയിരക്കണക്കിന് പുതിയ വിദേശ തൊഴിലാളികള് സൗദിയിലേക്ക് കടന്നു വരുന്നുണ്ട്. അവരെല്ലാം വലിഞ്ഞു കയറി വന്നതോ നുഴഞ്ഞു കയറി വന്നവരോ അല്ല. വിസയെടുത്ത്, ടിക്കറ്റെടുത്ത്, ഇഖാമയെടുത്തു, വര്‍ക്ക് പെര്‍മിറ്റ് എടുത്ത്, ഇന്‍ഷുറന്‍സ് എടുത്ത്, ലെവി കൊടുത്ത് രാജ്യത്ത് താമസിക്കുന്നവരും ജോലി ചെയ്യുന്നവരുമാണ്. വലിഞ്ഞു കയറി വന്നവരും നുഴഞ്ഞു കയറി വന്നവരും ചില യെമനികളും, എരിത്രിയക്കാരും, എതോപ്യക്കരുമൊക്കെയാണ്, എല്ലാ വിദേശികളുമല്ല.\nരാജ്യത്ത് സ്പോണ്‍സര്‍മാരുടെ കീഴില് ജോലിയില്ലാതെ അലഞ്ഞു നടക്കുന്ന വിദേശ തൊഴിലാളികളുടെ ലഭ്യത കുറക്കാനും നടപടി സ്വീകരിക്കണമെന്നും അദ്ദേഹം പറയുന്നു. ഇക്കാര്യത്തിലും ആരാണ് തീരുമാനം എടുക്കേണ്ടത്?\nസൗദി പൗരന്‍മാര് തന്നെയാണ് അവര്‍ക്കാവശ്യമില്ലത്ത വിസ മന്ത്രാലയത്തില് നിന്നും വാങ്ങി വിദേശത്ത് നിന്നും ആളെ കൊണ്ട് വന്നു മാസക്കൂലി വാങ്ങി പുറത്ത് പണിയെടുക്കാന് വിടുന്നത്. തന്റെ ഒരു തൊഴിലാളിയേയും ഇനി പുറത്തു പണിയെടുക്കാന് അനുവദിക്കില്ലെന്ന് ഓരോ സ്പോണ്‍സര്‍മാരും തീരുമാനിക്കുകയാണെങ്കില് അന്ന് തീരും സൗദിയിലെ വര്‍ഷങ്ങളായി തുടര്‍ന്ന് വരുന്ന തൊഴില് നിയമ ലംഘനങ്ങള്.\nഓരോ തൊഴിലാളിയും പ്രൊഫഷന് മാറി ജോലി ചെയ്യുന്നുണ്ടെങ്കില് അതില് തൊഴിലാളി മാത്രമാണോ കുറ്റക്കാരന്? പ്രൊഫഷന് മാറി ജോലി ചെയ്യുന്നവര് എല്ലാവരും സ്പോണ്‍സറുടെ അടുത്തു നിന്നും ഓടി പോന്നവര് അല്ല. സ്പോണ്‍സറുടെ അറിവോടും സമ്മതത്തോടെയും തന്നെ ജോലി ചെയ്യുന്നവരാണ്.\nഒരു തൊഴിലാളി തന്റെ ജോലിയില് നിന്നും തുടർച്ചയായി 15 ദിവസം വിട്ടുനിന്നാലും ഒരു വർഷത്തിനിടെ നിയമാനുസൃത കാരണമില്ലാതെ പല തവണയായി ജോലിയിൽ നിന്ന് 30 ദിവസം വിട്ടുനിന്നാലും പിരിച്ചു വിടാം. മുൻകൂട്ടി നോട്ടീസോ, നഷ്ടപരിഹാരമോ, സർവീസ് ആനുകൂല്യങ്ങളോ ഒന്നും തന്നെ നല്‍കേണ്ടതില്ല. ജോലിയില് നിന്നും കാരണമില്ലാതെ വിട്ടു നിന്നാല് അയാളെ ഹുരൂബ് ആക്കാം. തന്റെ കീഴിലുള്ള തൊഴിലാളിയെ മറ്റുള്ളവര്‍ക്ക് വേണ്ടി ജോലി ചെയ്യാന് അനുവദിക്കുകയോ സ്വന്തമായി ജോലി ചെയ്യാന് അനുവദിക്കുകയോ ചെയ്യുന്നത് നിയമ വിരുദ്ധമാണ്.\nമാസക്കൂലി വാങ്ങി തൊഴിലാളിയെ പുറത്തു ജോലിക്ക് വിടുന്ന സ്പോണ്‍സര്‍ക്ക് എന്താണ് നഷ്ടപ്പെടാന് ഉള്ളത്? ലെവി, ഇഖാമ, ഇന്‍ഷുറന്‍സ്, താമസം, ഭക്ഷണം, യാത്ര, വിമാന ടിക്കറ്റ് അങ്ങിനെ എല്ലാം തൊഴിലാളി തന്നെ വഹിക്കണം. കൂലി കഫീലിന് മാസം ഒരു തുക കഫാലയായി കിട്ടും. പിടിച്ചാല് തൊഴിലാളിക്ക് ജയിലും തര്‍ഹീലും നാട് കടത്തലും പിന്നെ ആജീവനാന്ത വിലക്കും.\nപക്ഷെ നിയമ ലംഘനം നടത്തിയതിന് വിദേശിയെ പിടിച്ചു കൊണ്ട് പോയി ജയിലിലാക്കി തര്‍ഹീലിലൂടെ നാട്ടിലേക്ക് കയറ്റി വിടുന്നു. ആ കുട്ടത്തില് അവനോളം ഒരു പക്ഷെ അവനെക്കാളേറെ ഉത്തരവാദിയായ അവന്റെ സ്പോണ്‍സര്‍ക്ക് എതിരെ യാതൊരു നടപടികളും ഉണ്ടാവാറില്ല. ഈ വിദഗ്ദര് കാണിക്കുന്ന ജാഗ്രതയുടെ ഒരു ഭാഗം ഉണ്ടായാല് മതി കൂലി കഫീല് ഇടപാട് നിര്‍ത്താന്.\nഅത് പോലെ ഇടയ്ക്കിടെ ഈ സാമ്പത്തിക വിദഗ്ദന്മാരുടെ രോദനം കേള്‍ക്കാം. വിദേശികളുടെ നാട്ടിലേക്കയക്കുന്ന പണത്തിന്റെ അളവ് കൂടി എന്ന്. അതില് ആര്‍ക്കാണ് ചേതം. വിദേശികള് ഇവിടേക്ക് വരുന്നത് ജോലി ചെയ്തു പണം ഉണ്ടാക്കാന് തന്നെയാണ്. അവര് രാജ്യം നിഷ്കര്‍ഷിക്കുന്ന എല്ലാ നിബന്ധനകളും പാലിച്ച്, പണിയെടുത്തു സമ്പാദിക്കുന്ന പണം നാട്ടിലേക്ക് അയക്കുന്നു. അതിനെതാണ് കുഴപ്പം. കട്ടോ മോഷ്ടിച്ചോ ഉണ്ടാക്കുന്ന പണം അല്ലല്ലോ?\nഅധ്വാനിച്ചുണ്ടാക്കുന്ന പണം വിദേശ തൊഴിലാളികള് നാട്ടിലേക്ക് അയച്ചതില് എന്താണ് തെറ്റ്? ജോലി ചെയ്തു ലഭിക്കുന്ന പണം നാട്ടിലേക്കയക്കാന് വിദേശ തൊഴിലാളിക്ക് നിയമപരമായ യാതൊരു വിലക്കും നിലവില് സൗദി അറേബ്യയില് ഇല്ല എന്ന് മാത്രമല്ല അത് ഇവിടുത്തെ സര്‍ക്കാര് അനുവദിച്ചത് തന്നെയാണ്. ഇവിടെ സമ്പാദിക്കുന്ന പണം കൊണ്ട് ഒരു വിദേശ തൊഴിലാളിക്ക് ബിസിനസ് തുടങ്ങാനോ സ്ഥാവരജംഗമ വസ്തുക്കള് വാങ്ങാനോ നിയമം അനുവദിക്കാത്ത സ്ഥിതിക്ക് പിന്നെ ഈ പണം എന്താണ് ചെയ്യുക?.\nവിദേശ തൊഴിലാളികള് നാട്ടിലേക്ക് അയക്കുന്ന റിയാലിന്റെ ബഹുഭൂരിപക്ഷവും സത്യമുള്ള പണം തന്നെയാണ്. അയച്ച പണത്തില് നിയമ വിരുദ്ധമായത് ഉണ്ടെങ്കില് അതാണ് കണ്ടു പിടിക്കേണ്ടത്. അത് കണ്ടു പിടിക്കാന് സാധിക്കാത്തത് ഒരു കോടിയില് അധികം വരുന്ന വിദേശികളില് 90 ലക്ഷത്തോളം വരുന്ന സാധാരണക്കാരായ പ്രവാസികളുടെ കുറ്റമല്ല.\nപ്രവാസി ഇവിടെ വരുന്നത് പണമുണ്ടാക്കാന് തന്നെയാണ്. ഉറ്റവരെ നാട്ടിലാക്കി ഇവിടെയെത്തി സ്പോണ്സറുമായി കരാറിലാവുന്നതിന്റെ അര്‍ഥം “ഞാന് എന്റെ അദ്ധ്വാനം നല്‍കാം, പകരം എനിക്ക് പണം തരിക” എന്നാണ്. ജോലി ചെയ്‌താല് പ്രതിഫലം നല്‍കേണ്ടി വരിക സ്വാഭാവികം. അങ്ങിനെ ലഭിക്കുന്ന പണമാണ് വിദേശ തൊഴിലാളികള് നാട്ടിലേക്കയക്കുന്നത്. സാധാരണക്കാരായ പ്രവാസികള് എല്ല് മുറിയെ പണിയെടുത്തു തന്നെയാണ് ഈ പണമുണ്ടാക്കുന്നത്.\nബാക്കി 10 ശതമാനം വരുന്ന പ്രവാസികള് മറ്റു വല്ല രീതിയില് പണമുണ്ടാക്കുന്നുണ്ടോ എന്ന് കണ്ടു പിടിക്കേണ്ടതും ഉണ്ടെങ്കില് അതിന്റെ അടിസ്ഥാനത്തില് അവര്‍ക്ക് അര്‍ഹമായ ശിക്ഷ നല്‍കേണ്ടതും ഇവിടുത്തെ നിയമ വ്യവസ്ഥിതിയാണ്. അത് നിയന്ത്രിക്കാന് വിദേശികള്‍ക്ക് യാതൊരു അധികാരവും ഇവിടെയില്ല. അതിനാല് ന്യൂനപക്ഷമായ ആളുകള് അധാര്‍മികമായി പണമുണ്ടാക്കുന്നു എങ്കില്, അത് നാട്ടിലേക്ക് അയക്കുന്നു എങ്കില് 90 ശതമാനം വരുന്ന നല്ല രീതിയില് പണിയെടുത്തു പണമുണ്ടാക്കുന്ന പ്രവാസികള്‍ക്ക് അതില് യാതൊരു പങ്കുമില്ല.\nഎന്നാല് നാട്ടിലേക്ക് അയക്കുന്ന ബില്യന് റിയാലിന് പകരം 90 ലക്ഷം വിദേശികള് നല്‍കുന്ന വിയര്‍പ്പിന്റെയും ചോരയുടെയും ഗന്ധമറിയാതെ പോകുന്നത് വേദന തന്നെയാണ്. അത് പോലെ എത്ര പണം നാട്ടിലേക്ക് അയച്ചു എന്നതിനോടൊപ്പം തന്നെ ഈ തൊഴിലാളികള് ഈ രാജ്യത്തിന്റെ സമ്പദ് വ്യവസ്ഥക്ക് എന്ത് സംഭാവന നല്‍കി എന്നത് കൂടി പരിഗണിക്കപ്പെടെണ്ടതാണ്. നല്‍കുന്ന പണത്തേക്കാള് പ്രയോജനമുള്ള സേവനങ്ങള് തിരിച്ചു നല്‍കുന്നുണ്ട് എന്നത് വിസ്മരിക്കപ്പെടരുത്.\nഎല്ലാ പ്രവാസികളും ഇവിടുത്തെ അനധികൃത താമസക്കാരല്ല. രാജ്യത്തെ എമിഗ്രേഷന് നിയമങ്ങളും മറ്റെല്ലാ നിയമങ്ങളും പാലിച്ചു പൂര്‍ണ്ണ അനുവാദത്തോടെ വന്നവരും ജീവിക്കുന്നവരാണ് ബഹുഭൂരിപക്ഷം പ്രവാസികളും. ഇവിടുത്തെ ആഭ്യന്തര മന്ത്രാലയത്തിന്റെ അനുമതിയില്ലാതെ ആര്‍ക്കും നിയമപരമായി ഇവിടേയ്ക്ക് വരാന് സാധിക്കില്ല.\nരാജ്യം നിയമപ്രകാരം നിശ്ചയിച്ച എല്ലാ ഫീസും പ്രവാസി ഇവിടെ നല്‍കുന്നു. രാജ്യത്തേക്ക് കടക്കാനും പുറത്തേക്കു കടക്കാനും ഫീസ്, താമസ പെര്‍മിറ്റ് എടുക്കുന്നതിനും പുതുക്കുന്നതിനും ഫീസ്, തൊഴില് പെര്‍മിറ്റ് എടുക്കുന്നതിനു പുതുക്കുന്നതിനും ഫീസ്, വര്‍ഷം തോറും ഇന്‍ഷുറന്‍സ് വകയില് ഫീസ്, ഫാമിലി വിസക്ക് ഫീസ്, അവസാനം ഇതാ ലെവിയും. ഇതിനെല്ലാം നിശ്ചയിച്ച പണം ഫീസ് ആയി നല്‍കിയാണ് പ്രവാസികള് ഇവിടെ കഴിഞ്ഞു പോരുന്നത്. ആരെങ്കിലും നിയമം ലംഘിച്ചു ഇവിടെ നില്‍ക്കുന്നെങ്കില് അത് കണ്ടു പിടിക്കേണ്ടത് ഇവിടുത്തെ അധികാരികളാണ്. അതില് മറ്റുള്ള പ്രവാസികള്‍ക്ക് യാതൊരു പങ്കുമില്ല.\nഒരു പ്രവാസിയേയും ഇവിടുത്തെ നാട്ടുകാരോട് ഉപമിക്കാന് സാധിക്കില്ല എന്നത് ശരി തന്നെയാണ്. പ്രവാസികള് ചുരുങ്ങിയ കാലത്തെക്ക് ധന സമ്പാദനത്തിനായി ഇവിടേയ്ക്ക് വരുന്നവര് മാത്രമാണ്. ഇവിടം ലാഭകരമല്ലെങ്കില് അവര് മറ്റു സ്ഥലങ്ങള് തേടി പോകും. അത് പോലെ തന്നെ ഇവിടം ജീവിതത്തിനു അപകടകരമാണെങ്കിലും അവന് ഇവിടം വിട്ടു പോകും.\nഅതിനാല് പ്രവാസികളെക്കാള് സ്വദേശികള്‍ക്ക് തന്നെയാണ് തീര്‍ച്ചയായും പ്രാധാന്യം നല്‍കേണ്ടത്. അതില് ഒരു തെറ്റുമില്ല. അവരാണ് മണ്ണിന്റെ മക്കള്. സ്വദേശിവല്‍ക്കരണം സ്വാഭാവിക നീതി തന്നെയാണ്. അത് ആ രാജ്യത്തിന്റെ കടമയും കര്‍ത്തവ്യവുമാണ്. അതിനേക്കാള് കൂടുതല് ഒരു പ്രവാസി പ്രതീക്ഷിക്കുകയും അരുത്. എന്നാല് എല്ലാ പ്രവാസികളും കടിച്ചു തൂങ്ങി നില്‍ക്കുന്നവരും തൊഴിലില്ലാതെ അലയുന്നവരും അനധികൃത പണ സമ്പാദകരും അല്ല എന്ന് പറയാനും അവന് ആഗ്രഹിക്കുന്നുണ്ട്, ഈ വിമര്‍ശകരുടെയും വിദഗ്ദന്മാരുടേയും കണക്കുകള് കേള്‍ക്കുമ്പോള്.\nരാജ്യം ഒന്നും ചെയ്തില്ല എന്ന് പറയാന് ഒരു വിദേശിക്കും സാധിക്കില്ല. ജോലിയും ശമ്പളവും നല്‍കി, താമസിക്കാനുള്ള സൗകര്യം നല്‍കി, വിദേശികള്‍ക്കും അനധികൃത താമസക്കാര്‍ക്കും അടക്കം എല്ലാവര്‍ക്കും സൗജന്യമായി കോവിഡ് വാക്സിന് നല്‍കി. സൗജന്യ ചികിത്സ നല്‍കി, ഇഖാമകള് പുതുക്കി കൊടുത്തു, റീ എന്‍ട്രികള് നീട്ടി കൊടുത്തു. നന്ദിയുണ്ട് എല്ലാറ്റിനും. അന്നം തരുന്ന മണ്ണിനെയും ജോലിയും ശമ്പളവും നല്‍കുന്ന നല്ല കരങ്ങളെയും മറക്കില്ല.\nഅത് കൊണ്ട് ഇനി കോളമിസ്റ്റുകള് ആയാലും ചിന്തകരായാലും സാമ്പത്തിക വിദഗ്ദരായാലും അവരോട് ഒരു അപേക്ഷയുണ്ട്. വിദേശികളുടെ എണ്ണം കുറക്കണമെന്നോ പുറത്തേക്ക് അയക്കുന്ന പണത്തിന്റെ അളവ് കുറക്കണമെന്നോ ഇടക്കിടെ നിങ്ങള് ഇങ്ങിനെ ഇടയ്ക്കിടെ ഓര്‍മ്മപ്പെടുത്തേണ്ട കാര്യമില്ല.


'ഇത്രയും കോടി ചെലവിട്ട് ഒരു മലയാളസിനിമ നിര്‍മ്മിക്കേണ്ടതുണ്ടോ എന്ന് പലരും ചോദിച്ചു' | Mohanlal| ittymani made in china| kunjali marakkar| barroz movie\nഒരു നിര്‍മാതാവിനെ തേടിപ്പിടിച്ച് കുഞ്ഞാലിമരയ്ക്കാര് എന്ന സിനിമയെപ്പറ്റിയും അതിന്റെ നിര്‍മാണച്ചെലവിനെക്കുറിച്ചും പറഞ്ഞ് ബോധ്യപ്പെടുത്തുക പ്രയാസമാണ്. ഇത്രയും കോടി ചെലവിട്ട് ഒരു മലയാളസിനിമ നിര്‍മിക്കേണ്ടതുണ്ടോ എന്ന നിര്‍മാതാക്കളുടെ സംശയം മറ്റൊരുതരത്തില് പ്രസക്തവുമാണ്.\n# മോഹന്‍ലാല്/പി പ്രജിത്ത്\nഓണക്കാലം തിയ്യറ്ററുകള്‍ക്ക് ഉത്സവകാലമാണ്. സൂപ്പര് താരങ്ങളുടെ അവധിക്കാല ചിത്രങ്ങള് കാണാന് വീടടച്ചിറങ്ങുന്ന പതിവാണ് മലയാളിക്കുള്ളത്. കളിപറഞ്ഞും കണ്ണിറുക്കിച്ചിരിച്ചും പ്രേക്ഷകരെ രസിപ്പിക്കുന്ന ഒരു മോഹന്‍ലാല് കഥാപാത്രംകൂടി ഈ ഓണക്കാലത്ത് ഒപ്പംചേരുന്നു. 'ഇട്ടിമാണി മെയ്ഡ് ഇന് ചൈന'യെന്ന ചിത്രത്തില് ചൈനയില് ജീവിച്ച, കുന്നംകുളത്ത് വേരുകളുള്ള ഇട്ടിമാത്തന് മകന് ഇട്ടിമാണിയായാണ് ലാല് എത്തുന്നത്.\nഅതിരുകള് മായ്ച്ച് മോഹന്‍ലാല് ചിത്രങ്ങള് ചൈനയിലേക്കും കടക്കുകയാണ്. പ്രദര്‍ശനത്തിനൊരുങ്ങുന്ന ലാല്‍ചിത്രങ്ങള് ചൈനീസ് ഭാഷയില് അവിടെ റിലീസ് ചെയ്യാനുള്ള ഒരുക്കങ്ങള് അണിയറയില് സജീവം. ഓണച്ചിത്രത്തിന്റെ വിശേഷങ്ങള്‍ക്കൊപ്പം സിനിമാവ്യവസായത്തിലെ പുതിയ ചുവടുവെപ്പുകളെക്കുറിച്ചും മോഹന്‍ലാല് സംസാരിക്കുന്നു.\nഓണച്ചിത്രം ഇട്ടിമാണിയുടെ വിശേഷങ്ങള്...\nഇട്ടിമാണി മാസാണ്, മനസ്സുമാണ് എന്നാണ് ചിത്രത്തിന് ഞങ്ങള് നല്‍കുന്ന ക്യാപ്ഷന്, സിനിമ കാണുമ്പോള് അതെന്താണെന്ന് മനസ്സിലാക്കാം. ഇട്ടിമാണി ജനിച്ചതും കുട്ടിക്കാലം ചെലവിട്ടതുമെല്ലാം ചൈനയിലാണ്. കുന്നംകുളത്തു നിന്ന് അവിടേക്ക് ചേക്കേറിയ കുടുംബമാണ് ഇട്ടിമാണിയുടേത്. അയാളുടെ അച്ഛന്റെ അച്ഛനും അച്ഛനുമെല്ലാം ചൈനയിലായിരുന്നു. ചൈനീസ് ഭക്ഷണത്തെയും ചൈനീസ് ഭാഷയെയും സ്‌നേഹിക്കുന്നവനാണ് ഇട്ടിമാണി. അമ്മയും മകനും തമ്മിലുള്ള ആത്മബന്ധത്തിന്റെ കഥ നര്‍മത്തില് പൊതിഞ്ഞ് അവതരിപ്പിക്കാനാണ് ശ്രമിക്കുന്നത്. ചൈനീസ് ഭാഷയിലും തൃശ്ശൂര് മലയാളത്തിലുമുള്ള സംഭാഷണങ്ങള് ചിത്രത്തിലുണ്ട്. പാട്ടും തമാശയും മാര്‍ഗംകളിയുമെല്ലാമായി ഓണക്കാലത്ത് പ്രേക്ഷകരെ രസിപ്പിക്കുന്ന ചിത്രമായി ഇട്ടിമാണി മെയ്ഡ് ഇന് ചൈന മാറുമെന്നാണ് പ്രതീക്ഷ.\nഇട്ടിമാണിക്കുവേണ്ടി ചൈനീസ് ഭാഷ പഠിക്കേണ്ടിവന്നോ...\nഅത്രയെളുപ്പത്തില് പഠിച്ചെടുക്കാന്‍കഴിയുന്ന ഒന്നല്ല ചൈനീസ് ഭാഷ. സിനിമയ്ക്കുവേണ്ടി കഥാപാത്രത്തിനാവശ്യമായ ചില സംഭാഷണങ്ങള് പഠിച്ചെടുത്തു. അവ വീണ്ടും പറയുമോ എന്നുചോദിച്ചാല് പ്രയാസമാകും (കണ്ണിറുക്കിയ ചിരി). ഇട്ടിമാണി ചൈനീസ് ഭാഷ ഒഴുക്കോടെ സംസാരിക്കും, ചൈനീസ് എഴുതാനും വായിക്കാനും അറിയാവുന്ന ആളാണയാള്. കഥയുടെ രസകരമായ ചില സന്ദര്‍ഭങ്ങളില് ചൈനീസ് ഭാഷയിലുള്ള സംസാരങ്ങള് വന്നുപോകുന്നുണ്ട്. സബ്ടൈറ്റിലുകള് നോക്കി പ്രേക്ഷകര്‍ക്കത് മനസ്സിലാക്കാം.\nചൈനയില് കുറച്ചുദിവസങ്ങള് മാത്രമേ ചിത്രീകരണമുണ്ടായിരുന്നുള്ളൂ. ചെറിയൊരു ടീം മാത്രമാണ് അതിനായി അവിടേക്കുപോയത്. സിനിമയിലെ നിര്‍ണായകമായ ചില രംഗങ്ങള് നടക്കുന്നത് ചൈനയിലാണ്. കഥ ആവശ്യപ്പെടുന്നതുകൊണ്ടാണ് ആ ഭാഗങ്ങള് അവിടെവെച്ച് ചിത്രീകരിച്ചത്. ഇട്ടിമാണിയുടെ കുട്ടിക്കാലമാണ് ചൈനയില് കാണിക്കുന്നത്. അതുകൊണ്ടുതന്നെ പഴയ ചൈനയുടെ ലുക്കായിരുന്നു ആവശ്യം. സ്റ്റുഡിയോകളില്‍വെച്ചാണ് സീനുകള് ചിത്രീകരിച്ചത്. ഇതിനുമുമ്പ് ചൈനയില് പോയിട്ടുണ്ടെങ്കിലും സിനിമ ഷൂട്ടുചെയ്ത സ്ഥലങ്ങളില് ആദ്യമായിട്ടായിരുന്നു. സിനിമയെ സ്‌നേഹിക്കുന്ന നമ്മളുമായി സഹകരിക്കാന് താത്പര്യം കാണിക്കുന്ന വലിയൊരു ടീം തന്നെ ചൈനയിലുണ്ട്.\nമലയാള സിനിമ ചൈനയിലേക്ക് ചേക്കേറുന്നതായി വാര്‍ത്തകളുണ്ട്. പുതുതായി പ്രദര്‍ശനത്തിനെത്തുന്ന ലാല്‍ചിത്രങ്ങള് ചൈനീസ് ഭാഷയില് പ്രദര്‍ശിപ്പിക്കാനുള്ള ഒരുക്കങ്ങള് എവിടെവരെയായി...\nചൈനയിലെ സിനിമാവിപണി നമ്മളെ അപേക്ഷിച്ച് എത്രയോ വലുതാണ്. അറുപത്തിയാറായിരത്തോളം സ്‌ക്രീനുകളാണ് അവിടെയുള്ളത്. മൂന്നുനാലുവര്‍ഷത്തിനിടയില് സ്‌ക്രീനുകളുടെ എണ്ണം ഇരട്ടിയാക്കാനുള്ള ശ്രമത്തിലാണവര്. പ്രിയദര്‍ശന്റെ സംവിധാനത്തിലൊരുങ്ങുന്ന 'കുഞ്ഞാലിമരയ്ക്കാര് അറബിക്കടലിന്റെ സിംഹ'വും ഞാന് സംവിധാനംചെയ്യുന്ന 'ബറോസു'മാണ് നിലവില് ചൈനയില് പ്രദര്‍ശനസാധ്യത തേടുന്നത്.\nഅവിടത്തെ സിനിമാപ്രവര്‍ത്തകര്‍ക്കുമുമ്പില് കുഞ്ഞാലിമരയ്ക്കാറിന്റെ ചില രംഗങ്ങള് പ്രദര്‍ശിപ്പിച്ചു. അവരുമായി ഒരു കോ-പ്രൊഡക്ഷന് ഡിസ്ട്രിബ്യൂഷന് എഗ്രിമെന്റ് ഒപ്പുവെച്ചിട്ടുണ്ട്. ചര്‍ച്ചകളുടെ ആദ്യഘട്ടം വിജയകരമായി എന്നു പറയാം.\nകുഞ്ഞാലിമരയ്ക്കാര് ചൈനീസ് ഭാഷയിലേക്ക് മൊഴിമാറ്റി, അവിടത്തെ തിയ്യറ്ററുകളില് പ്രദര്‍ശിപ്പിക്കുമെന്നാണോ...\nമൊഴിമാറ്റം മാത്രമായിരിക്കില്ല, ചൈനീസ് കമ്പനിയുമായി ചേര്‍ന്നാണ് ചിത്രം അവിടെ പ്രദര്‍ശനത്തിനെത്തിക്കുക. ഭാഷ ചൈനീസാകുക എന്നതിനപ്പുറം സബ്ടൈറ്റിലുകളാണ് അവര്‍ക്കാവശ്യം. അത്തരം ജോലികള് ഭംഗിയായി നിര്‍വഹിക്കാന് ഒരു ടീമിനെ ഏര്‍പ്പെടുത്തും. ചൈനീസ് പേരിലാകും കുഞ്ഞാലിമരയ്ക്കാര് അറബിക്കടലിന്റെ സിംഹം അവിടെ റീലിസ് ചെയ്യുക. ആമിര്‍ഖാന്റെ 'ദംഗല്' ഉള്‍പ്പെടെയുള്ള ചില ഇന്ത്യന് ചിത്രങ്ങള് മുമ്പ് ചൈനയില് പ്രദര്‍ശിപ്പിച്ചിരുന്നു. സിനിമയുടെ കാര്യത്തില് ചൈന വലിയൊരു വിപണിയാണ്. വിവിധ രാജ്യങ്ങളില് നിര്‍മിച്ച നാല്‍പ്പതോളം സിനിമകള് മാത്രമേ ഒരുവര്‍ഷം അവര് എടുക്കുകയുള്ളൂ. അതില് ഇടംനേടാന് കഴിയുക എന്നത് ചെറിയ കാര്യമല്ല. മലയാള സിനിമയ്ക്ക് മാത്രമല്ല ഇന്ത്യന് സിനിമയ്ക്കുതന്നെ അതൊരഭിമാനമാണ്.\nവാട്സാപ്പ് തമാശകളും ചാനല് ചിരിയുത്സവങ്ങളും ശക്തമാകുന്നകാലത്ത് സിനിമയിലെ തമാശകള്‍ക്ക് മങ്ങലേല്‍ക്കുന്നതായി തോന്നുന്നുണ്ടോ...\nചിരിക്കാന് താത്പര്യമില്ലാത്തവര് ആരാണ്? കോമഡി എല്ലാവര്‍ക്കും ഇഷ്ടമാണ്. സിനിമയില് തമാശരംഗങ്ങള് എങ്ങനെ അവതരിപ്പിക്കുമെന്നതിലാണ് കാര്യം. സന്ദര്‍ഭത്തിനനുസരിച്ച് കയറിവരുന്ന തമാശകള്‍ക്ക് പ്രേക്ഷകര്‍ക്കിടയില് എന്നും സ്വീകാര്യതയുണ്ടാകും. ഇട്ടിമാണി മെയ്ഡ് ഇന് ചൈനയില് ഒട്ടേറെ നര്‍മമുഹൂര്‍ത്തങ്ങളുണ്ട് എന്നാല്, വെറുമൊരു തമാശച്ചിത്രമല്ല ഇത്. 'മദര് സെന്റിമെന്റ്സ്' എന്നതിലൂടെയാണ് കഥ മുന്നോട്ടുപോകുന്നത്.\nഇട്ടിമാണിയെ ഒരുക്കിയത് പുതുമുഖസംവിധായകരാണ്. ഒട്ടേറെ സംവിധായകര് ഡേറ്റിനായി കാത്തുനില്‍ക്കുമ്പോള് എന്തുകൊണ്ട് നവാഗതര്‍ക്കൊപ്പം..\nഇട്ടിമാണിയുടെ സംവിധായകര് 'മുന്തിരിവള്ളികള് തളിര്‍ക്കുമ്പോള്' എന്ന ചിത്രത്തിന്റെ അണിയറയില് പ്രവര്‍ത്തിച്ചവരാണ്. അവര് പറഞ്ഞ കഥയില് ഒരു സ്പാര്‍ക്കുണ്ടെന്ന് തിരിച്ചറിഞ്ഞപ്പോഴാണ് ആ സിനിമ ചെയ്യാം എന്ന് തീരുമാനിച്ചത്. ഇഷ്ടം തോന്നുന്ന കഥയ്‌ക്കൊപ്പം നീങ്ങുന്നതാണ് പതിവ്. ഒരുപാട് ചര്‍ച്ചചെയ്ത് പലതവണ വെട്ടിയും തിരുത്തിയും മാറ്റിയെഴുതിയുമെല്ലാമാണ് അവര് ഇട്ടിമാണിയുടെ തിരക്കഥ പൂര്‍ത്തിയാക്കിയത്. പുതിയ ആളുകളില്‍നിന്ന് കഥകള് കേള്‍ക്കാറുണ്ട്. ഒരുപാട് നവാഗത സംവിധായകര്‍ക്കൊപ്പം അടുത്തകാലത്ത് പ്രവര്‍ത്തിച്ചു. പൃഥ്വിരാജ് പുതിയ സംവിധായകനായിരുന്നു. ഒടിയന്, ശ്രീകുമാര് മേനോന്റെ ആദ്യസിനിമയായിരുന്നു. മിടുക്കരായ പുതിയ ആളുകള് കടന്നുവരട്ടെ...\nഅമ്പതുകോടി ക്ലബ്ബില്‍നിന്ന് നൂറുകോടി ക്ലബ്ബിലേക്ക്, അവിടെനിന്ന് ഇരുനൂറു കോടിയിലേക്ക്, ലാല്‍ചിത്രങ്ങളിലൂടെ മലയാളസിനിമ പുതിയ ചുവടുവെപ്പുകള് നടത്തുകയാണ്.വിസ്മയകരമായ വിജയങ്ങളെക്കുറിച്ച്...\nഒന്നിച്ച്, കൂട്ടായി നടത്തിയ ചില ശ്രമങ്ങള് വിജയംകണ്ടു എന്നത് ആഹ്ളാദമുള്ള കാര്യമാണ്. എല്ലാ സിനിമകളും വിജയമായി മാറട്ടെയെന്ന് ആഗ്രഹിക്കുന്നു. ജയപരാജയങ്ങള് മുന്‍കൂട്ടി ഉറപ്പിച്ചുപറയാന്‍കഴിയാത്ത മേഖലയാണ് സിനിമ. 'ദൃശ്യ'വും 'പുലിമുരുക'നും 'ലൂസിഫറു'മെല്ലാം ഇത്ര കളക്ട് ചെയ്യുമെന്ന് അറിയില്ലായിരുന്നു. അത്തരം വിജയങ്ങള് അങ്ങനെയുള്ള സിനിമകള് നിര്‍മിക്കാനും സമാനശ്രമങ്ങളുമായി മുന്നോട്ടുവരാനും പലര്‍ക്കും പ്രചോദനം നല്‍കും. മലയാളസിനിമ വാണിജ്യപരമായി പുതിയ നേട്ടങ്ങള് കൈവരിക്കുന്നു എന്നത് അഭിമാനകരമായ കാര്യമാണ്.\nഒടിയന്, ലൂസിഫര്, കുഞ്ഞാലിമരയ്ക്കാര്, ബറോസ്... തുടര്‍ച്ചയായി ബിഗ് ബജറ്റ് ചിത്രങ്ങള് എന്തുകൊണ്ടാണ്...\nഒരു സിനിമയുടെ ചെലവ് നിശ്ചയിക്കുന്നത് അതിന്റെ കഥയും പശ്ചാത്തലവുമെല്ലാമാണ്. ഒരു ബിഗ് ബജറ്റ് ചിത്രം നിര്‍മിച്ചേക്കാമെന്നുകരുതി ഇറങ്ങുന്നതല്ല. ഒരു സിനിമ മികച്ച രീതിയിലും തട്ടിക്കൂട്ടിയും എടുക്കാം. കഥ ഭംഗിയായി അവതരിപ്പിക്കാന് ചെലവിടുന്നതാണ് ആ സിനിമയുടെ ബജറ്റ് എന്ന് വിശ്വസിക്കുന്നു.\nഒരു നിര്‍മാതാവിനെ തേടിപ്പിടിച്ച് കുഞ്ഞാലിമരയ്ക്കാര് എന്ന സിനിമയെപ്പറ്റിയും അതിന്റെ നിര്‍മാണച്ചെലവിനെക്കുറിച്ചും പറഞ്ഞ് ബോധ്യപ്പെടുത്തുക പ്രയാസമാണ്. ഇത്രയും കോടി ചെലവിട്ട് ഒരു മലയാളസിനിമ നിര്‍മിക്കേണ്ടതുണ്ടോ എന്ന നിര്‍മാതാക്കളുടെ സംശയം മറ്റൊരുതരത്തില് പ്രസക്തവുമാണ്. അങ്ങനെവരുമ്പോള് വലിയ മുതല്‍മുടക്കുള്ള കഥകള് സിനിമയാക്കുകയെന്ന വെല്ലുവിളി ഞങ്ങള് സ്വയം എറ്റെടുക്കുന്നു. അവിടെ ചെലവിനെക്കുറിച്ച് ചിന്തിക്കുന്നില്ല. ഒരു കഥ സിനിമയാക്കാന് തീരുമാനിച്ചുകഴിഞ്ഞാല്, അതിനൊപ്പംനിന്ന് എല്ലാവിധ സൗകര്യങ്ങളും നല്‍കുന്ന മികച്ചൊരു ടീം ഇന്നൊപ്പമുണ്ട്. അതിനായി ഞങ്ങള്‍ക്കൊരു നിര്‍മാണക്കമ്പനിയും വിതരണക്കമ്പനിയുമുണ്ട്.\nഇട്ടിമാണിയിലൂടെ വീണ്ടും ഗായകനാകുന്നു. ഏതുതരം പാട്ടുകളോടാണ് പ്രിയം...\nവൈക്കം വിജയലക്ഷ്മിക്കൊപ്പം പാടിയ പാട്ടാണ് ഇട്ടിമാണിയിലുള്ളത്. കഥയോടൊപ്പം കടന്നുവരുന്ന ഗാനം പൂര്‍ണമായും സിനിമയില് ഉപയോഗിച്ചിട്ടില്ല. പ്രിയപ്പെട്ട പാട്ടുകളെക്കുറിച്ച് ചോദിച്ചാല് പെട്ടെന്ന് ഉത്തരം പറയുക പ്രയാസമാണ്. ഇന്ന് ഏതുതരം പാട്ടുകള്‍വേണമെങ്കിലും ഞൊടിയിടയില് നമുക്ക് ഫോണിലൂടെ കേള്‍ക്കാന്‍കഴിയുമല്ലോ. മലയാളവും ഹിന്ദിയും തമിഴുമെല്ലാം കേള്‍ക്കാറുണ്ട്. ദിവസവും രാവിലെ പ്രിയപ്പെട്ട ഒരുപാടുപേര് എനിക്ക് പലതരത്തിലുള്ള പാട്ടുകള് അയച്ചുതരാറുണ്ട്. പുതിയതും പഴയതുമായ പാട്ടുകളും ഇതുവരെ കേട്ടിട്ടില്ലാത്ത ഗാനങ്ങളും അതില് ഉള്‍പ്പെടും. ചില പാട്ടുകള് കേട്ടിരിക്കുമ്പോള് അത് എന്റെ സിനിമയിലെ ഗാനമാണെന്ന കാര്യംപോലും മറന്നുപോകും. അയാള് കഥയെഴുതുകയാണ് എന്ന ചിത്രത്തിലെ 'ഏതോ നിദ്രതന്...', അഗ്നിദേവനിലെ 'നിലാവിന്റെ നീലഭസ്മക്കുറിയണിഞ്ഞവളേ...' ഇവയെല്ലാം കേള്‍ക്കാനിഷ്ടമുള്ള പ്രിയഗാനങ്ങളാണ്.\nപ്രളയത്തിനുശേഷമുള്ള അതിജീവനത്തിന്റെ ഓണമാണിത്. ഓണാശംസയായി എന്താണ് പറയാനുള്ളത്...\nഒരു പ്രളയത്തിന്റെ ആഘാതത്തില്‍നിന്ന് കരകയറുംമുമ്പുതന്നെ വീണ്ടുമൊരു ദുരന്തം. രണ്ടാമതും അതേസമയത്ത് പ്രകൃതി ഒരു സ്‌നേഹമില്ലായ്മ കാണിച്ചു എന്നത് ദുഃഖകരമായ കാര്യമാണ്. പ്രകൃതിയെ സംരക്ഷിച്ച് ഒപ്പംനിര്‍ത്താന് ചെറുതും വലുതുമായ ഇടപെടലുകള് ആവശ്യമാണ്. സമാധാനവും സന്തോഷവും നിറഞ്ഞ നല്ല നാളേക്കായി ഒത്തൊരുമിച്ച് പ്രവര്‍ത്തിക്കാം, കൂട്ടായി പ്രാര്‍ഥിക്കാം...\nContent Highlights : Mohanlal about ittymani made in china kunjali marakkar barroz movies\nബിഗ് ബ്രദര് വിത്ത് മുന്നാഭായി’! സഞ്ജയ് ദത്ത് വരുന്നത് ‘ബിഗ് ബ്രദറി’ലോ ‘എമ്പുരാനി’ലോ ?


കൊവിഡ് സമൂഹ വ്യാപന ഭീഷണി ഒഴിഞ്ഞുപോയിട്ടില്ലെന്ന് മുഖ്യമന്ത്രി\nBy വെബ്ഡെസ്ക് • 02/05/2020 at 7:05PM\nരോഗചികിത്സയ്ക്കും പ്രതിരോധത്തിനും പ്രാധാന്യം നൽകിയുള്ള സമീപനമാണ് ആദ്യ ഘട്ടത്തിൽ സ്വീകരിച്ചത്. ജനങ്ങളുടെ സ്വാഭാവിക ജീവിതത്തിന് കടുത്ത നിയന്ത്രണങ്ങൾ ഏർപ്പെടുത്തിയത് നല്ല ഫലം കണ്ടിട്ടുണ്ട്.\nസംസ്ഥാനത്ത് കൊവിഡ് 19 സംബന്ധിച്ച് അപകടനില തരണം ചെയ്തു എന്നു പറയാറായിട്ടില്ലെന്ന് മുഖ്യമന്ത്രി പിണറായി വിജയൻ അഭിപ്രായപ്പെട്ടു. സമൂഹ വ്യാപനം എന്ന ഭീഷണി ഒഴിഞ്ഞുപോയിട്ടില്ല. അതിനാൽ നല്ല ജാഗ്രത പാലിക്കണം. പ്രതിരോധ പ്രവർത്തനത്തിൽ ഊന്നിയപ്പോൾ സാമ്പത്തിക ചലനങ്ങളെ നിയന്ത്രിക്കേണ്ടിവന്നു. സ്വാഭാവികമായ ജനജീവിതം എത്രത്തോളം അനുവദിക്കാം എന്നാണ് സർക്കാർ പരിശോധിക്കുന്നത്.\nരോഗചികിത്സയ്ക്കും പ്രതിരോധത്തിനും പ്രാധാന്യം നൽകിയുള്ള സമീപനമാണ് ആദ്യ ഘട്ടത്തിൽ സ്വീകരിച്ചത്. ജനങ്ങളുടെ സ്വാഭാവിക ജീവിതത്തിന് കടുത്ത നിയന്ത്രണങ്ങൾ ഏർപ്പെടുത്തിയത് നല്ല ഫലം കണ്ടിട്ടുണ്ട്. എന്നാൽ അപകടനില തരണം ചെയ്തു എന്നു പറയാനാകില്ല. സമൂഹ വ്യാപനം എന്ന ഭീഷണി ഒഴിവായി എന്നും പറയാൻ സാധിക്കില്ല എന്ന് അദ്ദേഹം വ്യക്തമാക്കി.\nഓരോ പ്രദേശത്തിനും അതിന്റേതായ ചില സവിശേഷതകളുണ്ടാകും. ആ സവിശേഷതയ്ക്ക് അനുസരിച്ച് ആ പ്രദേശങ്ങളിൽ നിലവിലെ പൊതു നിർദേശങ്ങളിൽ ചില മാറ്റങ്ങൾ വേണ്ടിവരാം. ഇക്കാര്യങ്ങൾ ആവശ്യമെങ്കില് അതാത് പ്രദേശങ്ങളുമായി ബന്ധപ്പെട്ട ജില്ലാ കലക്ടർമാർ ആഭ്യന്തര വകുപ്പ് ചുമതലയുള്ള അഡീഷനൽ ചീഫ് സെക്രട്ടറിയെ അറിയിക്കണം.\nസംസ്ഥാന തലത്തിൽ ചീഫ് സെക്രട്ടറി നേതൃത്വം നൽകുന്ന, ആഭ്യന്തര ധനകാര്യ വകുപ്പ് അഡീഷനൽ ചീഫ് സെക്രട്ടറിമാർ, റവന്യൂ, തദ്ദേശ, ആരോഗ്യ, ഐടി വകുപ്പ് പ്രിൻസിപ്പൽ സെക്രട്ടറിമാർ, പൊലീസ് മേധാവി എന്നിവർ ഉൾപ്പെടുന്ന സമിതിയുണ്ട്. അവർ പരിശോധിച്ച് ആവശ്യമായ തീരുമാനം എടുക്കും.\nകേരളത്തിന് പുറത്തുള്ള പ്രവാസി സമൂഹത്തിൽ കേരളത്തിലേക്ക് വരാൻ താൽപ്പര്യമുള്ളവരെ തിരികെ കൊണ്ടുവരേണ്ടതുണ്ട്. അവരുടേതും കൂടെയാണ് കേരളം. എന്നാൽ രോഗവ്യാപനം ഇല്ലാതിരിക്കാനുള്ള ജാഗ്രത സ്വീകരിച്ചുകൊണ്ട് മാത്രമേ അവരെ കൊണ്ടുവരാൻ സാധിക്കുയുള്ളൂവെന്ന് അദ്ദേഹം പറഞ്ഞു.


ആദ്യം എറിഞ്ഞിട്ടു, പിന്നെ അടിച്ചെടുത്തു; ഓസീസിനെതിരെ ഇംഗ്ലണ്ടിന് എട്ട് വിക്കറ്റ് ജയം\nതകർത്തടിച്ച ജോസ് ബട്ട്‌ലറാണ് ഇംഗ്ലണ്ടിന് വിജയം സമ്മാനിച്ചത്. 32 പന്തില് അഞ്ച് ഫോറും അഞ്ച് സിക്‌സിന്റെയും അകമ്പടിയോടെ 71 റണ്‍സാണ് ബട്ട്‌ലര് അടിച്ചുകൂട്ടിയത്.\n30 Oct 2021 4:51 PM GMT\nടി20 ലോകകപ്പിലെ ഗ്രൂപ്പ് ഒന്നിലെ സൂപ്പർ 12 പോരാട്ടത്തിൽ ഓസ്‌ട്രേലിയെക്കെതിരെ ഇംഗ്ലണ്ടിനു മിന്നും ജയം. 126 റൺസ് വിജയലക്ഷ്യവുമായി ബാറ്റിങ്ങിനിറങ്ങിയ ഇംഗ്ലണ്ട് എട്ട് വിക്കറ്റും 8.2 ഓവറും ശേഷിക്കെ വിജയം കണ്ടു. തകർത്തടിച്ച ജോസ് ബട്ട്‌ലറാണ് ഇംഗ്ലണ്ടിന് വിജയം സമ്മാനിച്ചത്. 32 പന്തില് അഞ്ച് ഫോറും അഞ്ച് സിക്‌സിന്റെയും അകമ്പടിയോടെ 71 റണ്‍സാണ് ബട്ട്‌ലര് അടിച്ചുകൂട്ടിയത്.\nഓസീസിനെ ചുരുങ്ങിയ സ്‌കോറിൽ ഒതുക്കിയതും ഇംഗ്ലണ്ടിന്റെ വിജയം എളുപ്പമാക്കി. ജേസണ് റോയി 22 റണ്‍സ് നേടി. ജോണി ബെയര്‍സ്റ്റോ 11 പന്തില് നിന്ന് 16 റണ്‍സുമായി പുറത്താകാതെ നിന്നു. ഓസ്‌ട്രേലിയക്ക് വേണ്ടി ആദം സാമ്പ, ആഷ്ടണ് അഗര് എന്നിവര് ഓരോ വിക്കറ്റ് വീതം വീഴ്ത്തി.\nനേരത്തെ ടോസ് നഷ്ടപ്പെട്ട് ബാറ്റിങ്ങിനിറങ്ങിയ ഓസീസിന് ഇംഗ്ലീഷ് ബൗളർമാർക്കു മുന്നിൽ പിടിച്ചു നിൽക്കാനായില്ല. നിശ്ചിത ഓവറിൽ പത്ത് വിക്കറ്റ് നഷ്ടത്തിൽ ഒസീസിന് 125 റൺസ് എടുക്കാനെ കഴിഞ്ഞുള്ളൂ.\n49 പന്തിൽ നാലു ഫോറടക്കം 44 റൺസെടുത്ത ഫിഞ്ചാണ് ഇംഗ്ലീഷ് നിരയിൽ ഭേദപ്പെട്ട പ്രകടനം കാഴ്ചവെച്ചത്. അഗർ 20 പന്തിൽ 20 റൺസെടുത്തു. ഡേവിഡ് വാർണർ (1) സ്റ്റീവ് മിത്ത് (1 ) ഗ്ലെൻ മാക്‌സ് വെൽ(6) മാർക്കസ് സ്റ്റോയ്‌നിസ് (0) മാത്യു വെയ്ഡ് (18) എന്നിവരും നിരാശരാക്കി.\nനാല് ഓവറിൽ 17 റൺസ് മാത്രം വഴങ്ങി മൂന്ന് വിക്കറ്റ് വീഴ്ത്തിയ ക്രസ് ജോർദനാണ് ഒസീസിന്റെ നട്ടെല്ലൊടിച്ചത്. ക്രിസ് വോക്‌സും മിൽസും രണ്ടു വിക്കറ്റെടുത്തു.\nTAGS :World Cup England australia


റൗഡിയായി കാളിദാസ് ജയറാം ഒപ്പം അപര്‍ണ്ണ ബാലമുരളിയും; 'മിസ്റ്റര് ആന്‍ഡ് മിസിസ് റൗഡി'യുടെ ട്രെയ്‌ലര് -\nറൗഡിയായി കാളിദാസ് ജയറാം ഒപ്പം അപര്‍ണ്ണ ബാലമുരളിയും; ‘മിസ്റ്റര് ആന്‍ഡ് മിസിസ് റൗഡി’യുടെ ട്രെയ്‌ലര്\nകാളിദാസ് ജയറാം കേന്ദ്ര കഥാപാത്രമായെത്തുന്ന പുതിയ ചിത്രം ‘മിസ്റ്റര് ആന്‍ഡ് മിസിസ് റൗഡി’യുടെ ട്രെയ്‌ലര് പുറത്തിറങ്ങി. ജിത്തു ജോസഫാണ് ചിത്രത്തിന്റെ സംവിധാനം നിര്‍വ്വഹിക്കുന്നത്. കാളിദാസ് ജയറാമിനൊപ്പം അപര്‍ണ്ണ ബാലമുരളിയും ‘മിസ്റ്റര് ആന്‍ഡ് മിസിസ് റൗഡി’യില് കേന്ദ്ര കഥാപാത്രമായെത്തുന്നുണ്ട്.\nഗ്രാമീണ പശ്ചാത്തലത്തിലൊരുങ്ങുന്ന ചിത്രമാണ് ‘മിസ്റ്റര് ആന്‍ഡ് മിസ് റൗഡി’എന്ന് സൂചിപ്പിക്കുന്ന തരത്തിലാണ് ട്രെയ്‌ലര് ഒരുക്കിയിരിക്കുന്നത്. ഹാസവ്യം ആക്ഷനുമൊക്കെ ട്രെയ്‌ലറില് ഇടം നേടിയിട്ടുണ്ട്. ചിത്രത്തിന്റെ പേര് സൂചിപ്പിക്കുന്നതുപോലെ ഒരു റൗഡിയായാണ് കാളിദാസ് ജയറാം ചിത്രത്തിലെത്തുന്നത്.\nസായ്കുമാര്, വിജയരാഘവന്, വിജയ് ബാബു, ജോയ് മാത്യു, ശരത്, വിഷ്ണു ഗോവിന്ദന്, ഷെബിന് ബെന്‍സണ്, ഗണപതി, എസ്തര് അനില്, ഷഹീന് സിദ്ദിഖ് തുടങ്ങിയവരും ചിത്രത്തില് അണിനിരക്കുന്നുണ്ട്. ഗോകുലം ഫിലിംസിന്റെ ബാനറില് ഗോകുലം ഗോപാലനും ജിത്തു ജോസഫും ചേര്‍ന്നാണ് മിസ്റ്റര് ആന്‍ഡ് മിസിസ് റൗഡിയുടെ നിര്‍മ്മാണം.


സാംപോളിക്കെതിരേ ആഞ്ഞടിച്ച താരങ്ങള്; അവസാന ഗ്രൂപ്പ് മല്‍സരത്തിന് മുമ്പ് സാംപോളിയെ മാറ്റണം\nSat Mar 23 2019 02:36:24 GMT+0530 (IST)\nമോസ്‌കോ: ക്രൊയേഷ്യക്കെതിരായ നാണം കെട്ട തോല്‍വിക്ക് പിന്നാലെ അര്‍ജന്റീനന് ടീമില് പൊട്ടിത്തെറി. പരിശീലകന് സാംപോളി രാജിവയ്ക്കണമെന്നാവശ്യപ്പെട്ടാണ് താരങ്ങള് പരസ്യമായി രംഗത്തെത്തിയത്. തോല്‍വിയുടെ ഉത്തരവാദി സാംപോളിയാണെന്നും നൈജീരിയക്കെതിരായ അവസാന ഗ്രൂപ്പ് ഘട്ട മല്‍സരത്തിന് മുമ്പ് സാംപോളി അര്‍ജന്റീന വിടണമെന്നാണ് താരങ്ങളുടെ ആവശ്യം. ക്രൊയേഷ്യയുമായുള്ള മല്‍സര ശേഷം സെര്‍ജിയോ അഗ്യൂറോ മാധ്യമങ്ങള്‍ക്ക് മുന്നില് സാംപോളിയ്‌ക്കെതിരേ ആരോപണം ഉന്നയിച്ചിരുന്നു. മല്‍സര ശേഷം നടന്ന മീറ്റിങിലും താരങ്ങള് സാംപോളിയെ മാറ്റണമെന്ന നിലപാട് തന്നെയാണ് സ്വീകരിച്ചതെന്നാണ് റിപോര്‍ട്ടുകള് പുറത്തുവരുന്നത്.\nക്രൊയേഷ്യക്കെതിരേ 4-2-3-1 എന്ന ആദ്യ മല്‍സരത്തിലെ ശൈലി മാറ്റി 3-4-3 എന്ന ഫോര്‍മാറ്റിലായിരുന്നു സാംപോളി അര്‍ജന്റീനയെ വിന്യസിച്ചത്. കൂടാതെ ആദ്യ പകുതിയില് പരിചയസമ്പന്നരായ ഏഞ്ചല് ഡി മരിയ, ഗോണ്‍സാലോ ഹിഗ്വെയ്ന് എന്നിവര്‍ക്കും സാംപോളി അവസരം നല്‍കിയില്ല. 54ാം മിനിറ്റില് അഗ്യൂറോയ്ക്ക് പകരം ഹിഗ്വെയ്‌നെ കളത്തിലിറക്കിയ സാംപോളിയുടെ നടപടിയ്‌ക്കെതിരേയും വിമര്‍ശനം ഉയരുന്നുണ്ട്. യുവന്റസിന് വേണ്ടി മികച്ച പ്രകടനം പുറത്തെടുക്കുന്ന യുവതാരം ഡിബാലയെ 68ാം മിനിറ്റില് മാത്രമാണ് സാംപോളി കളത്തിലിറക്കിയത്. കൂടാതെ അവസാന മിനിറ്റുകളില് സ്‌ട്രൈക്കര്‍മാരെ കൂടുതല് കളത്തിലിറക്കി പ്രതിരോധത്തെ ദുര്‍ബലപ്പെടുത്തുന്ന നീക്കങ്ങളാണ് സാംപോളിയുടെ ഭാഗത്ത് നിന്നുണ്ടായത്. മല്‍സര ശേഷം തന്റെ തന്ത്രങ്ങള് പിഴച്ചെന്ന് സാംപോളി തന്നെ പറഞ്ഞിരുന്നു.\nഎന്തായാലും സാംപോളി പുറത്തുപോയാല് പകരം അര്‍ജന്റീനയുടെ മുന് താരം യോര്‍ഗെ ബുറുചാഗ പകരക്കാരനായി എത്തുമെന്ന് ഡെയ്‌ലി മെയില് റിപോര്‍ട്ട് ചെയ്യുന്നു. 1986ലോകപ്പില് ഫൈനലില് പശ്ചിമ ജര്‍മനിയെ 3-2ന്് അര്‍ജന്റീന തോല്‍പ്പിച്ചപ്പോള് വിജയ ഗോള് നേടിയ താരമാണ് ബുറുചാഗ.\nമൂന്നാറിലെ അനധികൃത നിര്‍മാണം: അധികൃതര് തന്നെ നിയമ ലംഘകരാകുമ്പോള് കോടതി ഉത്തരവ് ആരു നടപ്പാക്കുമെന്ന് ഹൈക്കോടതി


കേംബ്രിഡ്ജ് അനലിറ്റിക്ക ബന്ധം ഫേസ്ബുക്കിന് തിരിച്ചടിയാവുന്നു; തെരഞ്ഞെടുപ്പ് കമ്മീഷന് ഫേസ്ബുക്കുമായുള്ള ധാരണ അവസാനിപ്പിച്ചേക്കും - FUTURE KERALA - Future Kerala\nന്യൂഡെല്‍ഹി : വിവാദ ബ്രിട്ടീഷ് വിവരം ചോര്‍ത്തല് സ്ഥാപനമായ കേംബ്രിഡ്ജ് അനാലിറ്റിക്ക ഫേസ്ബുക്കില് നിന്ന് ഇന്ത്യക്കാരുടെ വിവരം ചോര്‍ത്തിയ പശ്ചാത്തലത്തില് കേന്ദ്ര തെരഞ്ഞെടുപ്പ് കമ്മീഷനും കടുത്ത നടപടിയിലേക്ക് നീങ്ങുന്നു. ഫേസ്ബുക്കുമായുള്ള സഹകരണം കമ്മീഷന് അവസാനിപ്പിച്ചേക്കുമെന്നാണ് സൂചന. യുവ വോട്ടര്‍മാരെ ആകര്‍ഷിക്കാനാണ് തെരഞ്ഞെടുപ്പ് കമ്മീഷന് ഫേസ്ബുക്കുമായി സഹകരണം ആരംഭിച്ചിരുന്നത്.\nതെരഞ്ഞെടുപ്പ് സംവിധാനത്തെ സ്വാധീനിക്കുന്ന തരത്തില് ഫേസ്ബുക്കിലെ വിവരങ്ങള് അനാലിറ്റിക്ക ചോര്‍ത്തിയെന്ന റിപ്പോര്‍ട്ടുകള്‍ക്കിടെയാണ് കമ്മീഷന് നടപടികളെടുക്കാന് ആലോചിക്കുന്നത്. സോഷ്യല് മീഡിയ വിഗദ്ധരും നിയമ വിദഗ്ധരും അടങ്ങിയ ഒരു സംഘത്തെ നിയമിച്ച് റിപ്പോര്‍ട്ട് തേടും. റിപ്പോര്‍ട്ട് ലഭിച്ച ശേഷം ഫേസ്ബുക്കുമായി ബന്ധം തുടരണോയെന്ന് കമ്മീഷന് ചര്‍ച്ച ചെയ്യുമെന്ന് മുഖ്യ തെരഞ്ഞെടുപ്പ് കമ്മീഷണര് ഒപി റാവത്ത് വ്യക്തമാക്കി.\n3,20,000 ഫേസ്ബുക്ക് ഉപയോക്താക്കളെ വ്യക്തിത്വ വികസനവുമായി ബന്ധപ്പെട്ട ഒരു പ്രശ്‌നോത്തരിയില് പങ്കെടുപ്പിച്ചാണ് അവരുടെ അനുമതിയില്ലാതെ വ്യക്തിവിവരങ്ങള് ചോര്‍ത്തിയത്. ഓരോരുത്തരുടെയും ഫ്രണ്ട് ലിസ്റ്റിലുള്ള 160 ാള്‍ക്കാരുടെ കൂടി വിവരങ്ങള് അനലിറ്റിക്ക ചോര്‍ത്തുകയായിരുന്നു. 2019 ലോക്‌സഭ തെരഞ്ഞെടുപ്പിനെ സ്വാധിനിക്കാനുള്ള ശ്രമം ആരംഭിച്ചതോടെയാണ് വിവരങ്ങള് പുറത്തായത്. വിഷയത്തില് ഫഏസ്ബുക്ക് സിഇഒ മാര്‍ക്ക് സക്കര്‍ബര്‍ഗ് മാപ്പ് പറഞ്ഞിരുന്നു.\nനേഷന്‍സ് ലീഗും യൂറോ കപ്പും സോണി പിക്‌ചേഴ്‌സില്


Gary Neville: അയാള് ആറാം വയസില് പഠിക്കേണ്ടത് പഠിച്ചില്ല! ചെല്‍സി തോല്‍ക്കാനുള്ള കാരണം ഇതാണ് - gary neville slammed marcos alonso for his defending in defeat at west ham | Samayam Malayalam\ngary neville slammed marcos alonso for his defending in defeat at west ham\nഅയാള് ആറാം വയസില് പഠിക്കേണ്ടത് പഠിച്ചില്ല! ചെല്‍സി തോല്‍ക്കാനുള്ള കാരണം ഇതാണ്\nSamayam Desk | Lipi | Updated: 03 Jul 2020, 01:15:00 PM\nപ്രീമിയര് ലീഗില് ചെല്‍സി അവസാന നിമിഷം വെസ്റ്റ്ഹാമിനോട് പരാജയപ്പെട്ടു. അതിന് കാരണക്കാരന് ഡിഫന്‍ഡിംഗ് ദൗത്യം മറന്നുപോയ അലോണ്‍സോ ആയിരുന്നു. ഗാരി നെവില് ചൂണ്ടിക്കാട്ടുന്നത് ആ പിഴവിനെ കുറിച്ചാണ്\nവെസ്റ്റ്ഹാമിന്റെ കൗണ്ടര് അറ്റാക്കിംഗ് ചെല്‍സിയുടെ കഥ കഴിച്ചു\nലെഫ്റ്റ് ബാക്കിലേക്ക് പുതിയ കളിക്കാരെ തേടി ചെല്‍സി\nവില്യന്റെ രണ്ട് ഗോളുകള് ചെല്‍സിക്ക് നല്‍കിയ ഊര്‍ജം വ്യഥാവിലായി\nപന്ത് എതിര് ടീമിന്റെ കാലുകളിലെത്തിയാല് ഡിഫന്‍ഡര്‍മാര് ചെയ്യേണ്ടത് എത്രയും വേഗം പൊസിഷനിലേക്ക് ഓടിയിറങ്ങുകയാണ്. ആറാം വയസില് പഠിക്കേണ്ട പാഠമാണിത്. ചെല്‍സിയുടെ ലെഫ്റ്റ് വിംഗ് ബാക്ക് മാര്‍കോസ് അലോണ്‍സോയെ മാഞ്ചസ്റ്റര് യുണൈറ്റഡിന്റെ മുന് നായകനും ഫുട്‌ബോള് കമെന്റേറ്ററുമായ ഗാരിനെവില് വിമര്‍ശിച്ചു.\nപ്രീമിയര് ലീഗില് വെസ്റ്റ്ഹാമിനെതിരെ ചെല്‍സി പരാജയപ്പെടുന്നത് കൗണ്ടര് അറ്റാക്കിംഗിലാണ്. ഉക്രൈന് സ്‌ട്രൈക്കര് ആന്ദ്രെ യര്‍മോലെങ്കോ സ്വന്തം ഹാഫില് നിന്ന് ചെല്‍സി ഗോള് മുഖത്തേക്ക് കുതിക്കുമ്പോള് അലോണ്‍സോ എതിര് ഹാഫില് കളി കണ്ട് നില്‍ക്കുകയായിരുന്നു. ഏറെ വൈകിയാണ് തന്റെ പൊസിഷന് കവര് വെച്ചയാന് അലോണ്‍സോ ഓട്ടം ആരംഭിച്ചത്. അപ്പോഴേക്കും ഗോള് സംഭവിച്ചു കഴിഞ്ഞിരുന്നു. അലോണ്‍സോ അലസനായപ്പോള് പകരക്കാരനായിറങ്ങിയ ആന്ദ്രെ വെസ്റ്റ്ഹാമിന്റെ ഹീറോ ആയി മാറുകയും ചെയ്തു. ഇടത് വിംഗിലൂടെ വന്ന പന്ത് മധ്യനിരയിലൂടെ ആന്ദ്രെക്ക് ലഭിച്ചു.\nAlso Read: ആ ദുരന്തത്തിന് 26 വയസ്സ്... മനസിലൊരു നോവായി എസ്കോബാർ!\nപന്ത് ഇടത് കാലുകൊണ്ട് ഷൂട്ട് ചെയ്ത ആന്ദ്രെ ബ്ലോക്ക് ചെയ്യാന് ശ്രമിച്ച റുഡിഗറിനെയും കടന്ന് ഗോളി കെപയെയും കീഴടക്കി വലയില് കയറി. വിലപ്പെട്ട മൂന്ന് പോയിന്റാണ് വെസ്റ്റ്ഹാം അവസാന മിനുട്ടിലെ ഗോളില് സ്വന്തമാക്കിയത്. ഗാരി നെവില് ചെല്‍സിയുടെ അവസാന ഡിഫന്‍ഡര് റുഡിഗറിനെയും വെറുതെ വിടുന്നില്ല. ഒഴിഞ്ഞു കിടക്കുന്ന പൊസിഷനെ കുറിച്ച് റുഡിഗറിനും ഓര്‍മ വേണമായിരുന്നു.\nപ്രീമിയര് ലീഗിലെ മികച്ച ലെഫ്റ്റ്ബാക്കുകളില് ഒരാളായ ആഷ്‌ലി കോളും സ്പാനിഷ് ഡിഫന്‍ഡറെ വിമര്‍ശിച്ചു. ഫുള്‍ബാക്കുകള് ഒരു ചിന്തയുമില്ലാതെ കയറിക്കളിക്കുകയും പന്ത് നഷ്ടപ്പെടുമ്പോള് തിരിച്ചിറങ്ങാതിരിക്കുകയും ചെയ്യുന്നത് കാണുമ്പോള് ദേഷ്യം വരും. അലോണ്‍സോയുടെ തെറ്റാണിത്. റുഡിഗറിന് ഇടത് കാല് കൊണ്ട് കളിക്കുന്ന സ്‌ട്രൈക്കറെ ഇത്തരമൊരു ഘട്ടത്തില് പ്രതിരോധിക്കുക പ്രയാസമായിരിക്കും-കോള് പറഞ്ഞു.\nAlso Read: പ്രീമിയര് ലീഗില് ചെല്‍സിക്കും ലെസ്റ്ററിനും തോല്‍വി; ആഴ്‌സണലിന് ജയം\nലെഫ്റ്റ് ബാക്ക് പൊസിഷനിലേക്ക് ലെസ്റ്റര് സിറ്റിയുടെ ബെന് ചില്‍വെലിനെ കൊണ്ടുവരാന് ചെല്‍സി ശ്രമം ആരംഭിച്ചിട്ടുണ്ട്. അയാക്‌സിന്റെ നികോളാസ് ടാഗ്ലിയാഫികോ, പോര്‍ട്ടോയുടെ അലക്‌സ് ടെലെസ് എന്നിവരും അലോണ്‍സോയുടെ പകരക്കാരായി ചെല്‍സിയിലെത്തിയേക്കും.\nപെനാല്‍റ്റിയിലൂടെ 42ാം മിനുട്ടില് വില്യന് ചെല്‍സിയെ മുന്നിലെത്തിച്ചു. ആദ്യ പകുതിയിലെ ഇഞ്ചുറി ടൈമില് വെസ്റ്റ്ഹാം തിരിച്ചടിച്ചു. അന്റോണിയോ 51ാം മിനുട്ടില് വെസ്റ്റ്ഹാമിനെ മുന്നിലെത്തിച്ചു. എഴുപത്തിരണ്ടാം മിനുട്ടില് വില്യന് സമനില ഗോള് നേടി. എണ്‍പത്തൊമ്പതാം മിനുട്ടിലായിരുന്നു ആതിഥേയരുടെ വിജയഗോള്. 32 മത്സരങ്ങളില് ചെല്‍സി 54 പോയിന്റുമായി നാലാം സ്ഥാനത്താണ്.\nഒടുവില് അത് സംഭവിച്ചു, വില്യന് ആഴ്‌സണലുമായി കരാറിലേര്...\n90 വാര 11 സെക്കന്‍ഡില് ഓടി നേടിയ ഗോള്! ബ്രസീലിയന് റൊ...\nപ്രീമിയര് ലീഗിലെ ഏറ്റവും മികച്ച കളിക്കാരനായി ലിവര്‍പൂള...\nലിവര്‍പൂള് കോച്ചിനോട് സലയുടെ ആദ്യ ചോദ്യം ഇതായിരുന്നു, ആ ഉത്തരം അവരെ ചാമ്പ്യന്‍മാരാക്കി! ആര്‍ട്ടിക്കിള് ഷോ\nഫുട്‌ബോള് പ്രീമിയര് ലീഗ് ചെല്‍സി ഗാരി നെവില് Marcos Alonso Gary Neville Football EPL chelsea\nWeb Title : gary neville slammed marcos alonso for his defending in defeat at west ham


Wed Oct 21 2020 21:02:15 GMT+0530 (India Standard Time)\nമെറാദാബാദിലെ നിര്‍മല്‍പൂര് ഗ്രാമത്തിലെ തയ്യല്‍തൊഴിലാളിയായ റൊഹ്താഷ് ആണ് അറസ്റ്റിലായത്. ഇദ്ദേഹത്തിന്റെ നാലു കുട്ടികളും ഭാര്യയുടെ വിവാഹേതര ബന്ധത്തിലുള്ളതാണെ സംശയമാണ് ക്രൂരകൃത്യത്തിന് ഇയാളെ പ്രേരിപ്പിച്ചത്.\nSRF15 Jun 2019 3:40 PM GMT\nമൊറാദാബാദ്: ഭാര്യയ്ക്ക് വിവാഹേതര ബന്ധമുണ്ടെന്ന് സംശയിച്ച് രണ്ട് കുട്ടികളെ കുത്തിക്കൊന്ന കേസില് ഒരാളെ അറസ്റ്റ് ചെയ്തതായി ഉത്തര് പ്രദേശ് പോലിസ് അറിയിച്ചു. മെറാദാബാദിലെ നിര്‍മല്‍പൂര് ഗ്രാമത്തിലെ തയ്യല്‍തൊഴിലാളിയായ റൊഹ്താഷ് ആണ് അറസ്റ്റിലായത്.\nകത്രികകള് ഉപയോഗിച്ച് ഇയാള് ഇദ്ദേഹത്തിന്റെ നാലു മക്കളെ കുത്തുകയായിരുന്നു. ഒരു കുട്ടി സംഭവസ്ഥലത്തുവച്ചും മറ്റൊരു കുട്ടി ചികില്‍സയ്ക്കിടെയുമാണ് മരിച്ചത്. മറ്റു രണ്ടു കുട്ടികള് ഗുരുതര പരിക്കുകളോടെ ചികില്‍സയിലാണ്. ഭാര്യയ്ക്ക് പരപരുഷ ബന്ധമുണ്ടെന്ന് സംശയിച്ചാണ് ഇയാള് കൃത്യം നടത്തിയത്. രക്തം പരുണ്ട കത്രികകള് ഇയാളില്‍നിന്നു കണ്ടെടുത്തതായി മുതിര്‍ന്ന പോലിസ് ഉദ്യോഗസ്ഥന് ശങ്കര് സിങ് പറഞ്ഞു. ഇദ്ദേഹത്തിന്റെ നാലു കുട്ടികളും ഭാര്യയുടെ വിവാഹേതര ബന്ധത്തിലുള്ളതാണെ സംശയമാണ് ക്രൂരകൃത്യത്തിന് ഇയാളെ പ്രേരിപ്പിച്ചത്.\nഭാര്യയേയും കുട്ടികളേയും വധിക്കാന് ഗൂഢാലോചന നടത്തിയ റൊഹ്താഷ് രാത്രി 10.30ഓടെ വീട്ടിലെത്തുകയും വീടിന്റെ മുകള് നിലയില് കിടുന്നുറങ്ങുകയായിരുന്ന രവി, ആകാശ്, സലോനി എന്നീ മുന്നു കുട്ടികളെ മാരകമായി കുത്തിപ്പരിക്കേല്‍പ്പിക്കുകയും തുടര്‍ന്ന് താഴെയത്തി നാലാമത്തെ കുട്ടി ശിവാനിയെയും ഭാര്യയേയും ആക്രമിക്കുകയുമായിരുന്നു.\nരവിയും ആകാശുമാണ് കൊല്ലപ്പെട്ടത്. ശിവാനിയും സലോമിയും ഗുരുതര പരിക്കുകളോടെ ചികില്‍സയിലാണ്. തുടര്‍ന്ന് സംഭവസ്ഥലത്തുനിന്ന് രക്ഷപ്പെട്ട പ്രതിയെ പോലിസ് പിടികൂടുകയായിരുന്നു. പോലിസ് കേസെടുത്ത് അന്വേഷണം തുടങ്ങി.\nUP Man Kill Son Wife Lover Police


Janmabhumi| അണ്ണമലൈ കൊടുങ്കാറ്റ് വീണ്ടും; ''ധൈര്യമുണ്ടെങ്കില് അറസ്റ്റ് ചെയ്യൂ,ഡിഎംകെയ്ക്ക് നഷ്ടപരിഹാരം കൊടുക്കാന് 610 കോടിഇല്ല"-വെല്ലുവിളിച്ച് അണ്ണാമലൈ\nഅണ്ണമലൈ കൊടുങ്കാറ്റ് വീണ്ടും; ''ധൈര്യമുണ്ടെങ്കില് അറസ്റ്റ് ചെയ്യൂ,ഡിഎംകെ‍യ്ക്ക് നഷ്ടപരിഹാരം കൊടുക്കാന് 610 കോടിഇല്ല"-വെല്ലുവിളിച്ച് അണ്ണാമലൈ\nMarch 29, 2022, 08:43 p.m.\nധൈര്യമുണ്ടെങ്കില് തന്നെ അറസ്റ്റ് ചെയ്യാന് ഡിഎംകെ സര്‍ക്കാരിനെയും മുഖ്യമന്ത്രി സ്റ്റാലിനെയും വെല്ലുവിളിച്ച് തമിഴ്‌നാട്ടിലെ ബിജെപി നേതാവ് അണ്ണാമലൈ.\nചെന്നൈ: ധൈര്യമുണ്ടെങ്കില് തന്നെ അറസ്റ്റ് ചെയ്യാന് ഡിഎംകെ സര്‍ക്കാരിനെയും മുഖ്യമന്ത്രി സ്റ്റാലിനെയും വെല്ലുവിളിച്ച് തമിഴ്‌നാട്ടിലെ ബിജെപി നേതാവ് അണ്ണാമലൈ.\n'ഡിഎംകെ പല കേസുകളിലായി 610 കോടി രൂപയാണ് നഷ്ടപരിഹാരം ചോദിച്ചത്. ഇത് കൊടുക്കാന് എന്‍റെ കയ്യിലില്ല. ഞാന് സാധാരണക്കാരനാണ്. എന്‍റെ വീട്ടില് ആകെയുള്ളത് പാത്രങ്ങളും ആടുകളും പശുക്കളും മാത്രമാണ്'- അണ്ണൈമലൈ പറഞ്ഞു.\nതമിഴ്‌നാട്ടിലെ വൈദ്യുതി ബോര്‍ഡ് പിജിആര് എന്ന സ്വകാര്യകമ്പനിക്ക് കരാര് നല്‍കിയ വഴി അഴിമതി നടത്തിയെന്ന് അണ്ണാമലൈ ആരോപിച്ചിരുന്നു. ഈ ആരോപണത്തോടൊപ്പം അണ്ണാമലൈ പുറത്തുവിട്ട രേഖകള്‍ക്ക് അടിസ്ഥാനമില്ലെന്നും ഇല്ലാത്ത ആരോപണം ഉന്നയിച്ചതിന്റെ പേരില് 500 കോടി രൂപ നഷ്ടപരിഹാരം നല്‍കണമെന്ന് വൈദ്യുതിമന്ത്രി സെന്തില് ബാലാജി ആവശ്യപ്പെട്ടിരുന്നു.\nതമിഴ്‌നാട് മുഖ്യമന്ത്രി സ്റ്റാലിന് ദുബായില് പോകുന്നത് അവിടെ ബിസിനസില് പണം നിക്ഷേപിക്കാനാണെന്ന് അണ്ണാമലൈ ആരോപിച്ചിരുന്നു. ഈ ആരോപണം മൂലം മുഖ്യമന്ത്രിക്കുണ്ടായ മാനനഷ്ടത്തിന് 100 കോടി രൂപ നല്‍കാന് ആവശ്യപ്പെട്ട് ഡിഎംകെ സെക്രട്ടറി ആര്.എസ്. ഭാരതി അണ്ണമലൈയ്‌ക്കെതിരെ കേസ് കൊടുത്തിട്ടുണ്ട്. ഡിഎംകെയുടെ എംപിമായ വില്‍സണ് 10 കോടി നഷ്ടപരിഹാരം ആവശ്യപ്പെട്ടും കേസ് കൊടുത്തിട്ടുണ്ട്.\n'എന്നാല് ഡിഎംകെ ചെയ്തതുപോലെ താന് തിരിച്ച് നോട്ടീസ് അയയ്ക്കില്ലെന്നും നഷ്ടപരിഹാരം ആവശ്യപ്പെടില്ലെന്നും അണ്ണാമലൈ പറഞ്ഞു. ഞാന് ഇവിടെ അടുത്ത ആറ് മണിക്കൂര് നേരം ഇരിയ്ക്കും. ധൈര്യമുണ്ടെങ്കില് നിങ്ങള്‍ക്കെന്നെ അറസ്റ്റ് ചെയ്യാം. '- അണ്ണാമലൈ വാര്‍ത്താസമ്മേളനത്തില് പറഞ്ഞു. ഐപിഎസ് ഉദ്യോഗസ്ഥനായ അണ്ണാമലൈ ജോലി തല്‍ക്കാലം വേണ്ടെന്ന് വെച്ചാണ് ബിജെപി പ്രവര്‍ത്തനത്തിനിറങ്ങിയത്.\nമത പരിവര്‍ത്തന സമ്മര്‍ദ്ദം മൂലം ലാവണ്യ എന്ന സ്കൂള് വിദ്യാര്‍ത്ഥിനി ആത്മഹത്യ ചെയ്ത കേസില് നിയമയുദ്ധം നടത്തി കേസില് സിബിഐ അന്വേഷണത്തിന് സുപ്രീംകോടതിയില് നിന്നും ഉത്തരവ് വാങ്ങിയതിന് പിന്നില് അണ്ണാമലൈയാണ്. കേസ് ഒതുക്കിതീര്‍ക്കാനുള്ള പള്ളിയുടെയും ഡിഎംകെയുടെയും ശ്രമത്തെ കാറ്റില്‍പറത്തിയാണ് അണ്ണാമലൈ ഇത് സാധിച്ചെടുത്തത്. ഈയിടെ തമിഴ്നാട്ടിലെ തദ്ദേശസ്വയംഭരണ സ്ഥാപനങ്ങളിലെ തെരഞ്ഞെടുപ്പില് ബിജെപിയെ മൂന്നാം സ്ഥാനത്തെത്തിച്ചതിലും അണ്ണാമലൈ വലിയ പങ്കുവഹിച്ചിരുന്നു. അണ്ണാമലൈയുടെ ബിജെപി നേതൃപദവി ഇപ്പോള് ഡിഎംകെയ്ക്ക് കണ്ണിലെ കരടായിരിക്കുകയാണ്. ഇതോടെ കേസുകളില് കുടുക്കി അണ്ണാമലൈയെ ഒതുക്കാനാണ് ശ്രമം.\nഅണ്ണാമലൈയുടെ വെല്ലുവിളിക്ക് പിന്നില് കൃത്യമായ കണക്ക് കൂട്ടലുകളുണ്ടെന്ന് കരുതുന്നു. ഡിഎംകെ അറസ്റ്റ് ചെയ്താല് അതുവഴി തമിഴ്നാട് മുഖ്യമന്ത്രി സ്റ്റാലിന്‍റെ പ്രതിച്ഛായ തകര്‍ക്കാമെന്ന് മാത്രമല്ല, അണ്ണാമലൈ ഇന്ത്യ മുഴുവന് ചര്‍ച്ചാവിഷയമാകും. ഇത് ബിജെപിയുടെ കൂടുതല് വളര്ച്ചയ്ക്ക് തമിഴ്‌നാട്ടില് വഴിമരുന്നിടും. എന്തായാലും തമിഴ്നാടിനെ പല ദശകങ്ങളായി ഭരിയ്ക്കുന്ന ഡിഎംകെയെ സംബന്ധിച്ചിടത്തോളം അണ്ണാമലൈയുടെ വെല്ലുവിളി കനത്ത തിരിച്ചടിയാണ്. അറസ്റ്റ് ചെയ്തില്ലെങ്കില് സ്റ്റാലിന് മുഖം നഷ്ടപ്പെടുമെന്ന അവസ്ഥയുമുണ്ട്.\nDr. Subbaiah Subramaniam\nABVP National Secretary Nidhi Tripati


നിങ്ങൾ എത്ര തിരഞ്ഞാലും ജയസൂര്യയെ കാണില്ല, സന്തോഷ് വിശ്വനാഥ് എഴുതുന്നു\nPublished on : 30 Jan, 2021 , 9:18 am\nവെള്ളം എന്ന സിനിമയില് എത്ര തിരഞ്ഞാലും ജയസൂര്യയെ കാണില്ലെന്ന് സംവിധായകന് സന്തോഷ് വിശ്വനാഥ്. ജയന് മുരളിയായി മാറുന്ന ഒടിവിദ്യയില് നാം അത്ഭുതപ്പെട്ടിരുന്നുപോകുമെന്നും സന്തോഷ് വിശ്വനാഥിന്റെ കുറിപ്പ്.\nസന്തോഷ് വിശ്വനാഥിന്റെ കുറിപ്പ്\nആള് വെള്ളമാണ്. " പ്രിയപ്പെട്ട പലരെക്കുറിച്ചും കേൾക്കുമ്പോൾ അതെയെന്ന് നമ്മൾ ചിരിച്ചു തലകുലുക്കിയിട്ടുണ്ടാവും. ആ നമ്മൾക്കു വേണ്ടിക്കൂടിയാണ് പ്രജേഷ് സെൻ മുരളിയുടെ കഥ പറയുന്നത്. പ്രിയപ്പെട്ട ജയസൂര്യ മുരളിയായി ജീവിക്കുന്നത്. അപഹാസ്യത്തിൻ്റെ എത്രയെത്ര ഇടങ്ങളിൽ നിന്ന് മുരളിമാരെ നമ്മൾ ആട്ടിയിറക്കിയിട്ടുണ്ട്. തോറ്റുപോയി എന്നു വിശ്വസിച്ചുപോയവരുടെ തോളിൽ ഒരിക്കലെങ്കിലും കൈവച്ചിട്ടുണ്ടോ, സ്നേഹത്തോടെ അവരെ ചേർത്തുപിടിച്ചിട്ടുണ്ടോ? അവരുടെ ഇരുണ്ട ജീവിതത്തിൽ നിന്ന് മടങ്ങിവരാനുള്ള യാചനകളിൽ ഒരു തുള്ളി വെളിച്ചമായിട്ടുണ്ടോ ? ഈ ചോദ്യങ്ങളെ സൗമ്യമായി ഉന്നയിച്ചുകൊണ്ടാണ് സിനിമ നമ്മളെ അഭിസംബോധന ചെയ്യുന്നത്.\nആ വിധികർത്താക്കളായ നമ്മളോടാണ് മുരളിയുടെ ജീവിതം മുന്നിൽവച്ച് സംവിധായകനായ പ്രജേഷ് സംസാരിക്കുന്നത്.ജീവിതത്തിൽ ഇനി ഒന്നും ശേഷിക്കുന്നില്ലെന്ന ബോധ്യങ്ങളെ തിരുത്തുന്നത്.\nസൗഹൃദങ്ങളുടെ പൂക്കാലങ്ങൾ എല്ലാവർക്കുമുണ്ട്. കുടിച്ചും കൂകിവിളിച്ചും പാട്ടുപാടിയും കൊണ്ടു നടന്ന യൗവനകാലങ്ങൾ. ആ കാലങ്ങൾക്ക് ഇടവേളകൊടുത്ത് ജീവിത പ്രാരാബ്ദങ്ങളിലേക്കും കുടുംബ ജീവിതത്തിലേക്കും സാമൂഹിക ഉത്തരവാദിത്വങ്ങളിലേക്കും എല്ലാവരും തിരിച്ചുവരും. എന്നാൽ അപ്പോഴും തിരികെ വരാനാകാതെപോയ ചിലരുണ്ടാകും. ആഘോഷരാവിനൊടുവിലെ എച്ചിൽപാത്രങ്ങൾ പോലെ ശേഷിച്ചു പോയവർ. കഴുകി വെളുപ്പിക്കാൻ നോക്കും തോറും എച്ചിലായിപ്പോകുന്ന ചില ജന്മങ്ങൾ. അമ്മയ്ക്ക് കണ്ണീർ മാത്രം കൊടുത്ത മകനായി, അച്ഛൻ്റെ അഭിമാനത്തിനേറ്റ ഉണങ്ങാമുറിവായി, ഭാര്യയുടെ സങ്കടങ്ങൾക്കും നിസഹായതയ്ക്കും ചെവിയും കണ്ണും കൊടുക്കാത്ത വെറും 'വാട്ടർ മാനാ 'യി മകളുടെ സ്കൂൾ മുറ്റത്ത് ഉടുതുണി അഴിഞ്ഞ് വീണുകിടക്കാൻ വിധിക്കപ്പെട്ടവനായി അയാൾ മാറിയിട്ടുണ്ടാകും. അബോധത്തിൽ ഉപേക്ഷിച്ചു പോകുന്ന 'കുടിക്കമ്പനികൾ' ഒടുവിൽ ബോധത്തിലും അയാളെ ഉപേക്ഷിക്കും. അങ്ങനെ ഒരിക്കൽ കൊടിയേറിയ ഉത്സവത്തിൻ്റെ എല്ലാ മേളവും കഴിയുന്ന ദിനത്തിൽ അയാൾ വെറുക്കപ്പെട്ടവനാകും. ദൂരദേശത്തെ ലോഡ്ജ് മുറിയിലെ കറക്കം നിന്ന ഫാനിൽ അയാൾ ഉടുമുണ്ട് അഴിച്ചു കെട്ടിയേക്കും. തീവണ്ടിച്ചക്രങ്ങൾ അയാളുടെ ഉടലിനെ പൂക്കുല പോലെ ചിതറിക്കടന്നു പോയിരിക്കും. പുഴയിലോ വീട്ടുകിണറ്റിലോ ഇനി മുങ്ങാനാകാത്ത വിധം അയാൾ ചത്തുപൊന്തിയിട്ടുണ്ടാകും. അതുമല്ലെങ്കിൽ താളം തെറ്റിയ മനസ്സുമായി ഭൂതകാലത്തിലെ നല്ലോർമ്മകൾ ഒന്നുമില്ലാതെ തെരുവുനായ്ക്കളുടെ മനുഷ്യരൂപമായി അയാൾ അലഞ്ഞൊടുങ്ങിയിട്ടുണ്ടാകും.എല്ലാ കുടിയന്മാർക്കും നാം കല്പിച്ചിട്ടുള്ള അന്ത്യവിധിയാണത്. ആ വിധികർത്താക്കളായ നമ്മളോടാണ് മുരളിയുടെ ജീവിതം മുന്നിൽവച്ച് സംവിധായകനായ പ്രജേഷ് സംസാരിക്കുന്നത്.ജീവിതത്തിൽ ഇനി ഒന്നും ശേഷിക്കുന്നില്ലെന്ന ബോധ്യങ്ങളെ തിരുത്തുന്നത്. പൊതു ഇടങ്ങളിൽ ഒരു കാലിച്ചായപോലും നിഷേധിക്കപ്പെട്ട് പട്ടിയെപ്പോലെ ആട്ടിയിറക്കപ്പെടുന്ന നിമിഷത്തിൽ ആരോ ഒരാൾ നിങ്ങളെ കാത്തിരിപ്പുണ്ടാകും എന്ന പ്രത്യാശ പകരുന്നത്. ഏത് കൂരിരുട്ടിട്ടിനെയും മുറിച്ചുകടക്കാൻ ഒരു മിന്നാമിനുങ്ങിൻ്റെ വെട്ടം മതി. ആ വെട്ടമാണ് ഈ സിനിമയെ നമ്മുടെ ഹൃദയത്തിൽ സുവർണ്ണമായി പതിപ്പിച്ചു വയ്ക്കുന്നത്. നമ്മൾ ഒഴിവാക്കിക്കളഞ്ഞ കൂട്ടുകാരനെക്കുറിച്ച്, കൂടപ്പിറപ്പിനെക്കുറിച്ച് കുറ്റബോധത്തോടെ ചിന്തിപ്പിക്കുന്നത്. 'വെള്ളം' നനഞ്ഞിറങ്ങുമ്പോൾ അവനെയൊന്ന് വിളിക്കണമെന്നും കാണണമെന്നും തോന്നിപ്പിക്കുന്നത്.\nമുരളിയും കണ്ണൂര് സ്ലാംഗും, ആ മനുഷ്യന്റെ ജീവിതത്തിലെ നാലിലൊന്നേ സിനിമയിലുള്ളൂ: ജയസൂര്യ\nഈ ലോകം അവൻ്റേതു കൂടിയാണെന്ന് പഠിപ്പിക്കുന്നത്. സിനിമയിലെ മുരളിക്ക് എന്തു സംഭിച്ചു എന്നത് ജീവിക്കുന്ന യഥാർത്ഥ്യമാണ്. തിരിച്ചുപിടിച്ച ജീവിതം കൊണ്ട് അയാൾ എല്ലാ തോൽവികളെയും റദ്ദു ചെയ്തിരിക്കുന്നു. അപമാനത്തിൻ്റെ എല്ലാ ചവിട്ടുപടികളും കയറി അയാൾ ബഹുമാനപ്പെട്ടവനായിരിക്കുന്നു.വെള്ളം ആ പ്രതീക്ഷയുടെ ചിത്രമാണ്. തീയറ്ററിൽ നമ്മളെ ചിരിപ്പിച്ചും കരയിപ്പിച്ചും ഒപ്പം ഇറങ്ങിവരുന്ന ഗംഭീര സിനിമ. ഈ സിനിമയിൽ നിങ്ങൾ എത്ര തിരഞ്ഞാലും ജയസൂര്യയെ കാണില്ല.ജയൻ മുരളിയായി മാറുന്ന ഒടിവിദ്യയിൽ നാം അത്ഭുതപ്പെട്ടിരുന്നുപോകും. കാണുമ്പോൾ കെട്ടിപ്പിടിച്ച് ഒരു ഉമ്മ അതിനപ്പുറം എന്താണ് ജയന് കൊടുക്കാനാവുക. നന്ദി പ്രിയപ്പെട്ട ജയസൂര്യാ, പ്രജേഷ് കൊറോണയുടെ ദുരിതകാലങ്ങളെ അതിജീവിക്കാൻ പ്രയത്നിക്കുന്ന ഒരു ജനതയോട് ചലച്ചിത്രം കൊണ്ട് മറ്റൊരു അതിജീവന കഥ പറഞ്ഞതിന്. തീയറ്ററുകളിലേക്ക് ആസ്വാദകരെ തിരിക എത്തിച്ചതിന്. നല്ലൊരു സിനിമ തന്നതിന്.\nജയസൂര്യ നല്ല വെള്ളമാണല്ലേ എന്ന് നാട്ടുകാര് ചോദിച്ചപ്പോള്, അഭിമുഖം


കണ്ണൂരില് 11 പേര്‍ക്ക് കൂടി കോവിഡ് സ്ഥിരീകരിച്ചതോടെ രോഗ ബാധിതര്...\nകണ്ണൂരില് 11 പേര്‍ക്ക് കൂടി കോവിഡ് സ്ഥിരീകരിച്ചതോടെ രോഗ ബാധിതര് 46 ആയി\n8 പേരുടെ പരിശോധനാഫലം കൂടി ഇനി ലഭിക്കാനുണ്ട്\n31 Mar, 2020 at 03:39 AM\nകണ്ണൂരില് ഒരു സ്ത്രീ ഉള്‍പ്പടെ 11 പേര്‍ക്ക് കൂടി ഇന്നലെ കോവിഡ് സ്ഥിരീകരിച്ചു. ഇതില് പത്ത് പേര് ദുബൈയില് നിന്നും ഒരാള് ബഹ്റൈനില് നിന്നുമാണ് ജില്ലയിലെത്തിയത്. ഇതോടെ ജില്ലയില് രോഗം ബാധിച്ചവരുടെ ആകെ എണ്ണം 46 ആയി. 58 പേരുടെ പരിശോധനാഫലം കൂടി ഇനി ലഭിക്കാനുണ്ട്.\nകോട്ടയം പൊയില്, മൂര്യാട് സ്വദേശികളായ രണ്ട് പേര്‍ക്ക് വീതവും ചമ്പാട്, പയ്യന്നൂര്, കതിരൂര്, പൊന്ന്യം, ചൊക്ലി, ഉളിയില്, പാനൂര് എന്നിവിടങ്ങളിലെ ഓരോരുത്തര്‍ക്കുമാണ് ഇന്നലെ രോഗം സ്ഥിരീകരിച്ചത്. ഇതോടെ ജില്ലയില് ആകെ രോഗം സ്ഥിരീകരിച്ചവരുടെ എണ്ണം 46 ആയി.\nഇതില് മൂന്ന് പേര് പരിശോധനാഫലം നെഗറ്റീവായതിനെ തുടര്‍ന്ന് ആശുപത്രി വിട്ടിട്ടുണ്ട്. മാര്‍ച്ച് 16 മുതല് 22 വരെയുളള തിയതികളില് വിദേശത്ത് നിന്നെത്തിയവര്‍ക്കായി പുതിയതായി രോഗം സ്ഥിരീകരിച്ചത്. ഇതില് നാല് പേര് ആശുപത്രിയിലും ബാക്കിയുളളവര് വീടുകളിലും നിരീക്ഷണത്തില് കഴിയുകയായിരുന്നു.\n10904 പേരാണ് നിലവില് ജില്ലയില് നിരീക്ഷണത്തിലുളളത്. 58 പേരുടെ പരിശോധനാഫലം കൂടി ലഭിക്കാനുണ്ട്. അഞ്ചരക്കണ്ടി മെഡിക്കല് കോളജില് പ്രത്യേകം തയ്യാറാക്കിയ കോവിഡ് ട്രീറ്റ്മെന്റ് സെന്ററില് ആയിരം പേരെ കിടത്തി ചികിത്സിക്കാനുളള സൌകര്യം തയ്യാറായിക്കഴിഞ്ഞിട്ടുണ്ട്. 10 വെന്റിലേറ്ററുകളും ഇവിടെ ഒരുക്കിയിട്ടുണ്ട്.


chithrakaran:ചിത്രകാരന്: പുരോഗതിയുടെ ഗതികേട് !!!\nആ ചൂടുവെള്ളത്തിന്‍റെ തിയറി ക്ഷ പിടിച്ചു. കൃത്യമായ ഉപമ. :)\nഇതൊരു ദിശാബോധം നൽകൽ മാത്രമല്ല; മനപ്പൂർവ്വം മറന്നതിന്റെയെന്തിന്റേയോ ഓർമ്മപ്പെടുത്തൽ കൂടിയാണു.\nനന്ദി ചിത്രകാരാ നന്ദി.\nപുരോഗതിയെ സമൂഹത്തിന്റെ ഏറ്റവുംപിന്നിൽ ഘടിപ്പിക്കാൻ കഴിഞ്ഞിരുന്നെങ്കിൽ